text:
ঐচআইভি
তোপিক অসিনা HIVগী মরমদা ইনফোর্মেসন পীরি।
HIV (হ্যুমেন ইমুনোদিফিসিএন্সি ভাইরস) অসি AIDS (একুয়ার্দ ইমুনোদিফিসিএন্সি সিন্দ্রোম) থোকহল্লিবা ভাইরসনি। HIVনা পৃথীবীদা লৈরিবা লৈবাক খুদিংদা লৈরিবা অঙাংশীং অমসুং ইমুং মনুং কয়াগী পুন্সিদা শোকহল্লি।
HIV অসি পীরিবশীংসিগী খুত্থাংদা শন্দোকই (1) HIVনা শোকহল্লবা মীওই অমগা প্রোটেক্সন য়াউদনা হকতিন্নবা; (2) HIVনা শোকহল্লবা নুপী অমনা মহাক্কী মচা অদুদা মীরোল্লীঙৈদা, অঙাং উন্নবা নত্ত্রগা খোম্লাং ইনবা মতমদা; অমসুং (3) HIV পক্লবা সিরিঞ্জশীং, য়েত্তুমশীং নত্ত্রগা অতৈ অথৌবা ইনষ্ট্রুমেন্টশীংদা পকপা ঈদগী লৌনবা অমসুং HIV য়াউরবা ঈ কাপ্পদা। HIV অসি চম্না শোক্ন-শম্নবা নত্ত্রগা অতৈ মওং অমত্তদা লৌনদে।
অঙাংশীং অসি HIVগী ওইনা খ্বাইদগী খুদোংথীনিঙাই ওই। লায়না অসিনা নৌরিবা অঙাংশীংদা য়াংনা শোকহল্লি। এন্টিরেত্রোভাইরেল দ্রগশীং অসি HIV লায়েংবদা শিজিন্নৈ মরমদি মখোয়না ইম্যুন সিষ্টেম হঞ্জিলহল্লি অমসুং AIDS লাকহনবদা তপথহল্লি। অদুম ওইনমক, HIV পক্লবা অয়াম্বা অঙাংশীংদি হিদাকশিং অসি চহি 5দগী 9 শুদ্রিফাউবা চাবা হৌদে। মসি কা-হেন্না থেংমল্লি। এন্টিরেত্রোভাইরেলগী লাইয়েং য়াউদনদি HIV পক্লবা অপুনবা অঙাংশীংগী মনুংদা তংখায় অমদি মখোয়গী অনিশুবা মপোক নুমিৎ য়ৌবদা শি।
HIV অসি হৌজিক ফাউবা লাইয়েংবা ঙমদ্রবসু, মসি মেনেজ তৌবা য়াবা ফিভম অমনি। করিগুম্বা মসি পক্লবা অঙাংশীং অমসুং নৌরিবা অঙাংশীংদা ঙন্না খংদোকহৌরবা, ইফেক্টিভ ওইবা লাইয়েং ফংহৌরবা অমসুং প্রেস্ক্রাইব তৌবগী মতুংইন্না এন্তিরেত্রোভাইরেল দ্রগশীং চাহৌরবদি, মখোয়দা চাউখৎপগী, খংজিন-হৈজিনবগী, ইনখৎপগী অমসুং তুংগী মংলান মংনবগী অহেনবা খুদোংচাবা লৈ।
ইমুং মনুং অমসুং কম্যুনিটিশীং, মরুওইনা নুপী অমসুং নুপীমচাশিং অসি HIVগা লোয়ননা হিংলিবা নত্ত্রগা শোকহল্লবা অঙাংশীংগী কেয়র নত্ত্রগা প্রোতেক্সনগী অহানবা লাইননি। ইমুং মনুংশিঙনা মখোয়গী অঙাংশীংবু অফবা অমসুং প্রোটেক্তিভ ওইবা অকোয়রোন পীনবা, মখোয়না মথৌ তারিবা সপোর্ট অদু ফংবা মথৌ তাই। HIV পোজিটিভ ওইরবা মমা মপাশীং অদু হিংনা অমসুং মশা-মউ ফনা লৈবা হায়বসি অঙাংশীংগী গ্রোথ, দিভেলপমেন্ট অমসুং ষ্টেবিলিটি লৈহন্নবগীদমক্তা য়াম্না মরুওই। ইমুংগী সেক্যুরিটি য়াউদ্রবদি, অঙাংশীংবু তুহৎপীবা অমসুং ওৎ নৈবীবগী অহেনবা রিস্ক লৈ।
ইনখৎলক্লিবশীং অমসুং চহি 15দগী 24 ফাউবগী মনুংদা লৈবা মীওইশীংনা, চহি 15 অমসুং মসিগী মথক্কী মীওইশীংগী মরক্তা লৈখিবা অনৌবা HIVগী ইনফেক্সন পুম্নমক্কী মনুংদা, ইং 2007দা চাদা 45রোম ওইখি। HIV অসি ইনখৎলক্লিবা নুপামচাশীং অমসুং নহা ওইরিবা নুপাশীংদগী ইনখৎলক্লিবী নুপীমচাশীং অমসুং নহা ওইরিবা নুপীশীংদনা হেন্না কমন ওই। লাইফ স্কিল এজুকেসন অসি অঙাংশীং, ইনখৎলক্লিবশীং অমসুং নহা ওইরিবা অঙাংশীংগীদমক য়াম্না মরুওই মরমদি মসিনা মখোয়বু অফবা পুন্সিগী ওইবা চোইসশীং খনবগী লৌশীং অমসুং স্কিলশীং ফংবা ঙমহনগনি।
মরু ওইবা ৱাফমশীং:
- HIV (হ্যুমেন ইম্যুনোদিফিসিএন্সি ভাইরস) অসি AIDS (এক্যুয়ার্দ ইম্যুনোদিফিসিএন্সি সিন্দ্রোম) থোকহল্লিবা ভাইরসনি। মসি থীংবা অমসুং লাইয়েংবা ঙম্মী অদুবু ফহনবদি ঙমদে। মীয়াম্না HIV অসি পীরিবশিংসিগী খুত্থাংদা শন্দোকই (1) HIVনা শোকহল্লবা মীওই অমগা প্রোতেক্সন য়াউদনা হকতিন্নবা (নুপা নত্ত্রগা নুপীগী কোন্দোম অমা শিজিন্নদনা হকতিন্নবা); (2) ইনফেক্টেদ ওইরবা মমা অমদগী মহাক্কী মচাদা, মীরোল্লিঙৈদা, অঙাং উনবদা নত্ত্রগা খোম্লাং ইনবদা; অমসুং (3) HIV পক্লবা সিরিঞ্জশীং, য়েত্তুমশীং নত্ত্রগা অতৈ অথৌবা ইনষ্ট্রুমেন্টশীংদা পকপা ঈদগী লৌনবা অমসুং HIV য়াউরবা ঈ কাপ্পদা। মসি চম্না শোক্ন-শম্নবা নত্ত্রগা অতৈ মওং অমত্তদা লৌনদে।
- HIV করম্না থীংগদগে খংবা পাম্বা মীওই অমহেক্তনা নত্ত্রগা HIV পক্লে হায়না চিংরবা নুপা নত্ত্রগা নুপী অদুনা, HIV থীংনবগী অমসুং/নত্ত্রগা HIV টেষ্টিং, কাউন্সেলিং, কেয়র অমসুং সপোর্ট করম্বা মফমদা ফংগদগে হায়বা ইনফোর্মেসন ফংনবগীদমক হেলথ কেয়র প্রোভাইদর নত্ত্রগা AIDS সেন্টর অমা কন্তেক্ট তৌগদবনি।
- মীরোনবী নুপী পুম্নমক্না HIVগী মতাংদা মখোয়গী হেলথ কেয়র প্রোভাইদরশীংগা ৱারি শাগদবনি। মীরোনবী নুপী পুম্নমক্না করিগুম্বা মখোয়দা, মখোয়গী পার্টনর নত্ত্রগা ইমুংগী মীওইশীংদা HIV পক্লে হায়না চিংনরবা, HIVদা এক্সপোজ তৌরুরবা নত্ত্রগা HIV লৈগনবা মফমদা লৈরবদি HIV টেষ্ট তৌথোক্কদবনি অমসুং মখোয় মশামক, মখোয়গী অঙাংশীং, পার্টনরশীং অমসুং ইমুং মনুংগী মীওইবু কমদৌনা ঙাকথোক্কনি অমসুং কেয়র লৌগনি হায়বা খংনবা কাউন্সেলিং লৌগদবনি।
- HIV পোজিটিভ ওইরবা মমাশীং নত্ত্রগা HIVগী ইনফেক্সনগা লোয়নবা লাইওংশিং, খুদমশিং নত্ত্রগা ফিভমশীংগা লোয়নবা মমা-মপানা পোকপা অঙাং পুম্নমক HIVগী টেষ্ট তৌথোক্কদবনি। করিগুম্বা HIV পোজিটিভ ওইরম্লবদি, মখোয় অদু ফোলো-অপ কেয়র অমসুং ত্রিটমেন্টদা রিফর তৌগদবনি অমসুং নুংশীনা য়েংশিনবীবা অমসুং সপোর্ট তৌবীগদবনি।
- মমা মপা নত্ত্রগা শেন্নরিবশীংনা মখোয়গী মচানুপীশীং অমসুং মচানুপাশীংদা লৈনবা মরিগী, হক্তিন্নবগী অমসুং HIV ইনফেক্সনগী খুদোংথীবগী মতাংদা ৱারি শাবীগদবনি। নুপীমচা অমসুং নুপামচাশীংনা কমদৌনা নাথৈগদগে, কন্থোক্কদগে নত্ত্রগা মখোয় মশামকপু সেক্সুএল হরাসমেন্ট, হিংসা অমসুং পীরকপা শাফুদগী ঙাকথোক্কদগী খংবা চংই। মখোয়না থোং মান্নবগী অমসুং লৈনবা মরিদা ইকাইখুম্নবগী মরুওইবদু খংবা মথৌ তাই।
- মমা-মপাশীং, ওজাশীং, লুচিংবশীং অমসুং অতৈ রোল মোদেলশীংনা ইনখৎলক্লিবশীংদা শাফবা অকোয়রোন অমসুং মখোয়না অফবা চোইসশীং খনবদা অমসুং অফবা লমচৎ-শাজৎ চৎপদা মতেং পাংগদবা পুন্সিগী স্কিলশিংগী রেঞ্জ অমা পীগদবনি।
- অঙাংশীং অমসুং ইনখৎলক্লিবশীংনা মখোয়বু, মখোয়গী ইমুং মনুংশিংবু অমসুং মখোয়গী কম্যুনিতিশীংবু শোকহল্লিবা HIV থীংনবগী, কেয়রগী অমসুং সপোর্টকী মতাংদা ফিরেপশীং লৌনবা অমসুং চৎহন্নবা মপুংফানা শরুক য়াগদবনি।
- HIVগা কোন্ননা নত্ত্রগা শোকহন্দুনা হিংলিবা অঙাং নত্ত্রগা নহা ওইরিবা মীওইদুবু কৈদৌঙৈদা ইকাইবা পীরোইদবনি নত্ত্রগা নমথরোইদবনি। HIVগী এজুকেসন অমসুং প্রিভেন্সনদা অমসুং অকিবা পীবা, ইকাইবা পীবা অমসুং নমথবা হন্থহনবদা মমা-মপাশীং, ওজাশীং অমসুং লুচিংবশীংগী মরুওইবা থৌদাং লৈ।
সপোর্ট তৌরিবা ইনফোর্মেসন
HIV (হ্যুমেন ইম্যুনোদিফিসিএন্সি ভাইরস) অসি AIDS (এক্যুয়ার্দ ইম্যুনোদিফিসিএন্সি সিন্দ্রোম) থোকহল্লিবা ভাইরসনি। মসি থীংবা অমসুং লাইয়েংবা ঙম্মী অদুবু ফহনবদি ঙমদে। মীয়াম্না HIV অসি পীরিবশিংসিগী খুত্থাংদা শন্দোকই (1) HIVনা শোকহল্লবা মীওই অমগা প্রোতেক্সন য়াউদনা হকতিন্নবা (নুপা নত্ত্রগা নুপীগী কোন্দোম অমা শিজিন্নদনা হকতিন্নবা); (2) ইনফেক্টেদ ওইরবা মমা অমদগী মহাক্কী মচাদা, মীরোল্লিঙৈদা, অঙাং উনবদা নত্ত্রগা খোম্লাং ইনবদা; অমসুং (3) HIV পক্লবা সিরিঞ্জশীং, য়েত্তুমশীং নত্ত্রগা অতৈ অথৌবা ইনষ্ট্রুমেন্টশীংদা পকপা ঈদগী লৌনবা অমসুং HIV য়াউরবা ঈ কাপ্পদা। মসি চম্না শোক্ন-শম্নবা নত্ত্রগা অতৈ মওং অমত্তদা লৌনদে।
- মহৌশানা HIVনা ইনফেক্ট তৌরবা মীশীংনা লায়না অসিগী খুদম অমত্তা উৎলক্তনা চহি কয়া হিংই। মখোয়দু মশা মউ ফনা উই, অদুবু মখোয়না ভাইরস অদু অতোপ্পদা শন্দোকপা ঙম্মী। মতম চানা, HIV লাইয়েংবদা শিজিন্নবা হিদাক্কী গ্রুপ অমা ওইরিবা, এন্টিরেত্রোভাইরেল থেরাপি (ART) পীজবনা, মীওই অমবু HIV অসি ক্রোনিক ওইবা লায়না অমগুম্না হেন্দল তৌবা ঙমহল্লি অমসুং মশা মউ ফবা পুন্সি মরেল অমা লৈবা ঙমহল্লি।
- AIDS অসি HIV ইনফেক্সনগী অথেংবা ষ্টেজনি। AIDSনা নারবা মীওইশীংনা মশা শোন্থরকই মরমদি মখোয়গী মশাশীং অদুদা অনাবা মায়োক্ননবগী পাঙ্গল মাংলকই। এন্টিরেত্রোভাইরেলগী লাইয়েং ফংহৌদবা মপুং মরৈ ফারবা মীওইশীংদদি HIV পক্লবা মতুংদা AIDS অসি চাংচত্তা, চহি 7তগী 10 ফাউবগী মনুংদা লাক্কল্লি। চহি নৌরিবা অঙাংশীংদদি, মহৌশানা মসি হেন্না য়াংনা লাকই। AIDSপু কোকহনবদি ঙমদে, অদুবু AIDSনা নারবা অনাবশীংবু অনৌবা হিদাকশীংনা হেন্না শাংনা হিংহনবদা মতেং পাংবা ঙম্মী।
- অয়াম্বা কেসশীংদদি, HIV অসি মীওই অমদগী অমদা প্রোতেক্সন শিজিন্নদনা হকতিন্নরিঙৈ মনুংদা ইনফেক্ট তৌরবা মীওই অদুগী সিমেন, ভজাইনেল ফ্লুইদ নত্ত্রগা ঈদু অতোপ্পা মীওইদুদা চংখিদুনা শন্দোকই।
- HIV অসি মীওই অমদগী অতোপ্পা অমদা ফুত্তোক্তবা, HIV পকপা য়েত্তুমশীং অমসুং সিরিঞ্জশীং (য়েত্তুম অমসুং সিরিঞ্জ শীজিন্নমিন্নবা দ্রগ শীজিন্নবা মীওইশীংদা), রেজর ব্লেদশীং, থাংশীং নত্ত্রগা হিদাক কাপ্পা, ককপা নত্ত্রগা হকচাংদা থীনবদগীসু লৌনবা য়াই।
- HIV য়াউরবা ঈ কাপ্লুবদগীসু মীদা লায়না অসি শন্দোকপা য়াই। ঈ কাপ্পা মতমদা HIVগী চাংয়েং তৌগদবনি।
- HIV অসি মমাদগী চহি নৌরিবা অমসুং পীক্লিবা অঙাংশীংদা, মীরোনবা নত্ত্রগা অঙাং উনবা নত্ত্রগা খোম্লাং পীথকপা মতমদা শন্দোকই।
- HIV পোজিটিভ ওইবা মীওইশীংগা থবক তৌমিন্নবা, পুনমিন্নবা নত্ত্রগা থংননা লৈমিন্নবনা HIV শন্দোকহন্দে। HIV পক্লবা মীদা শোকপা, কোন্নবা, খুৎ শোক্নবা, লোক খুবা অমসুং হকথী খনবদগী লায়না অসি শন্দোক্তে। HIV অসি তোইলেটকী সিট, টেলেফোন, পুখম, তেঙ্গোত, চানবা কোল-লিক, টাউৱেল, ফমুংগী ফি, স্বিমিং পুল নত্ত্রগা মীয়ামগী ঈরুজফমগী খুত্থাংদা লৌনদে। HIV অসি কাং নত্ত্রগা অতৈ তিল-কাংশীংনা শন্দোক্তে।
HIV করম্না থীংগদগে খংবা পাম্বা মীওই অমহেক্তনা নত্ত্রগা HIV পক্লে হায়না চিংরবা নুপা নত্ত্রগা নুপী অদুনা, HIV থীংনবগী অমসুং/নত্ত্রগা HIV টেষ্টিং, কাউন্সেলিং, কেয়র অমসুং সপোর্ট করম্বা মফমদা ফংগদগে হায়বা ইনফোর্মেসন ফংনবগীদমক হেলথ কেয়র প্রোভাইদর নত্ত্রগা AIDS সেন্টর অমা কন্তেক্ট তৌগদবনি।
HIVগী ইনফোর্মেসন অমসুং মসি করম্না থীংগদগে নত্ত্রগা ইনফেক্সনগী রিস্ক হন্থহনগদগে হায়বগী এজুকেসন অসি লৈবাক অয়াম্বদা ফংই। ইনফোর্মেসন অদু হেলথ সেন্টরশীং, ফিক্স অমসুং মোবাইল ওইবা HIV কেয়র য়ুনিটশীং, টেষ্টিং অমসুং কাউন্সেলিং সেন্টরশীং, য়ুথ সেন্টরশীং অমসুং স্কুল কয়াদা ফংই। ইনফোর্মেসন অসি ইন্টরনেট অমসুং অতৈ মিদিয়াগী খুত্থাংদসু ফংই।
HIV টেষ্ট অমসুং কাউন্সেলিং তৌথোকপনা ইনফেক্সন অসি ঙন্না খংদোকপদা মতেং পাংই। মসিনা ইনফেক্সন লৈরবা মীওইশীং অদুবু:
- মখোয়না মথৌ তারিবা সপোর্ট সর্ভিসশীং ফংবা ঙমহল্লি
- মখোয়দা লৈরম্বা য়াবা অতৈ ইনফেক্সনশীং মেনেজ তৌবা ঙমহল্লি
- HIVগা লোয়ননা হিংবগী মতাংদা খংহল্লি
- অতোপ্পা মীওইশীংদা করম্না শন্দোক্লোইদগে খংবা ঙমহল্লি
HIV পক্লমগনি হায়না চিংনরবা নুপা নত্ত্রগা নুপী অমহেক্তনা হেলথ কেয়র প্রোভাইদর নত্ত্রগা AIDS সেন্টর অমদা চত্তুনা কনফিদেন্সিএল টেষ্টিং অমসুং কাউন্সেলিং তৌথোক্কদবনি। HIV লৈগনবা মফমদা লৈবা অমসুং প্রোতেক্সন য়াউদনা হক্তিন্নরুরবা মীওই অমহেক্তবু টেষ্ট তৌথোক্নবা অমসুং কাউন্সেল লৌনবা পুক্নিং থৌগৎকদবনি।
মশানা য়ানা HIV টেষ্ট অমসুং কাউন্সেলিং তৌবনা মীয়াম্বু মখোয়গী হকশেল অমসুং মখোয়গী সেক্সুএল বিহেভিয়রগী মতাংদা ৱাখল লৈতানা ফিরেপ লৌবা ঙম্মি। মসিনা মতৈ-মনাউবু অঙাং য়াউহনগদ্রা নত্ত্রগা য়াউহল্লোইদ্রা হায়বদু লেপ্পা ঙমহল্লি। করিগুম্বা পার্টনর অমদা HIVগী রিস্ক লৈরবদি, অঙাং য়াউনবা হোৎনবা মতমদা অতোপ্পা পার্টনর অদুদা শন্দোকখিবা য়াই। করিগূম্বা মতৈ-মনাউ অমনা অঙাং অমা লাক্কনি হায়না আশা তৌরিবা ওইরবদি টেষ্টিং অমসুং কাউন্সেলিং তৌবনা মখোয়বু অঙাং অদুগী হকশেলগা মরি লৈনবা ফিরেপশীং লৌবদা মতেং পীগনি।
কাউন্সেলিং অমসুং টেষ্টিং তৌবনা পক্ত্রিবা মীওইশিংদুবু এজুকেসনগী মতেংনা, শাফবা মওংদা হক্তিন্নবা য়াউনা, করম্না রিস্ক লৈহল্লোইদগে হায়বদু খংহন্দুনা লায়না অসি চংহন্দবা য়াই।
HIV টেষ্টকী মখল কয়ামুক লৈ। শিজিন্নরিবা টেষ্ট অদুগী মখল অমসুং মদুনা খংহনগদবা অরেপ্পা অদুগী মতাংদা খংনবগীদমক প্রোফেসনেল অমগা ৱারি শাবা হায়বসি য়াম্না মরুওই।
করিগুম্বা HIV টেষ্ট অমগী ফল অদু নেগেটিভ ওইরবদি, মীওই অদু লায়না অদু পক্ত্রি নত্ত্রগা ভাইরস অদু খংদোকপা ঙনমল্লি হায়বা তাকই। মপুং মরৈ ফারবা মীওইশীংদদি, HIV ব্লদ টেষ্ট অদুনা ইনফেক্সন অদু, লায়না অদু পক্লবা মতুং থা তরুক ফাউবা খংবা ঙমদবা য়াই। চাংয়েং অদুগী মখা পোন্না, অঙাংশীংদদি পোক্লবা মতুং থা 18 ফাউবা খংবা ঙমদবা য়াই। অদুম ওইনমক, য়ারিবমখৈ ঙন্না থা তরুক্কুম্বদা আর্লি ইনফেন্ট দাইএগ্নোসিস (EID) অসি পাংথোকপীবা য়াই।
ইমুং মনুং অমসুং কম্যুনিতিশীংনা কনফিদেন্সিএল HIV টেষ্টিং, কাউন্সেলিং অমসুং ইনফোর্মেসন লৌনবা হায়গদবনি অমসুং সপোর্ট তৌবীগদবনি। অরোন অথুপ ঙাকপা হায়বসিনা অঙাংশীং, ইনখৎলকপশীং অমসুং মপুং মরৈ ফারবশীংবু সমাজগী মীৎয়েং, তুহৎপা, ইন্থোকপা অমসুং তোঙান তাহনবনচিংবশীংদগী ঙাকথোকপা ঙম্মী।
কাউন্সেলিং তৌবনা নুপীশীং অমসুং ইনখৎলক্লিবি নুপীমচাশীংবু এম্পাৱার ওইহনগনি, শাফনা হক্তিনবা অমসুং কোন্দোম শিজিন্নবা প্রোমোট তৌগনি অমসুং HIV ইনফেক্সনগী চান্সশীং হন্থহনগদবা, সেক্সুএলি ত্রান্সমিটেদ ইনফেক্সনশীং খংদোকপা অমসুং লাইয়েংহনবদা মতেং পাংগনি। করিগুম্বা নুপী নত্ত্রগা ইনখৎলক্লিবি নুপীমচা অমা HIV পক্লে হায়বা খংলবা অমসুং অঙাংশীং লৈরবা নত্ত্রগা মীরোল্লিবা ওইরবদি, মহাক্কী অঙাংশীং অদু ঙাক-শেনবা, য়েংশিনবা অমসুং সপোর্ট তৌবদা মতেং লৌবা মথৌ তারকপা য়াই। কম্যুনিতি সপোর্ট গ্রুপশীং অমসুং NGOশীংনা মতম অয়াম্বদা মতেং পী।
মীরোনবী নুপী পুম্নমক্না HIVগী মতাংদা মখোয়গী হেলথ কেয়র প্রোভাইদরশীংগা ৱারি শাগদবনি। মীরোনবী নুপী পুম্নমক্না করিগুম্বা মখোয়দা, মখোয়গী পার্টনর নত্ত্রগা ইমুংগী মীওইশীংদা HIV পক্লে হায়না চিংনরবা, HIVদা এক্সপোজ তৌরুরবা নত্ত্রগা HIV লৈগনবা মফমদা লৈরবদি HIV টেষ্ট তৌথোক্কদবনি অমসুং মখোয় মশামক, মখোয়গী অঙাংশীং, পার্টনরশীং অমসুং ইমুং মনুংগী মীওইবু কমদৌনা ঙাকথোক্কনি অমসুং কেয়র লৌগনি হায়বা খংনবা কাউন্সেলিং লৌগদবনি।
HIV অসি মমাদগী মচাদা লৌনবা হন্থহন্নবগী খ্বাইদগী ফবা পাম্বৈদি নুপীশীংদা HIV ইনফেক্সন লৈহন্দবনি। ফেমিলি প্লানিং সর্ভিসশীং লৌবা অমসুং নুপী অমসুং নুপাগী কোন্দোমশীং শিজিন্নবা হায়বসি HIV থীংবদা য়াম্না মরুওই।
লৈবাক কয়াদা, মীরোনবা মতম অসিখক্তদা নুপীশীংনা হেলথ সর্ভিসশীং লৌই। মসিনা হায় নত্ত্রগা লো লেভেল ইপিদেমিক এরিয়াশীংদা ওইরবসু মখোয়দা HIV টেষ্ট অমসুং কাউন্সেলিং তৌনবগী মরুওইবা তঞ্জা অমা পী। করিগুম্বা নুপী অমবু HIV পোজিটিভ ওইরে হায়না খংলবদি, মহাকপু কাউন্সেলিং, রিফরেল, HIV কেয়র অমসুং ত্রিটমেন্ট অমসুং অতৈ হেলথ কেয়র সর্ভিসশীং পীবীবা তাই। মমাদা হেলথ কেয়র অমসুং সপোর্ট সর্ভিসশীং পীবনা অঙাং অদুদা HIV শন্দোকপা থীংবদা মতেং পাংগনি।
HIV-পোজিটিভ ওইবা নুপী অদুবু মহাক্কী পার্টনর অমসুং অতৈ অঙাংশীং অদু টেষ্ট অমসুং কাউন্সেল তৌনবা পুক্নিং থৌগৎকদবনি। করিগুম্বা টেষ্টকী ফল অদু পোজিটিভ ওইরবদি, HIV কেয়র, ত্রিটমেন্ট, অমসুং অতৈ প্রিভেন্সন অমসুং হেলথ কেয়র সর্ভিসশীং পীবীগদবনি।
HIV পক্লবা মীরোনবী নুপী অমনা এন্তিরেত্রোভাইরেল দ্রগশীং চাবা য়াই। মসিনা মহাক মশাগী হকশেল ফগৎহনবদা মতেং পাংই অমসুং মহাক্কী মচাদা লৌনবগী চান্স হন্থহল্লি।
করিগুম্বা মীরোনবী নুপী অদুনা কমপ্রেহেন্সিভ ওইবা কাউন্সেলিং, হেলথ কেয়র অমসুং এন্তিরেত্রোভাইরেলগী লাইয়েং অসি মীরোল্লিঙৈদা অমসুং অঙাং উন্নরবা মতুং থা তরুক্তা ফংহৌরবদি অঙাংশিংদা HIV শন্দোকপগী রিস্ক অসি চাদা 2দগী হন্থহনবা ঙম্মী। মসি প্রিভেন্সন ওফ মদর-তু-চাইল্ড ত্রান্সমিসন (PMTCT) কৌবা কম্প্রেহেন্সিভ প্রোগ্রাম অমগী শরুক অমা ওইগল্লি।
নৌনা পোকপা অঙাং অমগী HIV-পোজিটিভ ওইবা মমা অমদা মহাক্কী অঙাং অদুগী খ্বাইদগী ফবা পিজনবগী ওপসন খন্নবগী স্কিল অমসুং ইনফোর্মেসন পীবীগদবনি। মহাক্না নৌনা পোক্লিবা অঙাং অমসুং মহাক মশামক্কী ন্যুত্রিসন অমসুং হেলথ-কেয়র কাউন্সেলিং লৌগদবনি অমসুং মহাক্কী মচা অদু HIV পকপগী লাইয়েং অমসুং চাংয়েং তৌথোক্কদবনি। মীরোল্লিঙৈ মতমদা এন্তিরেত্রোভাইরেলগী হিদাকশীং লৌহৌদবা HIV পোজিটিভ ওইবী মমাশীংনা পোকপা অঙাংশিংনা HIV পক্লগা পোকপগী চান্স অসি 3গী মনুংদা 1 ওইবা য়াই হায়বসি মঙোন্দা খংহনগদবনি। চেক্সিলহৌদ্রবদি HIVনা ইনফেক্ট তৌরবা অঙাংশীংগী শরুক তংখায় অমদি মখোয়না চহি 2 শুদ্রিঙৈদা শি।
HIV পক্লবা মীরোনবী নুপী অমনা মখাগীসি খংবা মথৌ তাই:
- মীরোল্লিঙৈ মতমদা অকক্নবা হিদাকশীং (এন্ত্রিরেত্রোভাইরেল দ্রগশীং) লৌবনা মহাক্কী হকশেলদু ফগৎহনবা অমসুং ইনফেক্সন অদু অঙাংদা চংহনবগী রিস্ক হন্থহনবদা মতেং পাংই।
- প্রিনেটল অমসুং পোষ্ট-নেটেল কেয়র – অঙাং অদু পোক্ত্রিঙৈ মমাং মতুংদা চেক-অপকীদমক স্কিল লৈরবা বার্থ এটেন্দেন্ট অমদা চৎপনা অমসুং মীরোল্লিঙৈ অমসুং অঙাং উনবা মতমদা চেক্সিন থৌরাং লৌবনা ইনফেক্সন অদু অঙাংদা চংহনবগী রিস্ক হন্থহনবদা মতেং পাংই।
- HIVদা এক্সপোজ তৌরুরবা নৌনা পোকপা অঙাংশীংদা কোত্রিমোজাজোল নত্ত্রগা বেক্ত্রিম অসি চয়োল 4 অমসুং 6কী মনুংদা পীজবা হৌরগা HIV ইনফেক্সন অদু চংদ্রে হায়বা খংদ্রিবফাউবা পীজবনা ‘তঞ্জা য়েংবা’ (‘opportunistic’) ইনফেক্সনশীং (ইম্যুন সিষ্টেম শোন্থবগী খুদোংচাবা লৌবা ইনফেক্সনশীং) থীংবদা মতেং পাংই।
- এভান্তেজ অমসুং রিস্ককা লোয়নবা, অঙাং পীজ-পীথক তৌনবগী প্রাক্টিস কয়া লৈ।
মমা অমনা, করম্বা পিজ-পীথকপগী মওংনা খ্বাইদগী হেন্না শাফবগে অমসুং মহাক্কী লৈরিবা ফিভমদুদা করম্বনা খ্বাইদগী হেন্না মেনেজ তৌবা ঙমগদগে হায়বদুগী ফিরেপ লৌবা মথৌ তাই।:
- অঙাং অদুগী পুন্সিগী অহানবা থা তরুক্তা খোম্লাংখক্তা পীথকপনা অঙাং অদুবু দাইরিয়া, ন্যুমোনিয়া অমসুং মালন্যুত্রিসন্না মরম ওইদুনা শীহনবদগী ঙাকথোকই। অদুম ওইনমক খোম্লাংদগী HIV শন্দোকপগী রিস্কতি লৈ। অঙাংদা HIV শন্দোকপগী রিস্ক অসি খোম্লাংখক্তা পীথকপনা য়ান্নরগা পীথকপদগী (খোম্লাং অমসুং অতৈ চিঞ্জাক অমসুং থক্নবশীং) হেন্না নেম্মী। খোম্লাং য়াউদনা অঙাং অদুদা অমুকপু মতিক চানা মচি ওইবা চিঞ্জাক অমসুং শাফবা দাইট পীজখ্রবদি, খোম্লাং পীথকপগী মতম অদু তেন্সিনহন্দুনা রিস্ক অদু হন্থহনবসু য়াই।
- অঙাং অদুদা খোম্লাংগী মহুৎ (ইনফেন্ট ফোর্ম্যুলা) অমখক্তনা পিজবনা খোম্লাংদগী HIV লৌনবগী রিস্কতি লৈহন্দে অদুবু মরুওইনা অঙাং অদুগী পুন্সিগী অহানবা থা 6 অদুদা দাইরিয়া নত্ত্রগা ন্যুমোনিয়াগুম্বা ইনফেক্সনশিং লাক্তুনা শিহনবা য়াবগী রিস্কতি লৈ। করিগুম্বা মমা অদুনা অফবা ঈশীং অমসুং ফোর্ম্যুলা অদু য়ামদ্রবদা থা 12 পিজবা ঙমগদবা ওইরবা অমসুং ইনফেন্ট ফোর্ম্যুলা অদু মহাক্কী কম্যুনিতিদা শিজিন্নবা য়াবা ওইরবদি মসিসু অফবা ওপসন অমা ওই।
- থা 6তগী হেন্না খোম্লাং পীথকপসি ইনফেন্ট ফোর্ম্যুলা অমসুং অতৈ শঙ্গোম অমসুং চিঞ্জাকশীং য়াউনা মতিক চাবা চিঞ্জাক্না মহুৎ শিনবা ঙমদ্রিবমখৈ মখা তানা চত্থবীগদবনি।
- খোম্লাং নত্ত্রগা খোম্লাংগী মহুৎশিনবা অমা থক্লিবা অঙাং পুম্নমক্না মখোয়গী গ্রোথ অমসুং দিভেলপমেন্টদা সপোর্ট তৌবদা মতেং পাংগদবা এনর্জি অমসুং ন্যুত্রিএন্টশীং পীনবা থা 6কী মতুংদদি অতৈ মচি ওইবা চিঞ্জাকশীং অমসুং থক্নবশীং ফংবা মথৌ তাই।
HIV পোজিটিভ ওইরবা মমাশীং নত্ত্রগা HIVগী ইনফেক্সনগা লোয়নবা লাইওংশিং, খুদমশিং নত্ত্রগা ফিভমশীংগা লোয়নবা মমা-মপানা পোকপা অঙাং পুম্নমক HIVগী টেষ্ট তৌথোক্কদবনি। করিগুম্বা HIV পোজিটিভ ওইরম্লবদি, মখোয় অদু ফোলো-অপ কেয়র অমসুং ত্রিটমেন্টদা রিফর তৌগদবনি অমসুং নুংশীনা য়েংশিনবীবা অমসুং সপোর্ট তৌবীগদবনি।
- অঙাং অমবু ঙন্না টেষ্ট তৌদুনা HIV খংলবা অমসুং HIVগী লাইয়েং হৌহৌরবদি মহাক্কী হিংবগী চাং ৱাংই অমসুং হেন্না শাংবা অমসুং মশা-মউ ফবা পুন্সি অমা ফংবা ঙমহল্লি।
- হেলথ-কেয়র প্রোভাইদর অদুনা, HIV ইনফেক্সন লৈবা য়াই নত্ত্রগা HIVদা এক্সপোজ তৌরুরবা মীওইশীংদা মসি লৈরে হায়না খংহনবা খুদমশিং, লাইওংশীং নত্ত্রগা মেদিকেলগী কন্দিসনশীং অসি অঙাংশীংদা, ইনখৎলকপশীংদা অমসুং মপুং মরৈ ফারবশীংদা উৎলক্লবদি, ষ্টন্দার্দ কেয়র অমগী শরুক ওইনা, HIV টেষ্টিং অমসুং কাউন্সেলিং অসি রেকমেন্দ তৌগদবনি। HIV টেষ্টিং অমসুং কাউন্সেলিং অসি HIVগী লাইচৎ লৈবা সেটিংশীংদা লৈবা অঙাং পুম্নমক্তা রেকমেন্দ তৌগদবনি।
- HIV-পোজিটিভ ওইরে হায়না খংলবা মমাগী অঙাং অমা পোকপগা চয়োল তরুক্কী মনুংদা নত্ত্রগা য়ারিবমখৈ থুনা HIV টেষ্ট তৌথোক্কদবনি। পীক্লিবা অঙাংশীংদা মমাগী এন্টিবোদিশীং অসি পোক্লবা মতুং চয়োল কয়ামরুম লৈ, মরম অদুনা ষ্টেন্দার্দ এন্টিবোদি টেষ্টশীং অসি মখোয়গীদমক্তা চপ চাবা ওইদে। অখন্নবা পোলিমরিজ চেইন রিএক্সন (PCR) টেষ্ট অমনা চয়োল 6কী অঙাং অদুদা ভাইরস অদু লৈরব্রা হায়বদু খংবা ঙমহল্লি। করিগুম্বা পোজিটিভ ওইরবদি অঙাং অদু খুদক্তা লাইয়েংবা হৌবা মথৌ তাই। হেলথ-কেয়র প্রোভাইদর অদুনা ইমুং অদুবু ওইবা য়াবা অমসুং চুনবা এন্টিরেত্রোভাইরেল থেরাপি রেজিমেন অমা অঙাং অদুগীদমক্তা হৌহনবদা মতেং পাংবা য়াই। মমা-মপাদুনা কাউন্সেলিং অমসুং সোসিএল সর্ভিসশীং লৌগদবনি।
- অঙাংশিংগী HIV কেয়র অমসুং এন্টিরেত্রোভাইরেল ত্রিটমেন্ট (ART) অসিগী মরুওইবা শরুক অমদি এন্টিবাইওটিক কোত্রিমোক্সাজোল (cotrimoxazole) অসিনি। মসিনা HIV গা মরি লৈনবা, মরুওইনা PCP (pneumocystis pneumonia) অসিগা মরি লৈনবা ‘তঞ্জা য়েংবা’ (‘opportunistic’) ইনফেক্সনশীং থীংবদা মতেং পাংই। লাইয়েং অসিবু কোত্রিমোক্সাজোল প্রিভেন্টিভ থেরাপি নত্ত্রগা CPT কৌই।
- HIV পক্লবা অঙাংশিংবু অরেপ্পা-দোজগী কম্বিনেসন অমদা ART পীজগদবনি। মসি ফোলো-অপ সপোর্টসু পীবা ঙম্বা ত্রেন তৌরবা হেলথ ৱার্কর অমনা প্রেস্ক্রাইব তৌগদবনি। করিগুম্বা অঙাং অদু স্কুল চৎলিবা ওইরগদি, অঙাং অদুনা স্কুলদা লৈরিঙৈদা হিদাক অদু শোয়দনা চাহন্নবা স্কুল অদুনা সপোর্ট তৌবীবসু য়াই।
- ART লৌরিবা অঙাংশীংবু অপীবা মতমদা হিদাকশীং চানবগীদমক পুক্নিং থৌগৎপা হায়বসি য়াম্নমক মরূওই। মসিনা লাইয়েং অদু হেন্না ইফেক্টিভ ওইনা লৈহনবদা মতেং পাংগনি।
- ফিভম অমহেক্তদা অঙাংশীংনা অফবা, বেলেন্স দাইট অমা মথৌ তাই, অদুবু মখোয়না HIVগী লাইয়েং লৌরিঙৈগী মতমদদি মতিক চাবা ন্যুত্রিসন শোয়দনা লৌবা হায়বসি অখন্ননা মরুওই।
- HIV নত্ত্রগা তঞ্জা য়েংবা ইনফেক্সনশীং অসিনা চানিং থক্নিংবা হন্থহন্দুনা, য়োৎপা য়াহন্দদুনা নত্ত্রগা চুপশিনবা হন্থহন্দুনা চাবা-থকপা হন্থহনলকপা য়াই। মরম অদুনা HIV পোজিটিভ ওইরবা অঙাংশীংবু অফবা ক্বালিটি, লায়না তুমগদবা চিঞ্জাকশীং শোয়দনা ফংহন্নবা অঙাংগী ন্যুত্রিসন অদুদা হেন্না পুক্নিং চংবিবা তাই। অফবা ন্যুত্রিসন লৈত্রবদি, মখোয়গী গ্রোথ অমসুং দিভেলপমেন্ট অদু থীন্থহল্লকপা য়াই। মসিনা অঙাংশিংগী এনর্জি হন্থহন্দুনা অমসুং ন্যুত্রিসনগী মথৌ তাবা হেনগৎহনগদবা অহেনবা তঞ্জা য়েংবা ইনফেক্সনশীং লাকহনবা য়াই।
- HIV পোজিটিভ ওইরবা অঙাংশিংনা মসিগী মতাংদা অমুকপু ভাপ তাবা ঙম্লবদি, মখোয়গী মেদিকেল কেয়র অমসুং সপোর্টকী মতাংদা ফিরেপ লৌবদা মখোয়সু য়াউহনবা মথৌ তাই। মখোয়বু ইনফেক্সনশীংগী অথুবা কেয়র অমসুং লাইয়েংগী মরুওইবদুসু খংহনগদবনি। মসিনা মখোয়বু তুংদা অফবা ফিরেপশীং লৌনবগী তৌবা ঙম্বা হেনগৎহন্নবগী মরুওইবা শরুক অমনি।
মমা-মপা নত্ত্রগা শেন্নরিবশীংনা মখোয়গী মচানুপীশীং অমসুং মচানুপাশীংদা লৈনবা মরিগী, হক্তিন্নবগী অমসুং HIV ইনফেক্সনগী খুদোংথীবগী মতাংদা ৱারি শাবীগদবনি। নুপীমচা অমসুং নুপামচাশীংনা কমদৌনা নাথৈগদগে, কন্থোক্কদগে নত্ত্রগা মখোয় মশামকপু সেক্সুএল হরাসমেন্ট, হিংসা অমসুং পীরকপা শাফুদগী ঙাকথোক্কদগী খংবা চংই। মখোয়না থোং মান্নবগী অমসুং লৈনবা মরিদা ইকাইখুম্নবগী মরুওইবদু খংবা মথৌ তাই।
অঙাংশীংনা সেক্সকী মতাংদা বাইওলোজিকেল ফেক্টশীং খংবা মথৌ তাবগা লোয়ননা নুপা-নুপীগী ওইবা মরিদা নুংশিনবা অমসুং দায়ত্ব হায়বসিসু খংবা মথৌ তাই। অঙাংশীংগা লোয়ননা নুপা-নুপীগী ওইবা মরিগী মতাংদা খন্নবা অমসুং নৈনবনা মখোয়না চাউখৎলকপা মতমদা অচুম্বা ফিরেপ লৌবা ঙমহনগনি। অঙাংদুগী চহি অমসুং দিভেলপমেন্টগী থাক অদুগা চান্ননা সেক্সকী মরমদা ৱারি শাবীবা হায়বসি য়াম্না মরুওই।
ইনখৎলক্লিবী নুপীমচাশীং অমসুং নহা ওইরিবী নুপীশীংদা HIVগী চংবগী খুদোংথীনিঙাই অখন্ননা খুদোংথীনিঙাই ওই হায়বসি মীপুম খুদিংমক্তা খংবা মথৌ তাই। ইনখৎলক্লিবী নুপীমচাশিং অমসুং নহা ওইরিবী নুপীশীংনা পামদবা অমসুং শাফদবা হক্তিন্নবশিংদা ঙাকথোকপদা সপোর্ট তৌবীবা মথৌ তাই।
ইনখৎলক্লিবি নুপীমচাশিংদা HIV ইনফেক্সনগী হেন্না খুদোংথীনিঙাই ওই মরমদি:
- মখোয়না করম্বা মতমদা হক্তিন্নগদগে নত্ত্রগা কোন্দোম শিজিন্নরব্রা হায়বগী ফিরেপ লৌবা ঙমদবা য়াই।
- মখোয়গী ভাজাইনাগী মেম্ব্রেনশীং অদু মপুং মরৈ ফারবী অমদগী হেন্না পাথৈ অমসুং হক্তিন্নবদা তৎপগী চাং ৱাংই অমসুং মসিনা HIV ইনফেক্সন অমসুং অতোপ্পা সেক্সুএল্লি ত্রান্সমিটেদ ইনফেক্সন (STIs) চংহল্লি।
- করিগুম্বা মতমদা মখোয়বু ইনফেক্সন লৈরম্বা য়াবা হেন্না চহি য়াম্বা নুপাশীংগা মরি থম্বা য়াউই।
- মখোয়বু সেক্সুএল্লি তুহৎপা অমসুং লল্লোনবগী খুদোংথীনিঙাই লৈ অমসুং মসিনা মখোয়বু রিস্ক ৱাংবা ফিভমশীংদা লৈহল্লি।
নুপীমচাশীং অমসুং নুপীশীংনা পামদবা অমসুং প্রোতেক্সন য়াউদনা হক্তিন্নবদা য়াদবগী হক লৈ। মখোয়না কমদৌনা লৈথোক্কদগে, য়ারোদগে নত্ত্রগা পামদবা সেক্সুএল এদভান্সশীংদগী ঙাকথোক্কদগে হায়বগী স্কিলশীং হৈনবগী হকসু লৈ।
নুপীমচাশীং অমসুং নুপীশীংনা করিগুম্বা মখোয় অসি ইজৎ মাংহল্লবদি করি তৌগনি অমসুং কদাইদা চৎকনি হায়বা খংজিনবা মথৌ তাই। মখোয়না ত্রেন তৌরবা হেলথ ৱার্কর অমগী সপোর্ট লৌগদবনি নত্ত্রগা মেদিকেলগী এটেন্সন অমসুং কাউন্সেলিংগীদমক্তা হেলথ ফেসিলিটি অমদা চৎকদবনি। হেলথ-কেয়র প্রোভাইদর অমসুং সোসিএল ৱার্করশীংবু অসিগুম্বা ফিভমদা অন্দরষ্টেন্দিং লৈনবগীদমক ত্রেন তৌগদবনি। ইনফোর্মেসন অসি নুপামচাশীংদা থোক্লবসু চপ মান্নৈ।
হিংসাবু মওং চুম্না কোকহন্নবা, নুপামচা অমসুং নুপাশিং অসি সোলুসন পুরকপদা মপুংফানা শরুক য়াবা মথৌ তাই। নুপীমচাশীং অমসুং নুপীশীংগা লোয়ননা মখোয়না শরুক য়ামিন্নবা হায়বসি হিংসা অমসুং সেক্সুএল হরাসমেন্ট থীংবা, সাফু ঙাকথোকপা অমসুং জেন্দর ইক্বেলিটি ফংবদা য়াম্না মথৌ তাই। মসিদা জেন্দর ষ্টেরিওতাইপ অমসুং ইনইক্বেলিটিশীং খংবা হায়বসি মনুং চলহনগদবনি।
য়ুমদা, স্কুলদা অমসুং কম্যুনিতিদা অঙাংশীং অমসুং ইনখৎলক্লিবশীং অমসুং মখোয়গী মমা-মপাশীং, ওজাশীং, কম্যুনিতি লিদরশীং অমসুং অতৈ রোল মোদেলশীংগী মরক্তা খন্ন-নৈনবনা অফবা এটিট্যুদ অমসুং লমচৎ-শাজৎ শেমগৎপদা মতেং পাংই। মখোয়না:
- নুপীমচাশিং অমসুং নুপীশীং অমসুং মখোয়গী অধিকারশীংবু ইকাইখুম্নবা তম্বীবা য়াই।
- ফিরেপ লৌবদা অমসুং মরি থম্বদা থোং মান্নহনবা তম্বীবা য়াই।
- পীরকপা শাফু, সেক্সুএল হরাসমেন্ট, হিংসা অমসুং ষ্টেরিওতাইপশিং কমদৌনা মায়োক্নগদগে হায়বগী স্কিলশীং শেমগৎপা তম্বীবা য়াই।
মমা-মপাশীং, ওজাশীং, লুচিংবশীং অমসুং অতৈ রোল মোদেলশীংনা ইনখৎলক্লিবশীংদা শাফবা অকোয়রোন অমসুং মখোয়না অফবা চোইসশীং খনবদা অমসুং অফবা লমচৎ-শাজৎ চৎপদা মতেং পাংগদবা পুন্সিগী স্কিলশিংগী রেঞ্জ অমা পীগদবনি।
অঙাংশীংনা চহি নৌরিঙৈদা HIV গী মতাংদা খংবা হায়বসি য়াম্না মরুওই। অঙাংশীংনা ইনখৎলকপা মতমদা মখোয়না অফবা পুন্সিগী ওইবা অপাম্বশীং খনবা মতমদা চপ চাবা অমসুং মপুংফাবা ইনফোর্মেসন ফংবা মথৌ তাই। মসিনা মখোয়বু HIV অমসুং অতৈ সেক্সুএলি ত্রান্সমিতেদ ইনফেক্সনশীং (STIs) ঙাকথোকপদা মতেং পাংগনি।
ইনখৎলক্লিবশীংনা মখোয়বু HIV ইনফেক্সনগী খুদোংথীবা য়াবা ফিভমশীংদগী মখোয় মশাবু ঙাকথোকচবদা মতেং ওইগদবা পুন্সিগী স্কিলশীং তম্বদা মতেং পাংবীবা মথৌ তাই। প্রোব্লেম কোকহনবা, ফিরেপ লৌবা, পান্দম থম্বা, মুন্না খনবা, কম্যুনিকেসন, এসর্টিভনেস অমসুং সেলফ-এৱারনেসনচিংবা স্কিলশীং অসি মনুং চল্লি। ইনখৎলক্লিবশীংনা থৱাই নুংঙাইতবা কোকহনবা নত্ত্রগা মায়োক্নবগী ফিভমশীংগী ওইবা স্কিলশীংসু মথৌ তাই।
ইনখৎলক্লিবশীং অমসুং নহা ওইরিবা মীওইশীংনা মমা-মপা, ওজা, লেংগা ওইবা লুচিংবশিং অমসুং অতৈ রোল মোদেলশীংদা লমজিংবীনবগীদমক মতেং লৌই। রোল মোদেলশীং অসিনা HIVগী মতাংদা মখোয়গী লৌশীংগী য়ুম্ফমশিং শেমগৎপা তাই মরমদি মসিনা মখোয়বু HIVগী মতাংদা করম্না কম্যুনিকেট তৌগন অমসুং মরুওইবা পুন্সিগী স্কিলশীং খংমিন্নগনি হায়বা খংহল্লি।
ইনখৎলক্লিবশীংনা HIV গী রিস্ক খংবা মথৌ তাই। মখোয়না মসি করম্না প্রোতেক্সন য়াউদনা হক্তিন্নবদগী পক্লবা মিওই অদুদগী অতোপ্পদা নত্ত্রগা লায়না অসি পক্লবা য়েত্তুম নত্ত্রগা সিরিঞ্জনা দ্রগ কাপমিন্নবদগী লৌনবগে হায়বদু খংবা মথৌ তাই। মখোয়না শাফবা থৌওং অমসুং লাইফষ্টাইলগী চোইসশীংগী ফল খংবা মথৌ তাই। মখোয়না HIV অসি মতৌ করম্না শন্দোক্তবগে হায়বা খংবা মথৌ তাই মরমদি মসিনা মখোয়বু HIV গা লোয়ননা হিংলিবশীংদা মী অতৈনা খংদনা কিবনা মরম ওইদুনা তুহৎপীবা থীংবা ঙমগনি।
প্রোতেক্সন য়াউদনা হক্তিন্নবদগী HIV লৌনবগী মরমদা খংবা অমসুং রিস্ক হন্থহনবা হায়বসি য়াম্না মরুওই:
করিগুম্বা মীশীংনা হক্তিন্নদ্রবদি HIV পকপগী রিস্ক অসি হন্থহনবা ঙমগনি। করিগুম্বা মখোয়না হক্তিন্নরবদি, নুপাগী নত্ত্রগা নুপীগী কোন্দোম অসি চুম্না অমসুং লেপ্তনা শীজিন্নবা হায়বসি মরুওই। রিস্ক হন্থহন্নবগীদমক, মীশীংনা:
- মখোয়গী সেক্স পার্টনরগী মশিং হন্থহনবা য়াই।
- লায়না অসি পক্তবা পার্টনর(শীং) অমগা থাজনবা য়াবা মরি শেম্বা য়াই।
- শাফবা সেক্স হায়বদি থীংজিন্দনা হক্তিন্নবা (নুপাগী পেনিস অদুনা ভজাইনা, রেক্টম নত্ত্রগা চিন্দা থীংজিন্দবা) নত্ত্রগা নিয়ম চুম্না অমদি লেপ্তনা (থীংজিন্দুনা হক্তিন্নবা খুদিংগী) কোন্দোম শিজিন্নদুনা থীংজিন্দুনা হক্তিন্নবা য়াই।
শাফবা থৌওংশীংগা লোয়ননা, নুপাগী মচৈ মতোন ককপনা (circumcision) নুপীদগী নুপাদা HIV লৌনবগী ওইথোকপা হন্থহল্লি।
সেক্স পার্টনর মশীং হেন্না লৈরিবমখৈ মখোয় অমদা HIV লৈরম্বা য়াবগী অমসুং মদু লৌনরকপগী (করিগুম্বা নুপাগী নত্ত্রগা নুপীগী কোন্দোমশিং চুম্না অমসুং লেপ্তনা শিজিন্নদ্রবদি) অহেনবা রিস্ক লৈ।
অদুম ওইনমক, মীওই অমদা HIV হেক্তা পকপা য়াই অমসুং মসি সেক্স পার্তনর য়াম্বা মীদুদখক্তা লৈগনি হায়বা লৈতে। ইনফেক্সন অসিগী খুদম অমত্তা চেন্দবা মীওই অমদসু ভাইরস অসি লৈরম্বা য়াই। টেষ্ট তৌবনা অরেপ্পা খংদোকপগী শোয়দবা পাম্বৈ অমনি।
ফজনা-লুব্রিকেট তৌরবা কোন্দোম অমা হায়বসি ভজাইনা নত্ত্রগা এনালদা হক্তিন্নবগী মরুওইবা প্রোতেক্সন অমনি।
- লুব্রিকেসনগা (অনানবা মহি নত্ত্রগা জেল) লোয়নবা নুপাগী কোন্দোম অসি শিজিন্ননবা শেগাইবা মতমদা তৎকন্দে। করিগুম্বা কোন্দোম অদু মতিক চানা লুব্রিকেট তৌদ্রবদি, সিলিকোন নত্ত্রগা গ্লিসরিনগুম্বা ঈশীংদা বেজ তৌবা লুব্রিকান্ট হাপকদবনি। করিগুম্বা অসিগুম্বা লুব্রিকান্ট ফংদ্রবদি, তিন শিজিন্নবা য়াই (মসিনা হার্পিসকুম্বা অতৈ ইনফেক্সনশীং থোকহনবা য়ারবসু)। থাউ নত্ত্রগা পেত্রোলিয়মদগী শেম্বা লুব্রিকান্টশীং অসি নুপাগী কোন্দোমদা শীজিন্নরোইদবনি মরমদি মখোয়না কোন্দোম অদু শোকহনবা য়াই। থাউ নত্ত্রগা পেত্রোলিয়ম লুব্রিকান্টশীংগী মনুংদা অচাথাউ, মিনরেল থাউ, অঙাংগী থাউ, পেত্রোলিয়ম জেলি অমসুং লোসন অয়াম্বা অসি চল্লি।
- নুপীগী কোন্দোম অসি নুপাগী কোন্দোমগী মহুত্তা শিজিন্নবা য়াবা শাফবা অল্টরনেটিভ অমনি। খ্বাইদগী তোইনা ময়াম্না শিজিন্নরিবা নুপীগী কোন্দোম অসি অথোৎপা, ভজাইনাদা কোম্না ফাজিনবা য়াবা মরি পানবা অসিনি। মসিগী মচিন অনিদা অথোৎপা রিং অমমম পাল্লি। মচিন্দা পাল্লিবা রিং অদুনা দিভাইস অদু ভজাইনা মনুংদা হাপচিল্লি; মসিনা হক্তিন্নরিঙৈ মতমদা কোন্দোম অদু মফম চানা লৈহল্লি। অতোপ্পা রিং অমদুনা ভজাইনাগী মপান্দা, লেবিয়াগী শরুক মচেৎ অমা খুমজিল্লি। হক্তিন্নবা হৌদ্রিঙৈদা নুপি অদুনা নুপীগী কোন্দোম অদু মহাক্কী খুৎশানা থীংজিল্লি। লেটেক্সনা শেম্বা নুপীগী কোন্দোমশীংদা ঈশীংদা বেজ তৌবা লুব্রিকান্টশীংখক্তা শিজিন্নগদবনি অদুগা পোলিয়ুরিথেন নত্ত্রগা খুৎশেমগী লেটেক্স (নাইত্রাইল)না শেম্বা নুপীগী কোন্দোমশীংদা ঈশিংদা নত্ত্রগা থাউদা বেজ তৌবা লুব্রিকান্টশীং শিজিন্নবা য়াই।
HIV অসি ওরেল সেক্সতগীসু লৌনবা য়াই। অফংবা ইনফোর্মেসনগী মতুংইন্নদি মসিগী রিস্ক অসি ভজাইনেল অমসুং এনাল সেক্সকা চাংদম্নবদদি নেম্মী। অদুম ওইনমক ওরেল সেক্সনা HIV লৌনবগী রিস্ক হেনগৎহনবা ঙম্বা STIs শন্দোকপদি ঙম্মী। ওরেল-পেনাইল সেক্স তৌবা মতমদা, নুপাগী কোন্দোম অমা রেকমেন্দ তৌই।
অয়াম্বা সেক্সুএলি ত্রান্সমিতেদ ইনফেক্সনশীং অসি জেনাইতেল কন্টেক্টনা থোকহনবা মরমনা জেনাইতেল কন্টেক্ট হৌদ্রিঙৈদা কোন্দোম অমা শিজিন্নগদবনি।
য়ু থকপা নত্ত্রগা দ্রগ চাবনা অফ-ফত্তা খনবা ঙমহন্দে। HIV গী রিস্ক নত্ত্রগা শাফবা সেক্সগী মরুওবা খংবা ঙম্বা মীওইশীংসু য়ু থক্লবা নত্ত্রগা দ্রগ শিজিন্নবনা থৌশাদবা ওইহল্লি।
সেক্সুএল্লি ত্রান্সমিতেদ ইনফেক্সনশীং (STIs) লৈবা মীশীং অসি HIV পকপগী অমসুং HIV অসি অতোপ্পদা শন্দোকপগী রিস্ক লৈ:
HIV য়াউনা STIশীং অসি হক্তিন্নবা মতমদা লৌনবা ইনফেক্সনশীংনি। মখোয় অসি হকচাংগী থোরকপা মহিশীং (সিমেন, ভজাইনেল ফ্লুইদ নত্ত্রগা ঈ) নত্ত্রগা হকচাংথোংগী এরিয়াগী উনশাশীং থেংনবদগী লৌনৈ। করিগুম্বা ঈশিং হান্দুনা চাত্থৎপা, অতৎপা নত্ত্রগা অশোকপশীংনচিংবশীং লৈরবদি ইনফেক্সন অসি শন্দোকপদা মতেং পাংশীন্দুনা STIশীং অসি হেন্না কোম্না শন্দোকই।
STIশীংনা শাথীবা ফিজিকেলগী অশোক-অপনশিং তোয়না থোকহল্লি।
গোনোরিয়া নত্ত্রগা সিফিলিসকুম্বা STI অমহেক্তনা HIV ইনফেক্সন নত্ত্রগা HIV ত্রান্সমিসনগী রিস্ক হেনগৎহল্লি। STI অমনা পক্লবা মীওই অমনা করিগুম্বা HIV পক্লবা মীওই অমগা প্রোতেক্সন য়াউদনা হক্তিন্নরবদি মখোয়দা HIV পক্লকপগী রিস্ক হেন্না ৱাংই।
- STI লৈরে হায়না চিংনরবা মীওই অমনা খুদক্তা ত্রেন তৌরবা হেলথ ৱার্কর অমদা লায়না অদু লৈরব্রা খংদোক্নবা অমসুং লাইয়েংনবা য়েংথোকহনগদবনি। মখোয়না হক্তিন্নরোইদবনি নত্ত্রগা শাফনা হক্তিন্নগদবনি (থিংজিন্দনা হক্তিন্নবা নত্ত্রগা নুপা নত্ত্রগা নুপীগী কোন্দোম শীজিন্নদুনা হক্তিন্নবা)।
- ভজাইনেল, এনাল নত্ত্রগা ওরেল ওইনা হক্তিন্নবা মতমদা নুপা অমসুং নুপীগী কোন্দোমশীং চুম্না অমসুং লেপ্তনা শিজিন্নবনা HIV য়াউনা, অয়াম্বা STIশীং শন্দোকপা য়াম্না হন্থহল্লি।
- STI অমা লৈরবা মীওই অমনা মখোয়গী পার্তনর (শীং) অদুদা খংহনগদবনি। পার্টনর অনিমক STI অমগী লাইয়েংথোক্ত্রবদি, মখোয় অনি অমনা অমদা লৌনদুনা লৈহনগনি। STI অয়াম্বা লাইয়েংদুনা ফহনবা ঙম্মী।
STI খরগী লাইওংশীং:
- নুপা অমদা য়ুং হানবা মতমদা নাবা ফাউগনি; পেনিসতগী দিসচার্জ লৈগনি; ঈশিং থোং নত্ত্রগা চিন মনুংদা চাফৎপা, ঈশীং হানবা, অপোম্বা নত্ত্রগা তৎপা লৈগনি।
- নুপী অমদা অঙকপা মচু নত্ত্রগা মনম নমথীবা ভজাইনেল দিসচার্জ, ঈশীং থোংগি অকোয়বদা নাবা নত্ত্রগা হাক্কৎচবা, অমসুং হক্তিন্নরিঙৈ নত্ত্রগা লোয়রবা মতুংদা নাবা নত্ত্রগা ঈ থোক্লকপা লৈগনি। হেন্না শাথীবা ইনফেক্সনশীংনা লাইহৌ, পুক্তা নাবা অমসুং অঙাং য়াউহন্দবা য়াই।
- নুপীশীং অমসুং নুপা খরদদি STI কয়া অমনা লাইওং উত্তবসু য়াউই।
হকচাং থোংগী শরুক্তা থোকপা প্রোব্লেম খুদিংমক STI অমা ওইদে। কেন্দিয়াসিস (য়িষ্ট ইনফেক্সন) অমসুং য়ুরিনরি ত্রেক ইনফেক্সনশীংগুম্বা ইনফেক্সন খরদি হক্তিন্নবদগী শন্দোক্তে। অদুবু মখোয়না হকচাং থোংগী মফমদা য়াম্না নুংঙাইতবা থোকহল্লি।
অয়াম্বা মতমদা HIV অসি হিদাক কাপ্পদা শিজিন্নবা ফুত্তোক্তবা, লায়না পক্লবা য়েত্তুমশীং নত্ত্রগা সিরিঞ্জশিংনা অমদি অতৈ ইনষ্ট্রুমেন্টশীংনা শন্দোকপা ঙম্মী:
ফুত্তোক্তবা য়েত্তুম নত্ত্রগা সিরিঞ্জ অমনা HIV অমসুং অতৈ ইনফেক্সনশীং হায়বদি হেপাতাইতিস অসি মী অমদগী অমদা, করিগুম্বা ইনফেক্ট তৌরবা ঈ পক্লবদি, শন্দোকপা ঙম্মী। ফুত্তোক্ত্রিবমখৈ মীওই অমগী উনশাদা থীনবা মতমদা করিগুম্বা অমত্তা শীজিন্নরোদবনি।
মশাদা দ্রগ কাপশিঞ্জবা মীওই নত্ত্রগা দ্রগ কাপ্পা মীওইশীংগা প্রোতেক্সন য়াউদনা হক্তিন্নরুরবশীং অদু HIV পক্লকপগী রিস্ক ৱাংই। দ্রগ কাপ্পা মীওইশীংনা মতম চুপ্পদা অশেংবা য়েত্তুম অমসুং সিরিঞ্জ শিজিন্নগদবনি। কৈদৌঙৈদসু মখোয়না অতোপ্পা মীওই অমগী য়েত্তুম নত্ত্রগা সিরিঞ্জ শীজিন্নরোইদবনি।
ইঞ্জেক্সনশীং অসি ত্রেন তৌরবা হেলথ ৱার্করখক্তনা ওতো-দিসএবল সিরিঞ্জশীং (অমুক্তমক শিজিন্নবা য়াবা সিরিঞ্জশীং) শিজিন্নদুনা কাপকদবনি।
ফুত্তোক্তবা পোৎশকশিং হায়বদি রেজর নত্ত্রগা থাং শিজিন্নদুনা ককপদগীসু HIV লৌনহনবা ঙম্মি। কক্নবা ইনষ্ট্রুমেন্ট অদু, ইমুং মনুংগী মীওইশীংসু য়াউনা, মীওই অমমমগী ওইনা মপুং ফানা ফুত্তোক্কদবনি নত্ত্রগা ব্লিচ অমসুং/নত্ত্রগা অশৌবা ঈশীংনা চামথোক্কদবনি।
য়া লাইয়েংনবা, টেতু য়েকপা, মায়দা য়েকপা, নাকোং নত্ত্রগা হকচাংদা থীনবা অমসুং একুপঙ্কচরদা শিজিন্নবা খুৎশু-খুৎলায়শীং অসি মীওই অমমমগী ওইনা খুৎলায়দু ফুত্তোক্ত্রিবফাউবা শাফবা ওইদে। থবক অদুবু পাংথোক্লিবা মীওই অদুনা থবক অদু পাংথোক্লিঙৈ মতমদা ঈগা থেংনহন্দনবা চেক্সিনগদবনি।
অঙাংশীং অমসুং ইনখৎলক্লিবশীংনা মখোয়বু, মখোয়গী ইমুং মনুংশিংবু অমসুং মখোয়গী কম্যুনিতিশীংবু শোকহল্লিবা HIV থীংনবগী, কেয়রগী অমসুং সপোর্টকী মতাংদা ফিরেপশীং লৌনবা অমসুং চৎহন্নবা মপুংফানা শরুক য়াগদবনি।
অঙাংশীং, ইনখৎলক্লিবশিং, নহারোলশীং অমসুং ইমুং মনুংশীং অসি HIV থীংবদা অমসুং এজুকেসন্দা অহোংবা পুরকপদা অমসুং সমাজগী মীৎয়েং অমসুং তুহৎপা হন্থহন্নবগী পাঙ্গল লৈরবা এজেন্টশীং ওইবা য়াই। মখোয় অসি HIV করিনো তাকপা অমসুং থীংনবা থবকশীং লৌখৎনবগী মপুং ওইবা শরুক অমা ওইবা মথৌ তাই।
অঙাংশীং অমসুং নহা ওইরিবা মীওইশীংনা HIVগী মরমদা অমসুং HIV গা শাগোন্ননা হিংলিবা মীওইশীং অদুগী পুক্নিংগী অৱাবদা খংহনবগী থৌদাং লৌবা য়াই। মখোয়না মখোয়গী লেংমান্নবশীংগা লোয়ননা অমসুং মখোয়গী কম্যুনিতিশীংদা থবক তৌবা মতমদা কনফিদেন্স অমসুং মশাগি থাক লৈহঞ্জবা ঙম্মী।
- অঙাংগী ফোরম অমসুং অতৈ ইভেন্টশীংনা অঙাংশীং অমসুং নহা ওইরিবশীংদা কম্যুনিতিশীংবু HIV না শোকহল্লবা নত্ত্রগা শাগোন্ননা হিংলিবা অঙাংশীং অমসুং ইমুং মনুংশীংগী সপোর্টিভ অমসুং কেয়রিং ওইবা অকোয়রোনশীং শাগৎনবা শেম-শানবগী খুদোংচাবা পী।
- স্কুলশীং অমসুং নন-ফোর্মেল এজুকেসনেল এক্টিভিটিশীংনা অঙাংশীংবু পিয়র-তু-পিয়র সপোর্ট গ্রুপশীং অমসুং অঙাংশিংগি ক্লবশীং শেম্বদা মতেং পাংই। মসিনা ওজাশীং নত্ত্রগা কম্যুনিতি ৱার্করশীংগী মতেংগা লোয়ননা, HIV প্রিভেন্সন অমসুং লাইফ স্কিল এজুকেসনগী দায়ত্ব লৌনবা অঙাংশীংবু পুন্সিনবা ঙম্মী।
HIVনা শোকহল্লবা অঙাংশীং, নহারোলশীং, মমা-মপাশীং, অতৈ শেন্নরিবশীং অমসুং ইমুং মনুংশীং অসিনা সেলফ-হেল্প গ্রুপশীং, পিয়র গ্রুপশীং অমসুং কম্যুনিতি সপোর্ট গ্রুপশীংদা য়াউনা নত্ত্রগা ওর্গানাইজ তৌদুনা সপোর্ট ফংবা ঙম্মী। গ্রুপশীং অসিনা:
- মেম্বরশীংদা সাইকোলোজিকেল সপোর্ট পীগদবা সোসিএল নেটৱার্ক অমা পীবা ঙম্মী।
- প্রাক্টিকেল ইনফোর্মেসন খংমিন্নবা অমসুং ইমুং মনুংশীংনা সোসিএল ৱেলফেয়র সর্ভিসশীং ফংহনবদা মতেং পাংবা ঙম্মী।
- HIV প্রিভেন্সন, কেয়র অমসুং সপোর্ট লৈহন্নবগী ইনোভেটিভ ওইবা পাম্বৈশীং ফংনবা হোৎনবদা এক্টিভ ওইনবা মেম্বরশীংদা খুদোংচাবশীং পীবা ঙম্মী।
HIVগা কোন্ননা নত্ত্রগা শোকহন্দুনা হিংলিবা অঙাং নত্ত্রগা নহা ওইরিবা মীওইদুবু কৈদৌঙৈদা ইকাইবা পীরোইদবনি নত্ত্রগা নমথরোইদবনি। HIVগী এজুকেসন অমসুং প্রিভেন্সনদা অমসুং অকিবা পীবা, ইকাইবা পীবা অমসুং নমথবা হন্থহনবদা মমা-মপাশীং, ওজাশীং অমসুং লুচিংবশীংগী মরুওইবা থৌদাং লৈ।
অঙাংশীং, ইমুং মনুংশীং অমসুং কম্যুনিতিশীংদা HIV গী মতাংদা এজুকেসন পীবা হায়বসি HIV না শোকহল্লবা অঙাং অদুদা অমসুং মহাক্কী ইমুং মনুংদা কিবা, ইন্থোকপা অমসুং হন্থনা য়েংবীবা অমদি অঙাংদুগী মশাগী ওইবা অকিবা অমসুং মশানা হন্থজনা খঞ্জবা অদু হন্থহনবদা মতেং ওইবা য়াম্না মরুওইবা লম্বী অমনি।
HIV এজুকেসন অমসুং প্রিভেন্সনদা অমসুং অকিবা, ইন্থোকপা, হন্থনা য়েংবা অমসুং তুহৎপা হন্থহনবদা, অঙাংশীং, মমা-মপাশীং, অতৈ ইমুং মনুংগী মীওইশীং, ওজাশীং, কম্যুনিতি অমসুং ধর্মদা য়ুম্ফম ওইবা ওর্গানাইজেসনশীং, লোকেলগী লিদরশীং অমসুং ওথোরিটিশীং অমসুং সরকারনা লৌগদবা চাউরবা থৌদাং অমা লৈ।
HIV প্রিভেন্সন অমসুং এজুকেসন অসিগী মনুংদা মখাগীশিংসি চল্লি:
HIV না শোকহল্লবা নত্ত্রগা শাগোন্ননা হিংলিবা অঙাংশীং অমসুং ইমুং মনুংগী মীওইশীংগী হক খংহনবা অমসুং সপোর্ট তৌবা।
- HIVগা শাগোন্ননা নত্ত্রগা শোকহল্লিবা অঙাংশিং, ইনখৎলক্লিবশিং অমসুং মপুং মরৈ ফারবশিংদা অতৈ মীওইশীংগা মহৈ-মশিং, হকশেলগী কেয়র, হাউসিং অমসুং মিদিয়াদা চুনবা মীহুৎ লৈহনবনচিংবদা চপ মান্নবা হক লৈ। মখোয়দা অচুম্বা অমসুং থোং মান্নবা জষ্টিস সিষ্টেম ফংহনগদবনি।
অঙাং অমসুং নহা ওইরিবা মীওইশিংনা HIVগী রিস্কশিংগী মতাংদা শোয়দনা খংহনগদবনি অমসুং মখোয়না মদু HIV পক্লবা মীওই অমগা লোয়নবা ইচম চম্বা সোসিএল কন্টেক্ট অমদগী ফংবদি ঙমদে হায়বদু খংগদবনি।
- HIV অসিগী ভেক্সিন নত্ত্রগা লায়েং লৈতে হায়বসি অঙাংশিং অমসুং নহা ওইরিবশিংদা খংহনবা মথৌ তাই, অদুবু লায়েংলবদি হকচাং ফনা অমসুং হরাউ তয়াম্না হিংবা ঙম্মী। HIV ইনফেক্সন অসি করম্না থীংগদগে অমসুং মখোয় মশামক অমসুং মখোয়না নুংশিবা মীওইশীংবু করম্না ঙাকথোক্কদগে হায়বদু মখোয়না খংজিনবা মথৌ তাই।
ইনখৎলক্লিবশিং অমসুং নহারোলশিংবু মখোয়না করম্বা মতমদা হক্তিন্নগদগে অমসুং করম্না কোন্দোম শিজিন্নগনি হায়বদু খংহনবা
- নহারোলশীংগা ৱারি-ৱাতাই তৌবা অমসুং মখোয়গী ৱা তাবীবা হায়বসি মখোয়গী লৈরিবা ফিভম অমসুং মখোয়দা খ্বাইদগি ফবা প্রোতেক্সন, কেয়র অমসুং সপোর্ট অসি পীনবগীদমক য়াম্না মরুওই। করিগুম্বা মতমদা মপুং মরৈ ফারবশিংনা অঙাংশিং অমসুং ইনখৎলক্লিবশিংগা সেক্সুএল ইসুশিং খন্ন-নৈনবা হায়বসি খুদোংচাদবা য়াই। স্কুল চৎলিবা অঙাংশিংগা খন্ন-নৈনবা হৌবগী লম্বী অমদি মখোয়না HIV অমসুং AIDSকী মরমদা তাখ্রব্রা হায়না হংবসিনি। করিগুম্বা মখোয়গী ইনফোর্মেসন অদুদা অরানবা য়াউরবদি, মখোয়দা অচুম্বা ইনফোর্মেসন অদু পীনবগী তঞ্জা অমা লৌবা য়াই।
সোর্স: UNICEF


c: text/html

text:
১১শুবা শরুক
যেহোবানা ঐখোয়গী প্রার্থনা তাবিব্রা?
ঈশ্বরনা ঐখোয়গী প্রার্থনা তাবি। ১ পিতর ৩:১২
যেহোবাদি “হায়জবা তাবিবা” ঈশ্বরনি। (থাগৎ ঈশৈ ৬৫:২) ঐখোয়না মঙোন্দা থম্মোয়দগী হায়জবা মহাক্না পাম্মী।
কনাগুম্বা অমত্তদা নৎত্তনা যেহোবা খক্তদা প্রার্থনা তৌজগদৌবনি।
হিরম কয়াগী মরমদা ঐখোয়না প্রার্থনা তৌজবা য়াই। ১ যোহান ৫:১৪
ঈশ্বরগী অনিংবদু স্বর্গ অমসুং পৃথিবীদা ওইহন্বিনবা হায়জৌ।
নহাকপু অচুম্বা তৌবদা মতেং পাংবিনবা যেহোবাদা হায়জৌ। নহাক্না চান থক্নবা, শুফম নোম্ফম, লৈফম, শেৎন চানবা, অমসুং হকচাংগী মরমদসু প্রার্থনা তৌজবা য়াই।
যীশুগী মিংদা হায়জৌ। মদুনা মহাক্না নহাক্কীদমক্তা তৌবিখিবশিংদু নহাক্না মমল লৈনা লৌজৈ হায়বদু উৎকনি।

robotstxt: allowed

filter: keep


text:
পন্দুপ ৩
নুংঙাইবা পাউ অসি তশেংনা ঈশ্বরদগীরা?
১. বাইবলগী অইবা কনানো?
মীওইবনা পৃথিবীদা লোম্বা নাইদনা হিংগনি হায়বা নুংঙাইবা পাউ অসি বাইবলদা ইদুনা লৈ। (থাগৎ ঈশৈ ৩৭:২৯) বাইবল অসি অপিকপা লাইরিক ৬৬ না পুনশীল্লগা শেম্বনি। ঈশ্বরনা হায়বা ইনবা মীওই ৪০ রোম শীজিন্নদুনা লাইরিকশিংসি ইহনখি। অহানবগী লাইরিক মঙা অসিদি ঙসিদগী চহি ৩,৫০০ রোমগী মমাঙদা মৌশিনা ইখিবনি। অরোয়বগী লাইরিক অসিনা ঙসিদগী চহি ১,৯০০ রোমগী মমাঙদা পাখোনচৎপা যোহান্না ইখিবনি। বাইবল ইবশিংনা ইরম্লিবসি কনাগী ৱাখল্লোননো? ঈশ্বরনা বাইবল ইবশিংদা ইহন্নীংলিবশিংদু মহাক্কী অশেংবা শক্তিগী মতেংনা খঙহল্লম্মী। (২ সমূয়েল ২৩:২) মখোয়না ইরম্লিবদু ঈশ্বরগী ৱাখল্লোননি, মখোয় মশাগী ৱাখল্লোন নত্তে। মরম অসিনা বাইবলগী অইবদি যেহোবানি।—২ তীমোথি ৩:১৬; ২ পিতর ১:২০, ২১ পাবিয়ু।
২. বাইবলদা ইরিবসি অচুম্বনি হায়বা ঐখোয়না করম্না খঙগনি?
বাইবলনা তুংদা থোক্কদবা থৌদোকশিং চপ চানা মাঙজৌননা হায়দোকলম্মী। মীওইবা অমত্তনা মদু হায়বা ঙমদে। মরম অদুনা বাইবল অসি ঈশ্বরদগীনি হায়বা ঐখোয়না খঙই। (যোশূৱা ২৩:১৪) ইঙম-ঙম্বা ঈশ্বর মহাক খক্তনা মীওইবগী তুংগী মরমদা চপচানা উবা ঙম্মী।—যিশাইয়া ৪২:৯; ৪৬:১০ পাবিয়ু।
ঈশ্বরদগী লাকপা লাইরিক হায়বসিদি তোপ-তোপ্পা ওইগদবনি হায়না ঐখোয়না খল্লি, বাইবলসি মদুমক ওই। বাইবলসি লাক্ষ কয়া কয়া, তোঙান-তোঙানবা লোন কয়াদা ফংহনখ্রে। বাইবল অসি অরিবা লাইরিক ওইরবসু মসিদা ইরম্লিবশিংসি বিজ্ঞানগী মীৎয়েংদগী অচুম্বা ওই। অদুগা বাইবল ইবা মখোয় ৪০ গী মরক্তসু য়েৎনবা ৱাফম অমত্তা লৈখিদে। * অদুগীসু মথক্তা, বাইবলদা নুংশিবগী মরমদা হায়রিবা ৱাফম কয়াসি ঈশ্বর নত্তনা কনামত্তনা হায়বা ঙম্লোই। মসিনা ঙসিসু মীওই কয়াগী পুন্সি অফবা মায়কৈদা পুরকপা ঙম্বগী শক্তি লৈ। হায়রিবা মরম কয়াসিনা মীওই লাক্ষ কয়াবু বাইবল অসি ঈশ্বরগী ৱাহৈনি হায়বা থাজবা ঙমহল্লি।—১ থেসালোনিকীয়া ২:১৩ পাবিয়ু।
৩. বাইবলদা য়াওরিবসি করিনো?
বাইবলনা মরুওইনা হায়রিবদি ঈশ্বরনা মীওইবা জাতিগীদমক অফবা পান্দম অমা থম্বিরি হায়বগী নুংঙাইবা পাউ অসিনি। মীওইবনা হৌরকপা ঙল্লিঙৈ মতমদা পারাদাইসতা লৈবগী খুদোংচাবদু করম্না মাঙখিবগে হায়বদু বাইবলনা তাকই। অদুগুম্বা পারাদাইস অদু করম্না অমুক হনজিলহনগনি হায়বদুসু মসিনা তাকলি।—ফোংদোকপিবা ২১:৪, ৫ পাবিয়ু।
ঈশ্বরগী ৱাহৈ অসিদা ৱায়েল য়াথং, নিয়ম অমসুং পাউতাক কয়াসু য়াওই। অদুগীসু মথক্তা, বাইবলদা ঈশ্বরনা মীওইবশিংবু করম্না লোয়নবিখি হায়বগী মতাং কয়াসু য়াওরি। মসিদগী ঐখোয়না মহাকসি করম্বা মখলগী ঈশ্বরনো হায়বা খঙবা ঙম্মী। অসুম্না ঐখোয়না ঈশ্বর খঙনবা হোৎনবদা বাইবলনা মতেং পাংগনি। ঈশ্বরগা করম্না মরুপ ওইবা য়াগনি হায়বসু মসিনা তাকই।—থাগৎ ঈশৈ ১৯:৭, ১১; যাকোব ২:২৩; ৪:৮ পাবিয়ু।
৪. অদোম্না বাইবলবু করম্না ময়েক শেংনা খঙবা ঙমগনি?
বাইবলবু ময়েক শেংনা খঙহনবদা লাইরিক মচা অসিনা অদোমগী মতেং পাংগনি। যীশুনা তাকপীবা মতমদা বাইবলগী ৱাহৈশিং মথং মথং পুথোক্তুনা ‘শাস্ত্রশিংগী ৱাহন্থোক’ খঙহল্লম্মী। মহাক্না তম্বীরম্বগী মওং অদুমক লাইরিক মচা অসিদা শীজিন্নরি।—লূক ২৪:২৭, ৪৫ পাবিয়ু।
ঈশ্বরদগী লাকপা নুংঙাইবা পাউ অসিদগী হেনবা অতোপ্পা অমত্তা লৈতে। অদুবু মীওই খরনদি মসি থওইদে, অদুগা খরনা অমুক পাউ অসি তাবদা শাউনীংবসু য়াওই। অদুবু পুক্নীং হন্থবীগনু। অদোম্না ঈশ্বরগী মরমদা খঙবদুনা লোম্বা নাইদনা হিংবগী আশা ফংগনি।—যোহান ১৭:৩ পাবিয়ু।
^ par. 3 মীপুম খুদিংমক্কী ওইবা লাইরিক অমা (ইংলিশ) হায়বা লাইরিক মচা অসি য়েংবিয়ু


text:
LPG কনেক্সনগী মতাংদা
সেক্সন অসিনা LPG (এলপিজি) কনেক্সন অমগা মরি লৈনবা এস্পেক্ট (মশক) পুম্নমক খংহল্লি।
- মতৌ করম্না অনৌবা LPG কনেক্সন অমা লৌগদগে
- তোপিক অসিনা অনৌবা LPG কনেক্সন অমা লৌনবগী দোক্যুমেন্ট অমসুং প্রোসেসকী মতাংদা শন্দোক্না তাক্লি।
- LPG কনেক্সনশীং রিগুলারাইজ তৌবা অমসুং মদুদা য়াউরিবা মমীং ওন্থোকপগী প্রোসিদ্যুওর
- তোপিক অসিনা LPG কনেক্সনশীং রিগুলারাইজ তৌবা অমসুং মদুদা য়াউরিবা মমীং ওন্থোকপগী প্রোসিদ্যুওরগী মতাংদা ইনফোর্মেসন পীরি।
- LPG(গ্যেস)কনেক্সনশীংগী পোর্টেবিলিটি
- তোপিক অসিনা LPG (গ্যেস) কনেক্সনশীংগী পোর্টেবিলিটিগী মতাংদা ইনফোর্মেসন পীরি।
- LPG দিষ্ট্রিব্যুটরশিপকী ক্রাইটেরিয়া
- তোপিক অসিনা LPG দিষ্ট্রিব্যুটরশিপকী ক্রাইটেরিয়াগী ইনফোর্মেসন পীরি।


text:
মহৈ-মরোংগা মরি লৈনবা
লৌউ-শীংউ অমসুং পাম্বী-শীংবী থাবগা মরি লৈনবা ভারত সরকারগী মখল-মখা কয়াগী স্কিমশীং মফমসিদা নৈনরি।
- রাষ্ট্রিয় কৃষি বিকাস যোজনা
- রাষ্ট্রিয় কৃষি বিকাশ যোজনা নত্ত্রগা নেসনেল এগ্রিকলচর দিভেলপমেন্ট প্রোগ্রামগী মরুওইবা শরুকশীং উৎলি।
- সোইল হেলথ কার্দ
- তোপিক অসিনা সোইল হেলথ কার্দ স্কিমগী মরমদা ইনফোর্মেসন পীরি।
- পরমপরাগট কৃষি বিকাস যোজনা
- তোপিক অসিনা ওর্গানিক ফার্মিংবু প্রোমোট তৌরিবা পরমপরাগট কৃষি বিকাস যোজনাগী মরমদা ইনফোর্মেসন পীরি।
- প্রধান মন্ত্রি কৃষি সিঞ্চাই যোজনা
- টোপিক অসিনা প্রধান মন্ত্রি কৃষি সিঞ্চাই যোজনা স্কিমগী মতাংদা ইনফোর্মেসন পীরি।
- নেসনেল মিসন ফোর সষ্টেনেবল এগ্রিকলচর
- সেক্সন অসিনা নেসনেল মিসন ফোর সষ্টেনেবল এগ্রিকলচর (NMSA)গী মতাংদা ইনফোর্মেসন পীরি।
- ব্রিঙ্গিং গ্রিন রিভোলুসন টু ইষ্টর্ন ইন্দিয়া
- সেক্সন অসিনা রাষ্ট্রিয় কৃষি বিকাশ যোজনাগী মখাদা কোনশিল্লিবা প্রোগ্রামশীংগী মতাংদা খংহল্লি।
- প্রধান মন্ত্রি কিসান সামপদা যোজনা
- তোপিক অসিনা প্রধান মন্ত্রি কিসান সামপদা যোজনাগী মতাংদা ইনফোর্মেসন পীরি।


text:
মহৌশাগী দিজাষ্টরশীং
তোপিক অসিনা মহৌশাগী দিজাষ্টরশীংগা মরি লৈনবা ইনফোর্মেসন পীরি।
- আর্থক্বেক (য়ুৱারহাবা)
- তোপিক অসিনা আর্থক্বেক (য়ুৱারহাবা) কা মরি লৈনবা ইনফোর্মেসন অমসুং তৌগদবা অমদি তৌরোইদবশীং খংহল্লি।
- ঈশীং ঈচাউশীং
- তোপিক অসিনা ভারতকী ঈশীং ঈচাউশীংগা মরি লৈনবা ইনফোর্মেসন অমসুং তৌগদবা অমদি তৌরোইদবশীং খংহল্লি।
- লেন্দস্লাইদ (লৈবাক কিন্থবা)
- তোপিক অসিনা ভারত্তা থোক্লিবা লেন্দস্লাইদ (লৈবাক কিন্থবা)কা মরি লৈনবা ইনফোর্মেসন অমসুং তৌগদবা অমসুং তৌরোইদবশীং খংহল্লি।
- সাইক্লোনশীং
- তোপিক অসিনা সাইক্লোনশীংগা মরি লৈনবা ইনফোর্মেসন, রিকভরি, তৌগদবা অমসুং তৌরোইদবশীং খংহল্লি।
- সুনামি
- তোপিক অসিনা সুনামিগা মরি লৈনবা ইনফোর্মেসন অমসুং তৌগদবা অমসুং তৌরোইদবশীং খংহল্লি।
- অর্বান ফ্লদ (সহরগী ঈচাউশীং)
- তোপিক অসিনা অর্বান ফ্লদকা (সহরগী ঈচাউশীং)গা মরি লৈনবা ইনফোর্মেসন পীরি।
- হিট ৱেভ
- তোপিক অসিদা হিট ৱেভকা মরি লৈনবা ইনফোর্মেসন পীরি।


text:
টিকা থাবা
তোপিক অসিনা টিক থাবগী মতাংদা ইনফোর্মেসন পীরি।
- চহি খুদিংগী অঙাং মিলিয়ন 1.4গী মথক্তা, কোম্না ফংলিবা ভেক্সিনশীংনা থীংবা ঙম্বা লায়নাশীংনা নাদুনা শিরি।
- লায়নাশিং অসিগী মনুংদা মিজলস, হেমোফিলস ইনফ্লুএঞ্জা তাইপ B (Hib)না থোকহনবা মেনিনজাইটিস, দিপথেরিয়া, টিতানস, পরতুসিস (হুপিং কফ), য়েল্লো ফিভর, পোলিও অমসুং হেপাটাইটিস B অসি য়াউরি। রোতাভাইরসনা থোকহনবা ন্যুমোনিয়া অমসুং দাইরিয়াগুম্বা অতৈ অনাবশীং থীংনবা অনৌবা ভেক্সিনশীং শেমগৎলে অমসুং হৌজিক্কী হেন্না পাক শন্না শিজিন্নরে।
- টিকা থারবা অঙাংশীং অসি, মখোয়বু শোয়নাইহনবা নত্ত্রগা শিহনবা ঙম্বা অসিগুম্বা শাথীরবা লায়নাশীং অসিদগী ঙাকথোক্লে। অঙাং পুম্নমক্না প্রোতেক্সন অসি ফংনবগী হক লৈ।
- নুপীমচা অমসুং নুপামচা খুদিংমকপু মপুং ফানা টিকা থাবা মথৌ তাই। ঙন্না ঙাকথোকহৌবা হায়বসি য়াম্না মরুওই। অঙাং অদুগী অহানবা অমসুং অনিশুবা চহিগী টিকাশীং অসি অখন্ননা মরুওই। মীরোনবী নুপীশীংনা মখোয় মশামকপু অমসুং মখোয়গী নৌনা পোক্লিবশীংবু ঙাকথোক্নবা টেতানসকী টিকা থাদোকপা হায়বসি মরুওই।
- হৌখিবা চহিশিং অসিদা অঙাংশীংবু টিকা থাবগী প্রোগ্রেস লৈজরবসু, ইং 2008দা অঙাং মিলিয়ন 24গী ময়া নক্না হায়বদি চহি খুদিংগী পোক্লিবা অঙাংগী 20% লোম অসি পুন্সিগী অহানবা চহিদা পীগদবা রুটিন টিকাশীং ফংখিদে।
- মমা মপা নত্ত্রগা অতৈ শেন্নরিবশীংনা করিগীদমক্তা টিকা থাবা অসি মরুওইরিবনো হায়বা, রেকমেন্দ তৌরবা টিকা থাবগী সেদ্যুল, অমসুং মখোয়গী অঙাংশীং অদু মফম কদাইদা টিকা থাগনি হায়বদু খংজিনবা মথৌ তাই।
- অপিকপা অনাবা নত্ত্রগা মীমান্নদবা নত্ত্রগা মালন্যুত্রিসন লৈবা অঙাংশীংদা টিকা থাবা হায়বসি শাফৈ হায়বসি মমা মপা নত্ত্রগা অতৈ শেন্নরিবশীংনা খংবা মথৌ তাই।
মরুওইবা ৱাফমশীং:
- টিকা থাবা অসি য়াম্না মরুওইবনি। রেকমেন্দ তৌরিবা টিকা থাবগী সিরিজ অসি অঙাং খুদিংমক্না মপুং ফানা ফংবা তাই। ঙন্না ঙাকথোকহৌবা হায়বসি মরুওই; অহানবা চহি অমসুং অনিশুবা চহিগী টিকাশীং অসি খ্বাইদগী মরুওই। মমা মপা নত্ত্রগা অতৈ শেন্নরিবা মীওই পুম্নমক্না করম্বা মতমদা মথৌ তারিবা টিকাশীং অদু মপুং ফাহনগদগে হায়বদু ত্রেন তৌরবা হেলথ ৱার্কর অমগী পাউতাক ইন্দুনা চৎপা তাই।
- টিকা থাবনা শাথীরবা লায়না কয়াদগী ঙাকথোকই। টিকা থাদবা অঙাং অমনা নারকপা, মতম চুপ্পগী ওইনা মীমান্নদবা নত্ত্রগা মচি কাদবা, অমসুং শিবফাউবা য়াউরকপা য়াই।
- অপিকপা অনাবা নত্ত্রগা শোয়নাইবা অমা নত্ত্রগা মচি কাদবা অঙাং অমবু টিকা থাবদা খুদোংথীবা লৈতে।
- মীরোনবী নুপী অমসুং মখোয়গী নৌনা পোক্লিবা অঙাং পুম্নমক টেতানসতগী ঙাকথোকপা তাই। করিগুম্বা নুপী অমা ঙল্লিঙৈদা টিকা থাখিবা ওইরবফাউবদা মহাক্না টেতানস তোক্সোইদ টিকাগী মতাংদা ত্রেন তৌরবা হেলথ ৱার্কর অমগা তান্নবা চংই।
- টিকা থারিবা মীওই খুদিংগী অনৌবা সিরিঞ্জ অমা শিজিন্নগদবনি। ভেক্সিন পীবা খুদিংগী অনৌবা সিরিঞ্জ অমা শীজিন্ননবা মীয়াম্না হায়গদবনি।
- মীয়াম্না কুংনা লৈরবা মতমদা লায়নানা থুনা শন্দোকপা ঙম্মী। চগুংননা লৈবা অঙাং পুম্নমক, মরুওইনা রিফ্যুজি নত্ত্রগা উপদ্রবকী ফিভমশীংদা, মরুওইনা মিজলস ঙাকথোক্নবা খুদক্তা টিকা থাগদবনি।
- টিকা থাদ্রিঙৈ মমাং খুদিংদা অঙাং অমগী (নহা অমগী) ভেক্সিনেসন কার্ড অদু হেলথ ৱার্কর অদুদা উৎকদবনি।
সপোর্ট তৌরিবা ইনফোর্মেসন
টিকা থাবা হায়বসি য়াম্না মরুওই। রেকমেন্দ তৌরিবা টিকাগী সিরিজ অসি অঙাং খুদিংমক্না মপুং ফানা ফংবা তাই। ঙন্না ঙাকথোকহৌবা হায়বসি মরুওই; অহানবা চহি অমসুং অনিশুবা চহিগী টিকাশীং অসি খ্বাইদগী মরুওই। মমা মপা নত্ত্রগা অতৈ শেন্নরিবা মীওই পুম্নমক্না করম্বা মতমদা মথৌ তারিবা টিকাশীং অদু মপুং ফাহনগদগে হায়বদু ত্রেন তৌরবা হেলথ ৱার্কর অমগী পাউতাক ইন্দুনা চৎপা তাই।
অঙাংশিংবু পুন্সিগী ঙল্লিঙৈদা টিকা থাদোকপীগদবনি। নুপীমচা অমসুং নুপামচা অনিমক্না রেকমেন্দ তৌরবা ভেক্সি পুম্নমক মতম চানা লৌবা হায়বসি মরুওই। ভেক্সিন খরদি মপুং ফাবা প্রোটেক্সনগীদমক মল্টিপল দোজ মথৌ তাই। টিকা খুদিংমক অসি মশীং শুনা অঙাং খুদিংমক্তা পীবা মথৌ তাই।
পুন্সিগী অহানবা চহি অমসুং মসিগী মতুংদা অঙাংশীংবু ঙাক-শেন্নবগীদমক মমা মপা অমসুং হেলথ ৱার্করশীংনা মফম অদুগী টিকা থাবগী সেদ্যুল অদু ইনবা তাই।
করিগুম্বা অঙাং অমনা পুন্সিগী অহানবা অমসুং অনিশুবা চহিদা টিকা থাবগী মপুং ফাবা সিরিজ অদু লোয়হৌদ্রবদি অঙাং অদুবু য়ারিবমখৈ থুনা টিকা থাদোকপীবা হায়বসি খ্বাইদগী মরুওই। মসি অখন্নবা কেম্পেইনশীংগী মনুংদা পাংথোকপা য়াই।
টিকা থাবনা শাথীরবা লায়না কয়াদগী ঙাকথোকই। টিকা থাদবা অঙাং অমনা নারকপা, মতম চুপ্পগী ওইনা মীমান্নদবা নত্ত্রগা মচি কাদবা, অমসুং শিবফাউবা য়াউরকপা য়াই।
টিকা থাবনা অঙাংশীংবু খ্বাইদগী শাথীবা অঙাং ওইরিঙৈগি লায়না অয়াম্বদগী ঙাকথোকই। মীমান্নদ্রবা অঙাংশীং য়াউনা অঙাং পুম্নমকপু ভেক্সিন পীবা মথৌ তাই। অঙাং অমবু ভেক্সিন কাপ্তুনা নত্ত্রগা পীথক্তুনা টিকা থাই। ভেক্সিনশীং অদুনা অঙাংদুগী দিফেন্সশীং শাগত্তুনা লায়নাশীংদগী ঙাকথোকই। লায়না অদুনা চংলক্ত্রিঙৈদা টিকা থাবখক্তনা মদুগী কান্নবা ফংবা ঙম্মী।
টিকা থাদোক্তবা অঙাং অমদা মিজলস, হুপিং কফ অমসুং শীবা য়াবা অতৈ লায়নাশীং নারকপা য়াই। লায়নাশীং অসিদগী হিংহৌবা অঙাংশীং অদু শোল্লি অমসুং চাউজন থী। মখোয়দু মতম চুপ্পগী ওইনা শোয়নাইবা য়াই। মখোয় অদু কোন্না মালন্যুত্রিসন অমসুং অতৈ অনাবশীংদগী শিরকপা য়াই।
অঙাং পুম্নমকপু ট্যুবরক্যুলোসিস অমসুং লেপ্রোসিগী মওং খরদগী শরুক খরদা ঙাকথোকপা ঙম্বা BCG (Bacille Calmette-Guérin) ভেক্সিন টিকা থাদোক্কদবনি।
অঙাং পুম্নমক দিপথেরিয়া, টেতানস অমসুং পরটুসিসতগী ঙাকথোক্নবা DTP ভেক্সিন (DPT ভেক্সিন হায়নসু খংনবা) টিকা থাদোকপা মথৌ তাই। দিপথেরিয়ানা মথক থংবা রেস্পিরেটরি ত্রেক্কী ইনফেক্সন থোকহল্লি অমসুং মসিগী কেস অয়াম্বদা শ্বর হোনবা নুংঙাইতবা অমসুং শিহনবসু য়াউই। টেতানসনা মসলশীং কনশিলহল্লি অমসুং মসল ফাজিনবনা অনাবা ফাউহন্দুনা শিহনবসু য়াই। পরটুসিস নত্ত্রগা হুপিং কফনা রেস্পিরেটরি ত্রেক শোকহল্লি অমসুং চয়োল মরিদগী নিপাল ফাউবা লোক খুহল্লি। লায়না অসি পিক্লিবা অঙাংদা য়াম্না খুদোংথীনিঙাই ওই।
মীরোনবী নুপী অমসুং অঙাং পুম্নমক টেতানসতগী ঙাকথোক্নবা টিকা থাদোক্কদবনি।
- নুপী নত্ত্রগা ইনখৎলক্লিবী অমা মীরোন্দ্রিঙৈগী মমাং অমসুং মনুংদা য়ামদ্রবদা টেতানস টোক্সোইদ দোজ অনিগী টিকা থাদোকপনা নৌনা পোক্লিবা অঙাং অদুগী পুন্সিগী অহানবা চয়োল অনিদু ঙাকথোকই অমসুং মমা অদুবুসু ঙাকথোকই।
- চয়োল 6 শুরবা মতমদা, অঙাং অমদা মমাদা পীখিবা টেতানসকী প্রোটেক্সন অদু শাংদোকহন্ননবা টেতানস টোক্সোইদকী (DTP (DPT) ভেক্সিনগী টেতানস কম্পোনেন্ট অদু) অহানবা দোজ অদু পীবা মথৌ তাই।
মালন্যুত্রিসন, ফত্তবা মেন্টেল দিভেলপমেন্ট অমসুং তাবা অমসুং উবগী অশোয়বশীং লৈহন্নবগী মরম অমা ওইরিবা মিজলসতগী ঙাকথোক্নবা টিকা থাদোকপা মথৌ তাই। অরুম হৌবা অমসুং উনশাদা ঙাংবা, মসিগা লোয়ননা লোক খুবা, নপ মহি চেনবা নত্ত্রগা মমিৎ ঙাংলবদি অঙাং অদুদা মিজলস লৈরে হায়বগী খুদম্নি। মিজলসনা অঙাং অমা শিহনবা য়াই।
অঙাং পুম্নমকপু পোলিওদগী ঙাকথোক্নবা টিকা থাদোকপীগদবনি। খোং-খুৎ থরেক থরেক তৌবা নত্ত্রগা লেংবা ঙমদবা হায়বসি পোলিওগী খুদম্নি।
DTP (DPT), হেপাটাইটিস B অমসুং Hib A ভেক্সিনশীং পুন্সিনবা পেন্টাভেলেন্ট ভেক্সিন অমা (ভেক্সিন মঙা অমত্তা ওইনা পুন্সিনবা) নেসনেল ইমুনাইজেসন প্রোগ্রামশীংদা শিজিন্নরক্লি।
রোতাভাইরসনা থোকহনবা দাইরিয়া অসি কমন ওই অমসুং য়াম্না খুদোংথীনিঙাই ওইবা য়াই। মসিনা চহি 5গী মখাদা লৈবা অঙাং অয়াম্বা শোকহল্লি। শাথীবা রোতাভাইরস দাইরিয়া অসি হেলথ কেয়র এক্সেস তৌবদা লুবা চাউখৎলক্লিবা লৈবাকশীংদনা হেন্না কমন ওই। মসিনা চহি 5গী মখাদা লৈবা, মরুওইনা চহি 2গী মখাদা লৈবা অঙাংশিং য়াম্না শিহল্লি। রোতাভাইরস ঙাকথোক্নবা ভেক্সিন পীবনা ভাইরস অসিনা থোকহনবা দাইরিয়াদগী ঙাকথোকই। অদুম ওইনমক, রোতাভাইরস ভেক্সিন লৌরবা অঙাংশীংদা অতৈ বেক্টেরিয়া নত্ত্রগা ভাইরসনা থোকহনবা দাইরিয়াদি অদুমক লৈরকপা য়াই।
জাপানিজ এন্সেফেলাইটিস ভাইরস অসি মরুওইনা এসিয়া লৈবাক্কী খুঙ্গংগী লমশীংদা কাংনা শন্দোকই। মসিনা নাহল্লবা অনাবশীংগী শরুক অহুম থোকপগী অমা শিহনবা শাথীবা অনাবা অমনি। হিংহৌবা অয়াম্বশীংদা ব্রেইন শোকহল্লি। ভেক্সিন অসি শিজিন্ননবগী নেসনেল গাইদলাইনশীংগী মতাংদা পাউতাক অমসুং ইনফোর্মেসন লৌনবগীদমক ত্রেন তৌরবা হেলথ ৱার্কর অমা তান্নগদবনি।
খোম্লাং অমসুং নুপী অমনা অঙাং পোক্লবা মতুং অহানবা নুমিৎ খরনিদা পুথোকপা অনংবা নাপু মচুগী খোম্লাং কোলোষ্ট্রম অসিনা দাইরিয়া, ন্যুমোনিয়া অমসুং অতৈ লায়নাশীংদগী ঙাকথোকই। করিগুম্বা মতমদা কোলোষ্ট্রম অসি অঙাংশীংদা লায়না চংহন্দনবা ইম্যুনিটি শেমগৎপদা মতেং পাংবা নৌনা পোকপা অঙাং অমগী ‘অহানবা ভেক্সিন’ ওইনা লৌনৈ।
ভিটামিন A ৱাৎপসি কমন ওইবা মফমদা, থা মরিদগী তরুক খুদিংগী থা 6 তগী চহি 5 ফাউবগী অঙাং খুদিংদা দোজ ৱাংবা ভিটামিন A (নত্ত্রগা সিরপ) অসি পীজৈ। ভিটামিন A অসি রুতিন ইমুনাইজেসন (থা 9 শুবা মতমদা কাপ্পা মিজলস ভেক্সিনগুম্বা) অমসুং অখন্নবা ইমুনাইজেসন কেম্পেইনশীংদা য়েন্থোকই। ভিটামিন A অসিসু মিজলস লায়েংবগী মরুওইবা শরুক অমনি।
অপিকপা অনাবা নত্ত্রগা শোয়নাইবা অমা নত্ত্রগা মচি কাদবা অঙাং অমবু টিকা থাবদা খুদোংথীবা লৈতে।
অপিকপা অনাবা নত্ত্রগা শোয়নাইবা অমা নত্ত্রগা মচি কাদবা অঙাং অমবু টিকা থাবদা খুদোংথীবা লৈতে।
- মমা-মপাশীংনা মখোয়গী অঙাং অদু অরুম লাইহৌ, লোক খুবা, লোক থুংবা, দাইরিয়া নত্ত্রগা অতোপ্পা অনাবা খরনা নাই হায়দুনা অঙাং অদুবু টিকা থাদোক্নবা তৌদে। অদুম ওইনমক য়াম্না কন্না নাবা নত্ত্রবদি অঙাং অমবু টিকা থাদোকপীবদা করিসু কাইদে।
- নামা শোয়রবা নত্ত্রগা মচি কাদবা অঙাং অমা টিকা থাদোকপদা অকাইবা লৈতে। করিগুম্বা অঙাং অমা HIV-পোজিটিভ ওইরবদি নত্ত্রগা HIV-পোজিটিভ ওইরে হায়না চিংনরবদি অঙাং অদুদা করম্বা ভেক্সিন পীগদগে হায়বগী মতাংদা ত্রেন তৌরবা হেলথ ৱার্কর অমগা তান্নগদবনি।
- ইঞ্জেক্সন অমগী মতুংদা, অঙাং অদু কপ্পা য়াই নত্ত্রগা লাইহৌ, উনশাদা ঙাংবা নত্ত্রগা উনশা খজিক্তং চাথৎপা য়াই। মসি নোর্মেলনি অমসুং মসিনা ভেক্সিন অদু মথৌ তৌরি হায়বা উৎলি। থা 6কী মখাদা লৈবা অঙাংশীংদি খোম্লাং তোইনা পীথক্কদবনি; খরা চাউরবা অঙাংশীংনা মহি-মনাই অমসুং মপং মরাং কায়না পীজ-পীথক্কদবনি। করিগুম্বা অঙাং অমদা লাইহৌ কন্না হৌরবদি (সেলসিয়স দিগ্রি 38গী মথক্তা) অঙাং অদুবু ত্রেন তৌরবা হেলথ ৱার্কর নত্ত্রগা হেলথ সেন্টর অমদা পুগদবনি।
- মিজলস অসি মচি কাদবা অঙাংশীংগীদমক্তদি খ্বাইদগী খুদোংথীনিঙাই ওই, মরম অদুনা করিগুম্বা মালন্যুত্রিসন অদু শাথীরবদি মখোয়বু মিজলসতগী ঙাকথোক্নবা টিকা থাদোক্কদবনি।
মীরোনবী নুপী অমসুং মখোয়গী নৌনা পোক্লিবা অঙাং পুম্নমক টেতানসতগী ঙাকথোকপা তাই। করিগুম্বা নুপী অমা ঙল্লিঙৈদা টিকা থাখিবা ওইরবফাউবদা মহাক্না টেতানস তোক্সোইদ টিকাগী মতাংদা ত্রেন তৌরবা হেলথ ৱার্কর অমগা তান্নবা চংই।
- মফম কয়াদা লৈরিবা মমাশীংনা হায়জেনিক ওইদবা ফিভমশীংদা অঙাং উনরি। মসিনা নৌনা পোক্লিবা অঙাংশীংবু মরুওইনা শীহল্লিবা টেতানস অসি মমা অমসুং অঙাং অদুদা চংলকপগী খুদোংথীবা লৈহল্লি।
- করিগুম্বা মীরোনবী নুপী অমা টেতানস ঙাকথোক্নবা টিকা থাদোক্ত্রবা, অমসুং টেতানস বেক্টেরিয়া নত্ত্রগা স্পোরশীংনা নুপী অদুগী হকচাংদা চংলকই অমসুং মহাক্কী হকচাং অদুসু রিস্ক লৈরকই।
- টেতানস বেক্টেরিয়া নত্ত্রগা স্পোরশীং অসি অমোৎপা অশোকপশীংদা হৌই। করিগুম্বা নাউফম মরি (umbilical cord) অদু অমোৎপা থাংনা কক্লবা নত্ত্রগা করিগুম্বা অমোৎপা অমহেক্তনা মরি (cord) অদুগী মতোন অদুদা থেংলুরবদি বেক্টেরিয়া অসি শেম্লকপা ঙম্মী। মরি অদু ককপদা শিজিন্নবা খুৎলায় অদু চামথোক্কদবনি, ফুত্তোক্কদবনি নত্ত্রগা মৈরি অমদা শাহনগদবনি অমসুং ঈংথহনগদবনি। পোক্লবা মতুং চয়োল অমগী ওইনা, অঙাং অদুগি নাউফম মরি অদু তরু-তনান্না থমগদবনি। পোৎশক অমত্তা ষ্টম্প (stump) অদুগী মথক্তা থম্লোইদবনি।
- মীরোনবী নুপী পুম্নমক টেতানসতগী ঙাকথোক্নবা টিকা শোয়দনা থাদোক্কদবনি। মসিনা মমা অমসুং নৌনা পোক্লিবা অঙাং অনিমক ঙাকথোকই।
মীরোনবী নুপী অমা টিকা থাদোকপদা অকাইবা লৈতে। মহাকপু মখা সেদ্যুলশীগী মতুংইন্না টিকা থাদোক্কদবনি:
মওং চুম্না মতম কান্নরগা কাপ্পা দোজ মঙাগী মতুংদদি, মমা অদু পুন্সিগী ওইনা শাফরে অমসুং মহাক্কী অঙাংশীং অদুগী পুন্সিগী অহানবা চয়োল খরদি শাফরে।
টিকা থারিবা মীওই খুদিংগী অনৌবা সিরিঞ্জ অমা শিজিন্নগদবনি। ভেক্সিন পীবা খুদিংগী অনৌবা সিরিঞ্জ অমা শীজিন্ননবা মীয়াম্না হায়গদবনি।
- সিরিঞ্জ অমসুং য়েত্তুমশীং পুন্না, ইমুং অমগী মীওশীংদা ওইরবসু, শিজিন্নমিন্নবনা, থৱাই মাংবা য়াবা লায়না কয়া শন্দোকহল্লকপা ঙম্মী। মীওই খুদিংগী অনৌবা সিরিঞ্জ অমা শিজিন্নগদবনি।
- এমর্জেন্সি য়াউনা সেটিং অমহেক্তদা, ইমুনাইজেসন পুম্নমক্তা অমুক্তমক শিজিন্নবা য়াবা সিরিঞ্জ হায়বদি ওটো-দিসএবল সিরিঞ্জ অসি শিজিন্নগদবনি।
- ভেক্সিন পীবা খুদিংগী মমা মপা অমসুং অতৈ শেন্নরিবশীংনা অনৌবা সিরিঞ্জ অমা পীনবা হায়গদবনি। হেলথ ৱার্করশীংনা সিরিঞ্জ অমসুং অতৈ কান্নদবা অরেম-অপাশীং শাফবা মওংদা মাংহনগদবনি।
মীয়াম্না কুংনা লৈরবা মতমদা লায়নানা থুনা শন্দোকপা ঙম্মী। চগুংননা লৈবা অঙাং পুম্নমক, মরুওইনা রিফ্যুজি নত্ত্রগা উপদ্রবকী ফিভমশীংদা, মরুওইনা মিজলস ঙাকথোক্নবা খুদক্তা টিকা থাগদবনি।
মীয়াম্না মখোয়গী য়ুম থাদোক্তুনা চেলহনগদবা এমর্জেন্সিশীং থোক্লকপনা লৌনগনবা লায়না তোয়না শন্দোকহল্লি। মরম অদুনা, ময়ুম মকৈ লৈজদ্রবা চহি 15গী মখাদা লৈবা অঙাং পুম্নমকপু মখোয়না হেক খুন্দা লৈতাবগা হায়বদি খুদক্তা, মরুওইনা মিজলসকী টিকা থাদোক্কদবনি।
অঙাংশীং অদু মচি কাদ্রবা নত্ত্রগা ফত্তবা সেনিটেসনগী ফিভমদা হিংলবদি মিজলস অসি হেন্না শাথীবা ওই।
- মিজলসকুম্বা লায়নাশীং অসি য়াম্না থুনা শন্দোকই। মিজলসকা লোয়নরবা অঙাং অমবু অতৈ অঙাংশিংদগী লাপথোক্না থম্বীবা, ত্রেন তৌরবা হেলথ ৱার্কর অমনা য়েংথোকহনবা অমসুং ভিটামিন Aগী দোজ ৱাংনা পীবা মথৌ তাই।
- মফম অমদা মিজলস থোরক্লবদি অঙাংশীং অদু টিকা থাদোকপীগদবনি। থংনবা মফমদসু পাউ পীদুনা অঙাংশীংবু টিকা থাদোকহনগদবনি।
করিগুম্বা রুটিন ওইবা অঙাংগী ইমুনাইজেসন অসি পাংথোকখিদবা তারবদি, নেসনেল গাইদলাইন্সকী মতুংইন্না ইমুনাইজেসনশীং অদু মপুং ফাহন্নবা ত্রেন তৌরবা হেলথ ৱার্কর অমগা তান্নবীগদবনি। করিগুম্বা অঙাংগী ভেক্সিন পীবগী রেকোর্দ অদু মাংখিবা তারবা অমসুং অঙাং অদুদা করম্বা ভেক্সিন পীখ্রে হায়বদু মমা মপা অদুনা নিংশিংদ্রবদি, দোজশীং অদু অমুক হন্না পীবনা হেন্না ফগনি।
টিকা থাদ্রিঙৈ মমাং খুদিংদা অঙাং অমগী (নহা অমগী) ভেক্সিনেসন কার্ড অদু হেলথ ৱার্কর অদুদা উৎকদবনি।
- ভেক্সিন পীবগী সেদ্যুল অদু নেসনেল গাইদলাইন্সকী মতুংইন্না পীবা হায়বসি মরুওই। অঙাংশীংবু রেকমেন্দ তৌরবা চহিশীংদা টিকা থাদোকপীগদবনি অমসুং রেকমেন্দ তৌবা মতুংইন্না মতম খন্নহন্দুনা মথংগী দোজ অদু পীগদবনি।
- অঙাং অমা টিকা থাবা মতমদা, হেলথ ৱার্কর অদুনা ভেক্সিন, করম্বা দোজনো (অহানবা, অনিশুবা, অসিনচিংবা) অমসুং তাং অদু ইমুনাইজেসন নত্ত্রগা হেলথ কার্দ অদুদা রেকোর্দ তৌশিন্দুনা মমা মপা নত্ত্রগা শেন্নরিবা মীওইদুদা পীগদবনি। টিকা থাবশীংদু রেকোর্দ তৌগদবনি অমসুং হেলথ ক্লিনিক অদুদা থমজিনগদবনি। মমা মপা নত্ত্রগা অতৈ শেন্নরিবা মীওইশীং অদুনা ইমুনাইজেসন কার্দ অদু থমজিনবা অমসুং মদু অঙাংদুগী মথংগী ভেক্সিন কাপ্পা মতমদা পুরকপা হায়বসি য়াম্না মরুওই। মদুগা লোয়ননা, হেলথ ৱার্কর অদুনা চিত্থহৌবা নত্ত্রগা লেমহৌরিবা ভেক্সিনশীং অদুগী মরমদা মমা মপা নত্ত্রগা অতৈ শেন্নরিবা মীওইশীং অদুদা ইনফোর্মেসন পীবিবসু য়াই।
সোর্স: UNICEF


text:
এনর্জিগী কমন য়ুনিটশীং
ঐখোয়না নোংমগী পুন্সিদা শিজিন্নরিবা এনর্জি অমসুং পাৱরগী কমন ওইবা য়ুনিটশীং অসি মফমসিদা পীরি।
“পাৱর” অমসুং “এনর্জি” হায়বা ৱাহৈশীং অসি য়াম্না তোইনা অমগা অমগা ওন্থোক-ওনশিন তৌদুনা শিজিন্নৈ। এনর্জি হায়বসিনা থবক্কী তৌবা ঙম্বা ওইবা মতমদা পাৱর হায়বসিনা এনর্জি অদুবু ত্রান্সফর তৌবা, শিজিন্নবা নত্ত্রগা ত্রান্সফোর্ম তৌবগী রেট অদু খংনগনি।
থাউগী বেরেল (Barrel of oil)
বেরেল হায়বসি ভোল্যুম ওন্নবগী য়ুনিটনি। মহৌশানা মসি এন্টিটি অমহেক্টনা ক্রুদ ওইল পুথোকপা নত্ত্রগা শিজিন্নবা তাকপদা শীজিন্নৈ। থাউগী বেরেল 1 (1 bbl) = US গেলোন42= লিটর 159।
কেলোরি
ঈশীং গ্রাম অমগী টেম্পরেচর অসি সেলসিয়স দিগ্রি অমা ৱাংখৎহনবদা মথৌ তারিবা এনর্জিগী চাউরাকপা চাং অদুবুনি। য়ুনিট অসি হিট এনর্জি ওনবদা শিজিন্নৈ। কেলোরি অমগা জুল 4.184গা মান্নৈ। চিঞ্জাক্তগী থোকপা এনর্জি পাবা মতমদা জুলগী মহুত্তা মসি তোয়না শিজিন্নৈ।
হোর্সপাৱর
মিনট অমদা ফুট-পাউন্দ 33,000 নত্ত্রগা ৱাট 746 গা মান্নবা থবক্কী (নত্ত্রগা পাৱর) রেট ওন্নবা য়ুনিট অমনি। সেকেন্দ অমদা ফুট-পাউন্দ 550 চপ চানা ওইবা ইম্পরিএল হোর্সপাৱর হায়নসু খংনবা মেকানিকেল হোর্সপাৱর অসি চাউরাক্না ৱাট 745.7গা মান্নৈ।
জুল (J)
এনর্জিগী য়ুনিটকি ষ্টেন্দার্দ ইন্টরনেসনেল সিষ্টেমনি; জুল 1055 গা 1 BTU গা মান্নৈ।
কিলোৱাট-ঔৱার (kWh)
A unit of energy equal to one পুং অমদা kW অমা শীজিন্নবগা মান্নবা এনর্জিগী য়ুনিট অমনি, পুং অমগী ওইনা kW অমগী ইক্যুইপমেন্ট শিজিন্নরবদি kWh অমগী ইলেক্ট্রিকেল এনর্জি অসি হিটকুম্না খায়দোরক্কনি। কিলোৱাট-ঔৱার (kWh হায়না ইরিবা) অসি পুং অমগী (1 h) ওইবা মতমদা পাৱরগী কিলোৱাট অমা (1 kW) শিজিন্নবগা মান্নবা এনর্জিগী য়ুনিট অমনি। 1 kWh গাৱাট ঔৱার লিশীং অমগা মান্নৈ।
কিলোৱাট (kW)
ইলেক্ট্রিসিটিগী ৱাট লিশীং অমবুনি।
মেগাজুল (MJ)
জুল মিলিয়ন অমবুনি।
মেগাৱাট (MW)
ৱাট মিলিয়ন অমনি; হৌজিক্কী মতমগী কয়লা প্লান্ট অমদা 1,000 MWগী কেপাসিটি লৈগনি।
ইলেক্ট্রিসিটিগী য়ুনিট
ইলেক্ট্রিসিটিগী য়ুনিট 1 = 1 kWh. শিজিন্নরিবা ইলেক্ট্রিসিটি অদু মহৌশানা “ইলেক্ট্রিসিটিগী য়ুনিট”তা চার্জ তৌনৈ। কিলোৱাট-ঔৱার অসি ৱাট অমসুং মতম পূরিনবগী (কিলোৱাট অমগা ৱাট 1000গা মান্নৈ) ফলনি। কিলোৱাট অনিগী হিটর অমা পুং অহুম থাদুনা থম্লবদি মদুনা ইলেক্ট্রিসিটগী কিলোৱাট-ঔৱার তরুক শিজিন্নগনি।
ভোল্ট (V)
ভোল্ট হায়বসি ইলেক্ট্রিক পোতেন্সিএল নত্ত্রগা ইলেক্ত্রোমোটিভ ফোর্সকী ওন্নবা ইন্টরনেসনেল সিষ্টেম ওফ য়ুনিট (SI) নি। এম্পিয়ার অমগী করেন্টনা ওম (ohm) অমগী রেসিষ্টেন্স অমদা ফাউদুনা চেনবা মতমদা রেসিষ্টেন্স অদুদা ভোল্ট অমগী রেসিষ্টেন্স থোরক্কনি।
ৱাট (ইলেক্ট্রিক)
পাৱরগী ইলেক্ট্রিকেল য়ুনিটনি। য়ুনিটি পাৱর ফেক্টরদা ভোল্ট 1গী প্রেসর অমদা এম্পিয়ার 1গী ইলেক্ট্রিক করেন্টগা মান্নবা এনর্জি ত্রান্সফর তৌবগী রেটনি।
ৱাট (থর্মেল)
সেকেন্দ অমদা ওইবা এনর্জিগী মওংদা, সেকেন্দ অমদা জুল 1গী রেত্তা থবক তৌবগা মান্নবা মেত্রিক সিষ্টেমদা পীবা পাৱরগী য়ুনিট অমনি।
ৱাটঔৱার (Wh)
ইলেক্ট্রিক সর্ক্যুইট অমদগী পুং 1 লেপ্তনা পাৱরগী ৱাট 1গী সপ্লাই পীবা নত্ত্রগা লৌথোকপগা মান্নবা ওন্নবা ইলেক্ট্রিকেল এনর্জিগী য়ুনিটনি।
সোর্স : পোর্টেল কন্টেন্ট টিম


text:
প্রধান মন্ত্রি আদর্শ গ্রাম যোজনা
তোপিক অসিনা প্রধান মন্ত্রি আদর্শ গ্রাম যোজনাগী মতাংদা ইনফোর্মেসন পীরি।
নাথৈবীরবা কাংলুপশীংবু মপাঙ্গল হাপ্নবগী ভারত সরকারনা লৌখৎলিবা খোংথাং অমা ওইরিবা প্রধান মন্ত্রি আদর্শ গ্রাম যোজনা (PMAGY)না মরি লৈনবা সেন্ত্রেল অমসুং ষ্টেটকী স্কিম পুম্নমকপু পুনশিল্লগা ইমপ্লিমেন্ট তৌদুনা খনগৎলবা খুঙ্গংশীংগী ইন্টিগ্রেটেদ দিভেলপমেন্ট ফংনবা পান্দম থম্লি। স্কিম অসি ইং 2010গী মার্চ থাদা, SCগী মীশীং 50%দগী হেন্না লৈবা খুঙ্গং 1000গী ইন্টিগ্রেটেদ দিভেলপমেন্ট ফংনবগীদমক্তা চাংয়েং অমা ওইনা (pilot basis) হৌদোকখি।
“আদর্শ গ্রাম” (মোদেল ভিলেজ) অমগী ভিজন
মোদেল ভিলেজ হায়বসি ফিজিকেল অমসুং ইনষ্টিট্যুসনেল ইনফ্রাষ্ট্রকচর মতিক চানা লৈবা, সমাজগী সেক্সন পুম্নমক্কী মিনিমম ওইবা মথৌ তাবশীং মপুংফানা লৈবা; মখোয় অমগা অমগা অমসুং অকোয়বগা নুংশি-চাননা লৈমিন্নবা, অমসুং প্রোগ্রেসিভ অমদি দাইনামিক ওইবা খুঙ্গং অমবু খংনহল্লি। খুঙ্গংশীং অসিদা, ইকাই খুম্ননা হিংবা ঙম্নবগী মথৌ তাবা ফেসিলিটি পুম্নমক্না কোনশিন্দুনা মফম অদুদা লৈরিবা মীপুম খুদিংমকপু মখোয়গী তৌবা ঙম্বা মতিং অদু মপুংফানা ফুদোকপা ঙমহনগদবনি। খুঙ্গংশীং অসিদা মখাগী নোর্মশীং অসি মপুংফানা লৈবা ওইগদবনি:
ফিজিকেল ইনফ্রাষ্ট্রকচর
- খ্বাইদগী নকপা মরুওইবা লম্বী অদুগা নোংজু-নুংশা খাক্তনা চৎপা য়াবা লম্বী অমগা শম্নবা ওইগদবনি। মসিগা মান্ননা, খুন্দাফম য়াম্বা (multi-hamlet) খুঙ্গং ওইরবদি খুন্দাফম পুম্নমক্তু নোংজু-নুংশা খাক্তনা চৎপা য়াবা লম্বী অমনা শম্নবা ওইগদবনি।
- সষ্টেনেবল বেসিস অমদা অফবা থক্নবা ঈশীং মীপুম খুদিংমক্তা ফংহনগদবনি।
- য়ুম পুম্নমক্তা ইলেক্ত্রিসিটি ফংবা ওইগদবনি।
- খুঙ্গং অদুদা ঈশীং তুংদবা লৈরকশীং লৈগদবনি অমসুং মদু মতিক চানা মৈ থাল্লবা ওইগদবনি।
- খূঙ্গং অদুদা মতিক চাবা কম্যুনিকেসনগী ফেসিলিটিশীং, হায়বদি পোষ্ট-ওফিস, টেলিফোনশীং, অমসুং ওইথোকপা য়ারবদি, ইন্টরনেট অমসুং ভারত নির্মান কমন সর্ভিস সেন্টর (দিপার্টমেন্ট ওফ ইনফোর্মেসন টেক্নোলোজিনা লিংখৎপা) অসিনচিংবশি লৈগদবনি।
- খুঙ্গং অদুদা নত্ত্রগা মসিগা নক্নবা মফমদা লৈবা রিগুলর (ব্রিক অমসুং মোর্টার) ব্রাঞ্চশীংগী অমসুং ব্যুজিনেস করেসপোন্দেন্ট/ ব্যুজিনেস ফেসিলিটেটর মোদেলগী খুত্থাংদা বেঙ্কিংগী ফেসিলিটিশীং মতিক চানা ফংগদবনি।
- খুন্দারিবা মীওই পুম্নমক্কী মতিক চাবা য়ুম-কৈ লৈগদবনি, অমসুং য়ুম-কৈ লৈতবা মীওই অমত্তা লৈরোইদবনি।
সেনিটেসন অমসুং এনভাইরোনমেন্ট
- খূঙ্গং অদুদা সেনিটেসনগী অৱাংবা দিগ্রি অমা লৈগদবনি হায়বদি, মফমদুদা দ্রাই লেত্রিন অমসুং লমহাংদা মখোং হাম্বনচিংবা লৈরোইদবনি অমসুং মফমদুদা সেনিটরি টোইলেটশীং, দ্রেনশীং অমসুং মতিক চাবা অমাং-অশোয় মাংহনখিনবা সিষ্টেম অমা লৈবা ওইগদবনি। মসিদা য়ারিবমখৈ “নির্মল গ্রাম পুরস্কার”গী নোর্মশীং মপুংফানা লৈবা ওইগদবনি।
- (1) উ-ৱা থাবা, (2) ঈশীং য়োকপা অমসুং ঈশীং লৈবা মফমশীং য়েংশিনবা, (3) বাইওগ্যাস, সোলর এনর্জি, ৱিন্দ এনর্জিগুম্বা এনর্জিগী রিন্যুএবল সোর্সশীং শিজিন্নবা, (4) মৈখু থোক্তবা লৈরংশীং শীজিন্নবা অসিনচিংবশীং অসি পাংথোক্তুনা খুঙ্গং অদুনা মসিগী অকোয়রোন অদু ঙাক্নবগী থবক লৌখৎকদবনি।
সোসিএল ইনফ্রাষ্ট্রকচর, হ্যুমেন দিভেলপমেন্ট অমসুং সোসিএল হার্মোনি
- অঙ্গনৱাদি সেন্টর অমা অমসুং চুনবা থাকশীংগী স্কুলশীং লৈগদবনি।
- খুঙ্গং অদুদা মসিগী অঙ্গনৱাদি, স্কুল, হেলথ সেন্টর, পঞ্চায়ট, অমসুং কম্যুনিটি হোলশীংগী মতিক চাবা অমসুং পুক্নিং চিংশিন্নিঙাই ওইবা বিল্ডিং লৈগদবনি। খুঙ্গং অদুদা স্পোর্টস অমসুং অতৈ ফিজিকেল এক্টিভিটিশীংগী মতিক চাবা ফেসিলিটিশীং লৈগদবনি।
- চহি কাংলুপা 3দগী 6 ফাউবগী মনুংদা লৈবা অঙাং পুম্নমকপু অঙ্গনৱাদিদা মীং চনগদবনি অমসুং চাং নাইনা চৎকদবনি। মসিগা মান্ননা, চহি কাংলুপ 6তগী 14 ফাউবগী মনুংদা লৈবা অঙাং পুম্নমকপু স্কুলদা মীং চনবীদুনা চাং নাইনা কাহনগদবনি।
- মপুং-মরৈ ফারবা মীওই পুম্নমকপু য়ামদ্রবদা লাইরিক ময়েক চৎপা ওইহনগদবনি, অমসুং এজুকেসন মখা চত্থনবগী ফেসিলিটিসীং ফংহনগদবনি।
- মমা ওইবীশীংগীদমক মতিক চাবা প্রি-নেটেল অমসুং এন্টি-নেটেল কেয়র লৈবা প্রাইমারি হেলথ কেয়র অমসুং রিপ্রদক্টিভ চাইল্ড হেলথ (RCH)কী খুদোংচাবা অসি মীপুম খুদিংদা ফংহনগদবনি।
- হোস্পিটালদা অঙাং পোকপসি 100% ওইহনগদবনি, অঙাংশীংদা মপুংফাবা ইমুনাইজেসন পীগদবনি অমসুং অপিকপা ইমুংগী মওং উবা ফংগদবনি।
- খুঙ্গং অদুনা কম্যুনিটি অমগুম্না মসিগী নুপীশীং, অঙাংশীং (মরুওইনা নুপীমচাশীং), অহল ওইরবা নাগরিকশীং, অমসুং নামা শোয়রবা মীওইশীংগী অখন্নবা কেয়র লৌগদবনি।
- মীয়াম মাংদা য়ু নত্ত্রগা অতৈ নিশাগী পোৎলমশীং শিজিন্নদবা ওইগদবনি অমসুং মখোয়বু পাক-শন্না শীজিন্নববু পুক্নীং থৌগৎলোইদবনি।
- খুঙ্গং অদুদা মথৌ তৌরিবা গ্রাম সভা/ গ্রাম পঞ্চায়ট, নুপীশীংগী/ স্বারোজগারিশীংগী সেলফ-হেল্প গ্রুপ, য়ুথ ক্লব অমসুং মহিলা মন্দল অমা লৈগদবনি।
- জাৎ-বিজাত্তা য়ুম্ফম ওইদুনা খেৎনবা থম্লোইদবনি, শোক-পনবা য়াদবগী চৎনবী মপুংফানা মুত্থৎকদবনি অমসুং অশোনবা কাংলুপশীংগী মরক্তা মতিক চাবা সেক্যুরিটি অমসুং দিগ্নিটিগী ৱাখল্লোন ফাউহনগদবনি।
- খুঙ্গং অদুদা লৈরিবা মীওইশীংনা মখোয়গী সংবিধানগী অমসুং আইনগী ওইবা অধিকারশীং খংগদবনি অমসুং শীজিন্নগদবনি। মসিগা মান্ননা, মখোয়না মখোয়গী ফন্দামেন্টেল অমসুং সিভিক দ্যুটিশীং খংগদবনি অমসুং পাংথোক্কদবনি।
হিংনবগী পাম্বৈ (Livelihood)
- খুঙ্গং অদুগী নহারোল অমসুং মপুং-মরৈ ফারবা মীওই পুম্নমক্কী মতিক চাবা ইমপ্লোয়মেন্ট অমসুং হিংনবগী পাম্বৈশীং লৈগদবনি, অমসুং মখোয়গী মরক্তা স্কিল দিভেলপ তৌহনবগী মতিক চাবা থৌরাংশীং লৈগদবনি অমসুং মসিনা মখোয়বু য়ারিবমখৈ স্কিল ইমপ্লোয়মেন্ট ফংহনবদা মতেং পাংগনি।
- অনৌবা টেক্নোলোজিদা য়ুম্ফম ওইবা প্রোগ্রেসিভ অমসুং ইফিসিএন্ট প্রেক্টিশশীং অসি খূঙ্গং অদুদা পায়খৎলিবা ইকোনোমিক এক্টিভিতিশীং হায়বদি মরুওইনা লৌউ-শিংউ, শা-ষন লোইবা, ঙা য়োকপা অসিনচিংবা পুম্নমক্তা শিজিন্নগদবনি।
- খুঙ্গংগী লৌউ-শীংউ অমসুং অতৈ পোত্থোকশীংগী রিম্যুনরেটিভ প্রাইসশীংগী মতিক চাবা এক্সেস লৈগদবনি।
পান্দম
মখাদা পীরিবশীং অসি লৈহন্নবগীদমক খনগৎলবা খুঙ্গংশীংগী ইন্টিগ্রেটেদ দিভেলপমেন্ট লৈহন্দুনা “মোদেল ভিলেজশীং” শোয়দনা ওন্থোকপা,
- মখোয়গী সোসিও-ইকোনোমিক দিভেলপমেন্টকীদমক মথৌ তাবা ফিজিকেল অমসুং সোসিএল ইনফ্রাষ্ট্রকচর পুম্নমক লৈবা, অমসুং আদর্শ গ্রামগী ভিজনদা পল্লিবা নোর্মশীং অসি য়ারিবমখৈ মেক্সিমম ওইবা মওংদা ফংহনগদবনি।
- SC অমসুং নন-SC মীশীংগী মরক্তা লৈবা কমন সোসিও-ইকোনোমিক ইন্দিকেটরশীং (খুদম ওইনা, লাইরিক হৈবগী চাং, ইলিমেন্টরি এজুকেসন ফংবগী চাং, IMR/MMR, প্রদক্টিভ এসেটশীংগী মপু ওইবা, অসিনচিংবা) অসিগী খেৎনবা লৈহন্দবা, অমসুং ইন্দিকেটরশীং অসি য়ামদ্রবদা নেসনেল এভরেজগী থাক ফাউবা য়ৌহনবা, অমসুং
- BPLগী ইমুং পুম্নমক, মরুওইনা SCশীংগী মীশীংগী চিঞ্জাক অমসুং লিভলিহুদকী সেক্যুরিটি লৈহনবা, অমসুং লায়রবগী পনখৈ লানবা ঙমহনবা অমসুং মতিক চাবা লিভলিহুদ অমা লৈহনবা।
- অঙাং পুম্নমক্তা য়ামদ্রবদা এজুকেসনগী চহি নিপাল ফাউবদি মপুং ফাহনবা।
- মালন্যুত্রিসনগী থৌওং, মরুওইনা নুপী অমসুং অঙাংশীংদা লৈরিবসি কোকহনবা।
- শোক্ন-শম্নবা য়াদবগী থৌওং, তুহৎপগী থৌওং, ইন্থোকপা, অমসুং SCশীংগী মায়োক্তা ওৎ-নৈবগী থৌওং, অমসুং মসিগা লোয়ননা অতৈ সমাজগী অমোৎপশীং হায়বদি নুপীমচা/নুপীশীংদা তুহৎপা, য়ু অমসুং দ্রগতা লাইচুবা, অসিনচিংবা লৈহল্লোইদবনি, অমসুং সমাজদা লৈবা কাংলুপ পুম্নমক্না ইজৎ লৈনা অমসুং থোং মান্ননা অমদি অতৈগা নুংশি-চান্ননা লৈমিন্নবা ঙমগদবনি।
কোনশিল্লিবা মফম
হৌজিক্কী ওইনা স্কিম অসি লৈবাক অসিগী রাজ্য মঙাদা হায়বদি, আসাম, বিহার, উত্তর প্রদেশ, রাজস্থান অমসুং টামিল নাদুদা পায়খৎলি।
ইমপ্লিমেন্টেসন
স্কিম অসি মিনিষ্ট্রি ওফ সোসিএল জষ্টিস এন্ড এম্পাৱরমেন্ট, গবর্ণমেন্ট ওফ ইন্দিয়ানা পায়খৎলি। মতিক চানা মীৎয়েং থম্নবগীদমক্তা, খনগৎলবা ষ্টেটশীং অসিনা মখোয়গী খুঙ্গংশীং নত্ত্রগা থংননা লৈমিন্নবা দিষ্ট্রিক্ট 2-3 খনগৎকনি অমসুং হেন্না শোত্থবা দিষ্ট্রিক্টশীংদা অহেনবা খুদোংচাবা পীগনি। খূঙ্গংশীং অদুগী দিভেলপমেন্ট অদু মখাদা পীরিবশীংসিগী খুত্থাংদা ফংহনগনি:
- সেন্তর অমসুং ষ্টেট গবর্ণমেন্টশীংনা হৌজিক পায়খৎলিবা স্কিমশীং অদু পুনশিন্ননা পায়খৎপা, অমসুং
- মথক্তা পীরিবশিগী মখাদা কোনশিন্দবা থবকশীং অদু, খুঙ্গং অমমমদা লুপা লাখ 10, ইং 2011, সেপ্টেম্বরদগী চাংচত্তা খুঙ্গং অমদা লুপা লাখ 20দা রিভাইস তৌখ্রবা সেন্ত্রেল এসিষ্টেন্স“গেপ-ফিল্লিং” ফন্দশীংগী প্রোভিজনগী খুত্থাংদা, ষ্টেট গবর্নমেন্ট অদুনসু চুনবা, য়ারিবমখৈ মান্নবা কন্ত্রিব্যুসন অমা তৌদুনা পায়খৎকনি।
পাইলোট ফেজ অদুদা ফংলকপা এক্সপিরিএন্স অদুদা য়ুম্ফম ওইদুনা, স্কিম অসি হেন্না পাক-চাউবা মওংদা পায়খৎনবা খন্নগনি।
স্কিম অসিগী মতাংদা অহেনবা ইনফোর্মেসন ফংনবগীদমক্তা, মফমসিদা ক্লিক তৌবীয়ু।


text:
৪শুবা শরুক
মখোয় সৈতান্না হায়বদু তারম্মী—মদুগী ফল করি ওইখি?
আদম অমসুং হৱানা ঈশ্বরনা হায়বা ইল্লমদে, মরম অদুনা মখোয় শিখি। মৈহৌরোন ৩:৬, ২৩
লিন অদুনা হায়বা অদু হৱানা তারম্মী অমসুং উহৈ অদু চারম্মী। তুংদা মহাক্না আদমদসু শরুক খরা পীরম্মী অমসুং মহাক্নসু চারম্মী।
মখোয়না তৌখিবা অদু অরান্বনি। মদু পাপনি। ঈশ্বরনা মখোয়বু পারাদাইসকী ময়ুম অদু থাদোকহনখি।
মখোয় অমদি মখোয়গী মচাশিংগী পুন্সিদু য়াম্না ৱারম্মী। মখোয় অহল ওইরকখি অমসুং শিখি। মখোয় আত্মাগী সংসারদা চঙখিদে। মখোয় মখা তানা লৈখিদ্রে।
অশিবশিংদু উফুলগুম্না থৱাই য়াওদে। মৈহৌরোন ৩:১৯
ঐখোয়না শিরিবগী মরমদি ঐখোয় লোয়নমক আদম অমসুং হৱাদগী লাকই। অশিবশিংনা উবা, তাবা নৎত্রগা করিগুম্বা অমত্তা তৌবা ঙমদে।—পাউ শন্দোকপা ৯:৫, ১০.
যেহোবানা মীয়ামশিংবু অশিবা নঙবা পাম্লমদে। থুনমক মহাক্না অশিবদা তুমদুনা লৈরিবশিংবু হিঙ্গৎহন্বিগনি। মখোয় মহাক্না হায়বা তারম্লবদি মখোয় মতম চুপ্পগী ওইনা হিংজগনি।


text:
১৪শুবা শরুক
যেহোবাদা নহাক্কী অচেৎপা থাজবদু মতৌ করম্না উৎথোকপা ঙমগনি?
ঈশ্বরগী মাইকৈদা লেপচৌ। ১ পিতর ৫:৬-৯
বাইবলগা চান্নদবা নাৎকী ওইবা থবক থৌরমশিংদা শরুক য়াগনু। মসি তৌবদা থৌনা চংই।
জাতিশিংগী ওইবা রাজনিতিগী থবক থৌরমশিংদা য়াওরুনু। মরমদি, মখোয়না যেহোবা অমসুং মহাক্কী নিংথৌ লৈবাকপু শৌগত্তে।
অচুম্বদু খল্লু—ঈশ্বরনা হায়বা তাজৌ। মাত্থি ৭:২৪, ২৫
যেহোবাগী শাক্ষিশিংগা লোইনৌ। মখোয়না নহাকপু ঈশ্বরদা নকশিন্বদা মতেং পাংগনি।
ঈশ্বরগী মরমদা তমশিন্বা লেপকনু অমসুং মহাক্কী য়াথংশিংবু ইন্ননবা হোৎনৌ।
নহাক্কী থাজবা অদুনা মপাঙ্গল কল্লবা মতমদা নহাক্কী পুন্সি অদু যেহোবাদা কৎথোকচগদৌবনি অমসুং বাপতাইজ তৌজগদৌবনি।—মাত্থি ২৮:১৯.
ঈশ্বরনা হায়বা তাজৌ। বাইবল পাবিয়ু অমসুং মদু ভাব তাননবা যেহোবাগী শাক্ষিশিংদা মতেং পাংননবা হাইয়ু। মদুদগীদি নহাক্না তম্লিবদু থবক্তা ওন্থোকউ। মদু তৌরবদি নহাক অরোই অখম লৈতনা হিংগনি।—থাগৎ ঈশৈ ৩৭:২৯.


text:
ৱাহৌদোক
ঈশ্বরদি নুংশি হৈরবা মপা অমগুম্বনি। ১ পিতর ৫:৬, ৭
ঈশ্বরনা ঐখোয়গী শেম্বিবা মপুনি, অমসুং মহাক্না ঐখোয়গীদমক্তা খন্বি। লৌশিং লৈবা মপা অমনা মহাক্কী মচাশিংবু তাকপি তম্বিবগুম্না, ঈশ্বরনা মফম খুদিংমক্তা লৈবা মীয়ামশিংবু খৱাইদগী অফবা হিংনবগী লম্বী তাকপি।
ঈশ্বরনা মমল য়াম্লবা অচুম্বা ৱাফম কয়া ফোংদোকপিদুনা ঐখোয়বু হরাওবা অমদি আশানা থলহন্বি।
নহাক ঈশ্বরনা হায়বা তাজরবদি, মহাক্না নহাকপু লমজিংবিগিনি অমসুং ঙাক শেন্বিগনি, লোইননা নহাক্না সমস্যা কয়া মাইয়োক্নবদা মতেং পাংবিগনি।
অদুখক্তা নত্তনা নহাক লোইখম নাইদনা হিংগনি!


text:
মিনিমম সপোর্ট প্রাইস
তোপিক অসিনা MSP, মসি শেম্লকখিবা, MSP লেপ্পা অমসুং মখল-মখা কয়াগী এগ্রো প্রদক্টশীংদা হৌজিক্কী ওইনা পীরিবা MSPগী মরমদা তাক্লি।
মিনিমম সপোর্ট প্রাইস (MSP) অসি ফার্ম প্রাইসশীং কা হেন্না মমল তাথরকপদগী এগ্রিকলচরেল প্রদ্যুসরশীংবু ইন্সুওর ওইহন্নবা ভারত সরকারনা পায়খৎপা মার্কেট ইন্টরভেনসনগী মওং অমনি। মিনিমম সপোর্ট প্রাইসশীং অসি ভারত সরকারনা অকক্নবা মহৈ-মরোং খরগী ওইনা মরু হুনবা থাগী অহৌবদা কমিসন ফোর এগ্রিকলচরেল কোষ্টস এন্দ প্রাইসেস (CACP)কী রেকমেন্দেসন মতুংইন্না লাউথোকই। MSP অসি লৌমীশীংনা পোত্থোক য়াম্না পুথোকপা মতমদা মমল য়াম্না তাথখিবদগী ঙাকথোক্নবা ভারত সরকারনা লেপ্পা মমলনি। মিনিমম সপোর্ট প্রাইস অসি মখোয়গী পোত্থোকশীংগীদমক সরকারনা পীবা গেরেন্টি প্রাইস অমনি। মসিগী মরুওইবা পান্দমশীংদি লৌমীশীংনা য়াম্না উপাই লৈতনা য়োন্থোকপদগী ঙাক্নবা অমসুং পব্লিক দিষ্ট্রিব্যুসনগীদমক মহৈ-মরোংশীং লৌশীন্নবনি। করিগুম্বা পোত্থোক অদুগী মার্কেট প্রাইস অসি পোত্থোক য়াম্না পুথোকপা অমসুং মার্কেটতা কা হেন্না মরাং কায়না ফংবদগী লাউথোক্লিবা মিনিমম ওইবা প্রাইস অদুদগী হন্থখ্রবদি সরকারগী এজেন্সিশীংনা লৌমীশীংনা পুথোক্লিবশীংদু হান্না লাউথোকখ্রিবা মমল অদুদা লৈগনি।
MSP লাউথোক্লিবা মহৈ-মরোংশীং
হৌজিক্কী ওইনদি মিনিমম সপোর্ট প্রাইসশীং অসি লল্লোন-পোত্থোক 25গী ওইনা লাউথোক্লে। মখোয় অদুদি মখাগীশিনি।
- মহৈ-মরোং (7) - ফৌ, গেহু, বার্লি, জোৱার, বাজরা, চুজাক অমসুং রাগি
- মরু-মরাং (5) - গ্রাম, অরহর/তর, মুং, উরাদ অমসুং লেনটিল
- থাউ থোকপা মরু (8) – লৈবাক হৱাই, রেপসিদ/হঙ্গাম মরু, টোরিয়া, নুং হৱাই, নুমিৎলৈ মরু, সেসামম, সাফ্লোৱার সিদ অমসুং নাইজরসিদ
- য়ুবি অকংবা
- অহিংবা লশিং
- অহিংবা লিমোল
- চু
- ভর্জিনিয়া ফ্লু ক্যোর্দ (VFC) হিদাকমনা
ইং 2016-17গী মিনিমম সপোর্ট প্রাইস
ইং 2015-16গী ওইনা চিনিগী মিলশীংনা পীবা য়াবা ফেয়র অমসুং রিম্যুনরেটিভ প্রাইস অসি ক্যুইন্টল অমদা লুপা 230/-দা লেপখ্রে। লেভেল অদুগী মথক্তা রিকভরি তৌবা খুদিংগী চাদা পোইন্ট 0.1 হেনগৎপদা ক্যুইন্টল অমদা লুপা 2.42গী প্রেমিয়ম অমা লৈবা মতমদা মসি চাদা 9.5গী বেসিক রিকভরি রেট অমদা লিঙ্ক তৌগনি।
মরি লৈনবা রিসোর্সশীং
Sources : ফার্মর পোর্টেল , য়ুনিয়ন বদজেট পোর্টেল ,অর্থপেদিয়া


text:
সিটিজেনগী সর্ভিসশীং
সেক্সন অসিনা মখল-মখা কয়াগী সিটিজেন সর্ভিসশীংগী মতাংদা অকুপ্পা ৱারোলশীং পীরি।
- CICদা RTI কমপ্লেন্ট সবমিট তৌবা
- মসিনা সেন্টর ইনফোর্মেসন কমিসনদা RTI কমপ্লেন্ট সবমিট তৌনবা প্রোসেসকী মতাংদা ইনফোর্মেসন পীরি।
- বেঙ্কতা নহাক্কী কমপ্লেন্ট রেজিষ্টর তৌবা
- সেক্সন অসিনা বেঙ্কিংগী কমপ্লেন্টশীং, সবমিসনগী প্রোসেস (ওফলাইন নত্ত্রগা ওনলাইন মোদ) অমসুং বেঙ্কিং ওম্বুদসমেন সর্ভিসশীংগা মরি লৈনবা মশকশীং তাক্লি।
- ইলেক্টোরেল রোলদা নমীং রেজিষ্টর তৌবা
- সেক্সন অসিনা ইলেক্টোরেল রোলদা ওফলাইন অমসুং ওনলাইন ওইনা রেজিষ্ট্রেসন তৌবগা মরি লৈনবা ইনফোর্মেসন পীরি।
- ইমপ্লোয়মেন্ট এক্সচেঞ্জদা রেজিষ্টর তৌবা
- মসিনা ইমপ্লোয়মেন্ট এক্সচেঞ্জশীংদা রেজিষ্টর তৌনবগী প্রোসেসকী (ওনলাইন অমসুং ওফলাইন অনিমক্তা) মতাংদা ইনফোর্মেসন পীরি।
- ইলেক্ট্রোনিক টোল কলেক্সনগীদমক শিজিন্নরিবা FASTag
- তোপিক অসিনা ইলেক্ট্রোনিক টোল কলেক্সনগীদমক শীজিন্নরিবা FASTagকী মতাংদা ইনফোর্মেসন পীরি।


text:
পন্দুপ ১৪
ঈশ্বরগী ওইবা সংস্থান অমা লৈরিবা করিগীনো?
১. ঈশ্বরনা মমাঙঙৈগী ইস্রায়েল মচাশিংবু কাঙলুপ অমা ওইনা শেমগৎখ্রিবা করিগীনো?
ঈশ্বরনা অব্রাহামগী মচা-মশুশিংবু জাতি অমা ওইনা শেমগৎপিখি অমসুং য়াথং কয়াসু পীখি। মহাক্না জাতি অদুবু “ইস্রায়েল” হায়না কৌখি। ঈশ্বরনা ইস্রায়েল মচাশিংবু মহাক্কী অচুম্বা লাইনীং-লাইশোল অমসুং মহাক্কী ৱাহৈবু ঙাক-শেলহনখি। (থাগৎ ঈশৈ ১৪৭:১৯, ২০) মরম অদুনা জাতি খুদিংমক্কী মীশিংনা ইস্রায়েলদগী কান্নবা ফংবা য়ারম্মী।—মৈহৌরোন ২২:১৮ পাবিয়ু।
ঈশ্বরনা ইস্রায়েল মচাশিংবু মহাক্কী সাক্ষীশিং ওইনা খন্দোকখি। ঈশ্বরগী য়াথংশিং ইনবনা কয়ামুক কান্নবগে হায়বদু মখোয়গী ইতিহাসতগী খঙবা ঙম্মী। (অনীশুবা ৱায়েন ৪:৬) মতৌ অসুম্না ইস্রায়েল মচাশিংগী খুত্থাংদা অতোপ্পশিংনা অচুম্বা ঈশ্বরবু খঙবা ঙম্লম্মী।—যিশাইয়া ৪৩:১০, ১২ পাবিয়ু।
২. অচুম্বা খৃষ্টানশিংনা করিগী কাঙলুপ ওইনা শেম্লীবনো?
মতমগী মতুংইন্না ইস্রায়েল জাতিবু ঈশ্বরনা য়াখিদে। মদুদগী যেহোবানা ইস্রায়েল জাতিগী মহুত্তা খৃষ্টান শীঙলুপনা শিনখি। (মাত্থি ২১:৪৩; ২৩:৩৭, ৩৮) হৌজিক্তি, ইস্রায়েল মচাশিংগী মহুত্তা অচুম্বা খৃষ্টানশিংনা যেহোবাগী সাক্ষীশিং ওইদুনা ঈশ্বরগী সেবা তৌরি।—পাখোনচৎপশিংগী থবক ১৫:১৪, ১৭ পাবিয়ু।
যীশুনা মহাক্কী তুংইনবশিংবু জাতি খুদিংমক্তা চত্তুনা পাউ শন্দোক্নবা অমসুং সেবোক শেম্নবা খঙহল্লম্মী। (মাত্থি ১০:৭, ১১; ২৪:১৪; ২৮:১৯, ২০) তাইবংপানগী লোইরমদাই মতম অসিদা যেহোবাগী সাক্ষীশিংনা থবক অসি অয়ৌবা থাক্তা তৌরি। ইতিহাসতা অহানবা ওইনা, যেহোবানা জাতি খুদিংমক্তগী মীওই লাক্ষ কয়াবু অচুম্বা লাইনীং-লাইশোলদা অমত্তা ওইনা পুনশীল্লি। (ফোংদোকপিবা ৭:৯, ১০) অচুম্বা খৃষ্টানশিংনা অমগা অমগা পুক্নীং থৌগৎনৈ অমসুং মতেং পাংনৈ। পৃথিবী শীনবা থুংনা, মখোয়না বাইবল তাকপী-তম্বীবগী চপ মান্নবা থৌরমশিং মখোয়গী মীটিংশিংদগী ফংজৈ।—হিব্রু ১০:২৪, ২৫ পাবিয়ু।
৩. হৌজিক্কী মতমদা লৈরিবা যেহোবাগী সাক্ষীশিংগী সংস্থান অসি করম্না হৌরকখি?
শোক ১৮৭০ গী অদুৱাইদা বাইবল নৈনবা মশীং য়ামদবা মীওই কাঙবু অমনা কুইনা মাঙলুরবা বাইবলগী অচুম্বশিংবু অমুক হন্না পুথোরকপা হৌরকখি। যীশুনা খৃষ্টান শীঙলুপ অসি পাউ শন্দোকপগী থবক তৌনবা শেমগৎখিবনি হায়বা মখোয়না খঙলকখি। মরম অসিনা মখোয়না পৃথিবী পুম্বগী ওইবা নিংথৌলৈবাক্কী পাউ শন্দোকপগী থবক তৌবা হৌরকখি। শোক ১৯৩১ দগী মখোয়না যেহোবাগী সাক্ষীশিং হায়বা মিংথোন অসি লৌজখি।—পাখোনচৎপশিংগী থবক ১:৮; ২:১, ৪; ৫:৪২ পাবিয়ু।
৪. যেহোবাগী সাক্ষীশিংগী সংস্থান অসি করম্না চলাইবগে?
অহানবা শতাব্দীদা, লম কয়াদা লৈবা খৃষ্টান শীঙলুপশিংনা যীশুবু শীঙলুপকী মকোকনি হায়না লৌজবা গভর্নিং বোদি অমদগী কান্নবা ফংখি। (পাখোনচৎপশিংগী থবক ১৬:৪, ৫) ঙসিসু মদুগা চপ মান্ননা, পৃথিবী পুম্বদা লৈরিবা যেহোবাগী সাক্ষীশিংনা খঙ-হৈরবা থৌপুবা অহলশিংনা শেম্বা গভর্নিং বোদি অমদগী কান্নবা ফংই। যেহোবাগী সাক্ষীশিংগী ব্রান্চ ওফিস কয়াদা বাইবল নৈননবা মচাকশিং লোন ৬০০ কী মথক্তা অর্থ হন্দোকপা, নম্বা অমসুং ফংহনবগী থবক তৌই। হায়রিবা থবকশিং অসি গভর্নিং বোদিনা য়েংশিল্লি। অসুম্না গভর্নিং বোদিনা পৃথিবী পুম্বদা লৈরিবা শীঙলুপ ১,০০,০০০ হেনবদা শাস্ত্রগী ওইবা পুক্নীং থৌগৎপা অমসুং লমজীং-লমতাকপগী থবক তৌই। শীংলুপ খুদিংমক্তা মতীক চারবা নুপাশিংনা অহলশিং অমসুং য়েংশিনবশিং ওইনা থৌ পুই। মখোয়না ঈশ্বরগী মীশিংবু নুংশিহৈনা ঙাক-শেনবী।—১ পিতর ৫:২, ৩ পাবিয়ু।
যেহোবাগী সাক্ষীশিংনা নুংঙাইবা পাউ শন্দোক্নবা অমসুং শেবোক শেম্নবগীদমক শেম শাই। পাখোনচৎপশিংনা তৌরম্বগুম, ঐখোয়না য়ুমথোঙ খুদিংদা পাউ শন্দোকপগী থবক তৌই। (পাখোনচৎপশিংগী থবক ২০:২০) ঐখোয়না অচুম্ববু পুকচেল শেংনা নুংশিজবা মীশিংগা বাইবল নৈনমিন্নৈ। যেহোবাগী সাক্ষীশিংগী সংস্থান অসি ইচম চম্বা সংস্থান নত্তে। য়াম্না নুংশিহৈবা মপা অমগী মখাদা লৈবা ইমুং অমগুম্বনি। ঐখোয় অমনা অমগী য়াম্না খনবীবা ইচিন-ইনাউশিংনি। (২ থেসালোনিকীয়া ১:৩) যেহোবাগী মীশিংনা ঈশ্বরবু পেলহন্নবা অমসুং অতোপ্পশিংগী মতেং পাংনবা শেম-শাই। মরম অসিনা পৃথিবীসিদা মখোয়না খৱাইদগী নুংঙাইবা ইমুং ওই।—থাগৎ ঈশৈ ৩৩:১২; পাখোনচৎপশিংগী থবক ২০:৩৫ পাবিয়ু।


text:
এন্টি নেটেল চেক-অপকী চেকলিষ্ট
তোপিক অসিনা এন্তি নেতেল চেক-অপকীদমক ইনগদবা চেকলিষ্টকী মতাংদা ইনফোর্মেসন পীরি।
এন্তি নেতেল চেক-অপশীংগী (ANC) মরুওইবা
এন্তিনেতেল কেয়র হায়বসি মমা অমসুং ফিতস অদু ফনা লৈরিব্রা হায়বদু খংদোক্নবা অমসুং ফিতেল গ্রোথকী প্রোগ্রেস মোনিতর তৌনবা মবুক কংলিঙৈদা নুপীশীংদা পাংথোকপা সিষ্টেমেতিক সুপরভিজননি। মওং চুম্বা এন্তিনেতেল চেক-অপ অমনা মমাদা মথৌ তাবা কেয়র পী অমসুং এনেমিয়া, প্রি-এক্লাম্পসিয়া অমসুং হায়পরটেন্সননচিংবা মীরোল্লিঙৈদা মমাদা কমপ্লিকেসনশীং লৈবা অমসুং ফিটস অদু তপ্না/মতিক চাদনা চাউখৎপদু খংদোকপদা মতেং পাংই। এন্তিনেতেল কেয়রনা মখাতাবা লাইয়েংগীদমক চুনবা ফেসিলিটি অমদা রিফর তৌদুনা কমপ্লিকেসনশীং অদু মতম চানা মেনেজ তৌবা ঙমহল্লি। মসিনা অঙাং পোকপগী প্লান অমা শেম-শাবা অমসুং দেলিভরিগী ফেসিলিটি অদু খংদোকপা অমসুং কমপ্লিকেসন লৈরক্লগনা রিফর তৌনবগী তঞ্জা পী।
এন্তি নেতেল চেক-অপশীংগী সেদ্যুল
মীরোনবী নুপী খুদিংমক্না য়ামদ্রবদা এন্তিনেতেল চেক-অপ মরিদি মথৌ তাই। মসি তঙাইফদবা মশিংদুনি অমসুং নুপী অদুগী কন্দিসন অমসুং মথৌ তাবগী মতুংইন্না হেন্না ভিজিট তৌরিবমখৈ ফৈ হায়বসি খংজিনগদবনি। এন্তিনেতেল ভিজিটশীংগীদমক সজেষ্ট তৌরিবা সেদ্যুল অদুদি মখাগীসিনি।
- অহানবা ভিজিট/রেজিষ্ট্রেসনগী তাইমিং - মীরোনবী নুপী অমগী ANCগী অহানবা ভিজিট নত্ত্রগা রেজিষ্ট্রেসন অদু মহাক্না মীরোল্লে হায়না হেক চিংনবগা পাংথোক্কদবনি। অঙাং পোকপা য়ারিবা চহিগী গ্রুপ্তা লৈবা নুপী খুদিংমক মখোয় মশানা মীরোল্লে হায়না থাজরবদি মহাক্কী হেলথ প্রোভাইদর অদুগী মনাক্তা চৎনবা পুক্নিং থৌগৎকদবনি। য়াম্না ফবদি, অহানবা ভিজিট অদু চয়োল 12গী মনুংদা পাংথোকপনি।
- অনিশুবা ভিজিট – চয়োল 14 অমসুং 26কী মরক্তা
- অহুমশুবা ভিজিট – চয়োল 28 অমসুং 34গী মরক্তা
- মরিশুবা ভিজিট – চয়োল 36 অমসুং তর্মগী মরক্তা
এন্টি নেতেল চেক-অপকী কম্পোনেন্টশীং
হিষ্টরি লৌবা
নুপী অদুগী অকুপ্পা হিষ্টরি অদু লৌবা মথৌ তাই:
- মীরোনবা অদু কনফার্ম তৌবা (অহানবা ভিজিট খক)।
- মমাংগী মীরোনবদা কমপ্লিকেসনশীং লৈখিব্রা খংদোকপা।
- হৌজিক্কী মীরোনবসিদা কমপ্লিকেট ওইহল্লকপা য়াবা ওবষ্টেত্রিক কন্দিসনশীং নত্ত্রগা মেদিকেল/সর্জিকেল অমহেক্তা খংদোকপা।
- এস্পেক্টেদ দেট ওফ দেলিভরি হোৎপা য়ানবা থাগী খোংকাপকী হিষ্টরি।
- মঙোন্দা ওনিংবা ফাউবা অমসুং ওবা/থবাক চাকপা/ খোংহাম্বা য়াদবা / মপান থোকপা হেনবগী মতাংদা হংবা।
- কমপ্লিকেসনশীং অসি তাকপা লাইওংশীংগী মতাংদা হংবা:
- লাইহৌ
- লেপ্পা লৈতনা ওবা
- এবনোর্মেল ওইনা ভজাইনেল দিসচার্জ/ হাক্কচবা লৈবা
- মিহুন চোংবা, থুনা চোকথগনবা
- পোত্থাবা মতমদা/ খরা লেংবদা শ্বর হোনবা ৱাবা
- হকচাংদা পোমথোকপা, মায় পোমখৎপা
- কোক শাথীনা চিকপা অমসুং মশেল মরাং উবা
- য়ুংগী চাং য়ামদনা থোকপা অমসুং মপান থোকপদা শাবা ফাউবা
- ভজাইনেল ব্লিদিং
- ফিতেল মুভমেন্ট হন্থরকপা নত্ত্রগা লৈতবা
- ভজাইনাদা ঈশীংগুম্বা মহি লিক ওইবা (P/V)
- মহাক্কী মমাংদা লৈখিবা প্রেগনেন্সিশীং নত্ত্রগা ওবষ্টেত্রিক হিষ্টরিগী মতাংদা হংবা
- মমাংদা লৈখিবা প্রেগনেন্সি মশীং হংবা। মখোয় অদু লোইনমক হিংনা পোকখিব্রা কনফার্ম তৌবা অমসুং শিনা পোকপা, এবোর্সন নত্ত্রগা অঙাং অমহেক্তা শিখিব্রা খংদোকপা।
- থৌদোক খুদিংমক্কী তারিখ অমসুং ফল অদু অঙাংগী অরুম্বগা, করিগুম্বা খংলবদি লোয়ননা খংদোকপা। করিগুম্বা ওন্ন-তৈনবা পেরিনেতেল (অঙাং পোক্ত্রিঙৈ মমাংগী নুমিৎ 7নি অমসুং অঙাং পোক্লবা মতুং নুমিৎ 28গী মরক্তা লৈবা মতম) আউটকম লৈখিব্রা খংদোকপা।
- ওবষ্টেত্রিক কমপ্লিকেসনশীং অমসুং মমাংগী প্রেগনেন্সিশীংগী মতাংদা ইনফোর্মেসন লৌবা – রিকরেন্ট ওইবা অঙনবা এবোর্সন/ পোষ্ট-এবোর্সন কমপ্লিকেসনশীং / হায়পরটেন্সন, প্রি-এক্লাম্পসিয়া নত্ত্রগা এক্লাম্পসিয়া / এন্তি-পার্তম হেমোরেজ (APH) / ব্রিচ নত্ত্রগা ত্রান্সভর্স প্রেজেন্টেসন/ দিষ্টোসিয়া/ পেরিনিএল ইঞ্জুরিশিং/ তৎপশীং/ দেলিভরিগী মতুংদা ঈ কা হেন্না চৎপশীং/ প্যুওরপেরেল সেপসিস য়াউনা ওবষ্ট্রক্টেদ লেবর।
- নুপী অদুদা ওবষ্টেত্রিকেল ওপরেসনশীং (সিজরিয়ান সেক্সনশীং/ ইনষ্ট্রুমেন্টেল দেলিভরি/ ভজাইনেল নত্ত্রগা ব্রিচ দেলিভরি/ নাউফম অদু মেন্যুএল ওইনা লৌথোকপা) লৈখিব্রা খংদোকপা।
- ঈ কাপখিবগী হিষ্টরি অমা খংদোকপা।
- হৌজিক্কী সিষ্টেমেটিক ওইবা অনাবা/ মমাংদা লৈখিবা অনাবগী হিষ্টরি
- ব্লদ প্রেসর ৱাংবা (হায়পরটেন্সন)
- দাইএবেটিস
- লেং-ওৎপদা শ্বর হোনবা ৱাবা, মিহুন চোংবা (হার্তকী লায়না)
- ক্রোনিক ওইবা লোক খুবা, লোক্তা ঈ য়াউবা, লাইহৌ কুইথনা হৌবা (ত্যুবরক্যুলোসিস)
- ঈশীং মরিগা মরি লৈনবা লায়না
- মসল চিংবা (এপিলেপসি)
- শ্বর হোনবা ৱাবা নত্ত্রগা এজমাগী লায়না
- জোন্দিস
- মেলেরিয়া
- অতোপ্পা অনাবশীং খুদম ওইনা, রিপ্রদক্টিভ ত্রেক্ট ইনফেক্সন (RTI), সেক্সুএল্লি ত্রান্সমিটেদ ইনফেক্সন (STI) অমসুন HIV/AIDS। সিষ্টেমিক ওইবা অনাবগী ফেমিলি হিষ্টরি।
- হৈনবী শেম্বা নত্ত্রগা মাং-তাক্নিংঙাই ওইবা পোৎশকশীং– চাবগী নত্ত্রগা হিদাক মনা থকপা অমসুং / নত্ত্রগা য়ু থকপ্রা হায়বগী হিষ্টরি।
ফিজিকেল একজামিনেসন
জেনেরেল একজামিনেসন
- পালর
- মিহুন
- শ্বর হোনবগী রেট
- জোন্দিস
- এদিমা
- ব্লদ প্রেসর
- অরুম্বা
- মখোমগী একজামিনেসন
এবদোমেনগী একজামিনেসন
- ফন্দেলগী অৱাংবা ওনবা
- ফিটেলনা লৈবা অমসুং ফন্দেল পালপেসন, লেটরেল পালপেসন অমসুং পেলভিক গ্রিপশীং খংদোকপা
- ফিতেলগী হার্ট সাউন্দশীং তাবা
- এবদোমেনদা দাগ/ মরি লৈনবা ফাইন্দিং অমহেক্তা য়েংশিনবা।
লেবোরেটরি ইনভেষ্টিগেসনশীং
- য়ুরিন প্রেগনেন্সি টেষ্ট
- হেমোগ্লোবিনগী চাং অমসুং Rh ফেক্টর য়াউনা ব্লদ গ্রুপকী ব্লদ ইনভেষ্টিগেসন
- সুগর অমসুং প্রোতিনশীং লৈবগী এসেস তৌনবা য়ুরিন টেষ্ট
- মেলেরিয়া অমসুং সিফিলিসগী রেপিদ টেষ্ট
ইন্টরভেন্সনশীং
- IFA লৌবগী মরুওইবশীং অমসুং এনেমিয়াগী লোয়নবা খুদোংথীবশীংগী মতাংদা কাউন্সেলিং তৌবগা লোয়ননা আইরন ফোলিক এসিদকী (IFA) সপ্লিমেন্টেসন।
- TT ইঞ্জেক্সন কাপ্পা – মেটরনেল অমসুং নিওনেতেল টেতানস (নৌনা পোকপা অঙাংগী টেতানস) থীংনবা TT ইঞ্জেক্সনগী দোজ অনি।
মাইক্রো-বার্থ প্লানিং অমসুং কাউন্সেলিং
- মীরোনবী নুপীগী রেজিষ্ট্রেসন অমসুং মেটরনেল অমসুং চাইল্ড প্রোটেক্সন কার্দ অমসুং JSY কার্দ/ বিলো পোভর্টি লাইন (BPL) সর্টিফিকেটশীং/ রেকোর্দ অমা থম্নবগী মথৌ তাবা প্রমাণশীং নত্ত্রগা সর্টিফিকেটশীং মেন্সিনবা
- এন্তিনেতেল ভিজিটশীংগী তারিখশীং, TT ইঞ্জেক্সনশীংগী সেদ্যুলশীং, এক্সপেক্টেদ দেট ওফ দেলিভরিগী মতাংদা নুপী অদুদা খংহনবা।
- দেলিভরি তৌগদবা মফম অমসুং দেলিভরি অদু পাংথোক্কদবা মীওই অদু মশক খংদোকপা।
- রিফরেল ফেসিলিটি অমা অমসুং রিফরেলগী মওং অদু মশক খংদোকপা।
সোর্স: গাইদবুক ফোর এনহান্সিং পর্ফোমেন্স ওফ মল্টি-পর্পোজ ৱার্কর (ফিমেল)


text:
বাইবল করিগীদমক নৈনগদৌরিবনো?
পৃথিবী পুম্বা শিন থুংনা মীওই লাখ কয়াদা পুন্সিগী মরুওইবা ৱাহংশিংগী পাওখুমশিং অদু বাইবলনা পীরি। অদোমসু মখোয়গুম্বা অমা ওইবিনিংব্রা?
বাইবল নৈনবদা করি করি তৌবগে?
পৃথিবী পুম্বদা যেহোবাগী সাক্ষীশিংনা তৌরিবা মমল তিংদবা বাইবল নৈনবগী থৌরম অসিগীদমক মীয়াম্না মখোয়বু মশক খঙই। মসি করম্না তৌবগে হায়বদু য়েংবিয়ু।
বাইবল নৈননবা হায়বিরকউ
অদোমগী খুদোংচাবা মফম অমসুং মতমদা মমল তিংদনা বাইবলগী পরাশিং নৈনবিয়ু।
যেহোবাগী সাক্ষীশিংগী শিংলুপকী মীটিংশিং
ঐখোয়গী পুনফম অমসুং ঈশ্বর নীংবগী মওং খঙনবা থীবিয়ু।
পৃথিবী পুম্বগী ওইনা—চুম্লবা ৱাফমশিং
-
240—যেহোবাগী লাইনীং-লাইশোল তৌরিবা লৈবাকশিং
-
8,457,107—যেহোবাগী সাক্ষীশিং
-
10,071,524—মমল তিংদনা বাইবল নৈনবগী থৌরম পাঙথোকপগী মশীং
-
20,175,477—যীশুনা শিখিবগী চহীগী ওইবা নীংশিং থৌরমদা শরুক য়াখিবশিংগী মশীং
-
120,053—শীংলুপশিংগী মশীং


text:
ঐখোয়গী মরমদা
ভিকাসপিদিয়া হায়বসি সোসিএল দিভেলপমেন্টগী লমদা অকক্নবা লৈবাক্না মথৌ তারিবদুদা পান্দম থম্লিবা নোলেজগী পোর্টেল অমনি। মলতিলিঙ্গুএল পোর্টেল অসি ইনফোর্মেসন, প্রদক্টশীং অমসুং সর্ভিসশীংদা সিঙ্গল-ৱিন্দো এক্সেস অমগুম্না ভারতকী ‘য়ৌদ্রিবা’ কম্যুনিতিশীং মরুওইনা লায়রবশীংদা য়ৌনবা অকক্নবা পান্দমগা লোয়ননা শেমগৎপনি। মসিনা নোলেজ ফংমিন্ননবগিদমক ICT তুলশীং শীজিন্নবা হেনগৎহল্লি অমসুং মসিনা চাউখৎপা পুরকই।.
ভিকাসপিদিয়ানা লায়রবা অমসুং চাউখৎপগী মরক্তা লৈবা অহোবা অসি সরকার, সিভিল সোসাইটি গ্রুপশীং / NGOশীং অমসুং প্রাইভেট ইনষ্টিট্যুসনশীংদা লিঙ্কশীং পীদুনা মেন্সিন্নবা পান্দম থম্লি। মসিগী অমত্তা ঙাইরবা পান্দম অসি লৈবাক শিনবা থুংনা খুৎশম্নদুনা কম্যুনিতিশীংগী সর্ভিস হেন্না চাউখৎহন্নবা সর্ভিসকা কোন্নবা, মীয়ামগা শম্নবা, মীয়ামদা কোম্না খংহনগদবা ইনফোর্মেসন টেক্নোলোজি (ICT) শেমগৎপনি। ভারতকী রুরেল লেন্দস্কেপ অসিনা চাউখৎলক্লিবা ICTগী অনৌবা খোংথাংশীং, মরুওইনা কমন সর্ভিস সেন্টরশীং (CSCs) অসিগী খুদোংচাবা লৌনবা হোৎনরিবা মতম অসিদা, ভিকাসপিদিয়ানা মীয়ামগী পুন্সিদা অচৌবা অহোংবা লাকহনগদবা লমদম-লমদমগী ওইবা লোলশীংদা য়াম্নমক মথৌ তারিবা কন্টেন্ট অমসুং সর্ভিসশীং পীরি।.
পোর্টেল অসি মিনিষ্ট্রি ওফ ইলেক্ট্রোনিক্স এন্দ ইনফোর্মেসন টেক্নোলোজি,গবর্ণমেন্ট ওফ ইন্দিয়ানা পায়খৎপা ইন্দিয়া দিভেলপমেন্ট গেটৱে ইনিসিএটিভকী শরুক অমা ওইনা শেমগৎপনি অমসুং মসি সেন্টর ফোর দিভেলপমেন্ট ওফ এদভান্স কম্প্যুটিং (C-DAC), হায়দ্রাবাদনা ইমপ্লিমেন্ট তৌবনি।
সেন্টর ফোর দিভেলপমেন্ট ওফ এদভান্স কম্প্যুটিং (C-DAC) অসি মিনিষ্ট্রি ওফ কম্যুনিকেসন্স এন্দ ইনফোর্মেসন টেক্নোলোজি, গবর্ণমেন্ট ওফ ইন্দিয়াগী সাইন্টিফিক সোসাইটি অমনি। C-DAC অসি মরুওইনা মীয়াম্না পাক-শন্না খংনরিবা সুপর কম্প্যুটরশীংগী PARAM সিরিজ য়াউনা ইলেক্ট্রোনিক্স অমসুং খুমাং চাউশিল্লবা ইনফোর্মেসন টেক্নোলোজি (IT) প্রদক্ট অমসুং সোল্যুসনশীং দিজাইন তৌবা, শেমগৎপা অমসুং শীজিন্নবগী থবক তৌরিবা R&D ইনষ্টিট্যুসন অমনি।
C-DAC, হায়দ্রাবাদ, অসি ই-সেক্যুরিটি, ই-লার্নিং, সপ্লাই চেইন মেনেজমেন্ট, ওপন সোর্স সোফ্টৱায়র, VLSI অমসুং এম্বেদেদ সিষ্টেমস দিজাইনগী লমদা মায়পুননা রিসর্চ তৌরি।


text:
য়ুনিফাইদ পেমেন্ট ইন্টরফেস
সেক্সন অসিনা য়ুনিফাইদ পেমেন্ট ইন্টরফেসকী মতাংদা ইনফোর্মেসন পীরি।
- য়ুনিফাইদ পেমেন্ট ইন্টরফেস – শীজিন্নবগী খুদমশীং অমসুং সেম্পলশীং
- তোপিক অসিনা য়ুনিফাইদ পেমেন্ট ইন্টরফেস শিজিন্নবগী খুদমশীং অমসুং সেম্পলশীংগী মরমদা ইনফোর্মেসন পীরি।
- ইমিদিএট মনি ত্রান্সফর সিষ্টেম-UPI
- তোপিক অসিনা ইমিদিএট মনি ত্রান্সফর সিষ্টেম-UPIগী মতাংদা ইনফোর্মেসন পীরি।
- UPI-তোয়না হংবা ৱাহংশীং
- তোপিক অসিনা UPI- তোয়না হংবা ৱাহংশীংগী মতাংদা ইনফোর্মেসন পীরি।
- দিজিটেল ফাইনান্সিএল সর্ভিসেস
- দিজিটেল ফাইনান্সিএল ইনক্লুজন হায়বসিনা সমাজদা লৈরিবা তোঙান তারবা অমসুং হন্থবা কাংলুপকী মীওইশীংনা দিজিটেল এক্সেস অমসুং ফোর্মেল ওইবা ফাইনান্সিএল সর্ভিসশীং লৌববু খংনহল্লি।
- ই-ৱালেটশীং সেক্যুওর ওইহনবা
- সেক্সন অসিনা দিজিটেল পেমেন্টশীং সেক্যুওর ওইহন্নবগী থৌওংশীংগী মতাংদা ইনফোর্মেসন পিরি।
- মাইক্রো ATMশীং সেক্যুওর ওইহনবা
- সেক্সন মাইক্রো ATMশীং সেক্যুওর ওইহনবা সেক্যুওর ওইহন্নবগী থৌওংশীংগী মতাংদা ইনফোর্মেসন পিরি।
- POS সিষ্টেমশীং সেক্যুওর ওইহনবা
- সেক্সন পোইন্ট ওফ সেল (POS)সেক্যুওর ওইহন্নবগী থৌওংশীংগী মতাংদা ইনফোর্মেসন পিরি।
- দিজিটেল পেমেন্ত প্রোমোসনগী অনৌবা ঈ-পাউ খংহনবা
- তোপিক অসিনা লৈবাক অসিগী দিজিটেল পেমেন্ট প্রোমোসনগী খ্বাইদগী নৌবা ঈ-পাউ পীরি।
- ইমিদিএট পেমেন্ট সর্ভিস (IMPS)
- IMPS অসি ভারত শিনবা থুংনা মতম অমহেক্তদা, মফম অমহেক্তদা ফংলিবা রিএল-টাইম রেমিতেন্স সর্ভিস অমনি।
- ভারত ইন্টরফেস ফোর মনি (BHIM)
- তোপিক অসিনা BHIM এপকী মরমদা ইনফোর্মেসন পীরি।


text:
ঈশ্বরগী নিংথৌলৈবাক হায়বসি করিনো?
অদোমনা মসি . . .
থম্মোয়দা লৈবনি হায়গদ্রা?
ভাবনা শাবা ৱারীনি হায়গদ্রা?
স্বর্গদা লৈবা সরকারনি হায়গদ্রা?
বাইবলনা করি হায়রি
“স্বর্গগী ঈশ্বরনা কৈদৌঙৈদসু মাঙলরোইদবা নিংথৌ লৈবাক অমা লিংখৎকনি।”—দানিয়েল ২:৪৪, অশেংবা বাইবল।
“ঐখোয়দা মচা নিপা অমা পীবিরে, মহাক্কী লেংবান্দা লৈঙাক-শাসন লৈগনি।”—যিশাইয়া ৯:৬.
মসি থাজবনা অদোমগীদমক করি কান্নগনি
ধর্ম্মচেনবা সরকার অমনা অদোম ইশামকপু কান্নবা ফঙহনবিগনি।—যিশাইয়া ৪৮:১৭, ১৮.
লাক্কদৌরিবা অনৌবা তাইবংপান্দা হকচাং ফনা অমদি নুংঙাইনা হিংবা ফঙগনি।—ফোংদোকপিবা ২১:৩, ৪.
বাইবলনা হায়রিবসি ঐখোয়না তশেংনমক থাজবা য়াব্রা?
য়াই, য়ামদ্রবদা মরম অনিদা য়ুমফম ওইরগা:
ঈশ্বরগী নিংথৌলৈবাকনা তৌরক্কদৌরিবা থবকশিংদু যীশুনা উৎলম্মী। যীশুনা মাগী সেবোকশিংদা ঈশ্বরগী নিংথৌলৈবাক লাক্ননবা অমসুং মহাক্কী অনিংবা পৃথিবীদা ওইননবা প্রার্থনা তৌবা তম্বীরম্মী। (মাত্থি ৬:৯, ১০) প্রার্থনা অদু মতৌকরম্না পাওখুম পীরক্কনি হায়বদু যীশুনা উৎলম্মী।
যীশুনা পৃথিবীদা লৈরিঙৈদা অরাম-খৌরাংবশিংবু পীজরম্মী, অনাবা ফহল্লম্মী অমসুং অশিবা হিঙ্গৎহল্লম্মী। (মাত্থি ১৫:২৯-৩৮; যোহান ১১:৩৮-৪৪) তুংদা ওইরক্কদবা ঈশ্বরগী নিংথৌলৈবাক্কী লৈঙাকপা অমা ওইনা, নিংথৌলৈবাক অদুনা মহাক্কী প্রজাশিংগীদমক করি তৌরক্কনি হায়বদুগী ফজরবা ফিভম অমা যীশুনা মাঙজৌননা উৎলম্মী।—ফোংদোকপিবা ১১:১৫.
তাইবংপানগী ওইরিবা ফিভমসিনা ঈশ্বরগী নিংথৌলৈবাক থুনমক লাক্লগনি হায়বা তশেংনমক উৎলি। ঈশ্বরগী নিংথৌলৈবাকনা পৃথিবীদা শান্তি পূরকত্রিঙৈ হেক মমাঙদা, ঐখোয়গী তাইবংপান অসি লান, চাকতাঙবা অমদি য়ুহাহাবা কয়া থোক্কনি হায়না যীশুনা মাঙজৌননা হায়রম্মী।—মাত্থি ২৪:৩, ৭.
ঙসিদি ঐখোয়না হায়রিবা ফিভমশিংদুমক উবা ফঙলে। মরমঅসিনা, ঈশ্বরগী নিংথৌলেবাক্না অসিগুম্বা নুংঙাইতবা ফিভমশিং অসিগী অরোয়বা থুনমক পুরক্লগনি হায়বা শোয়দ্রে হায়না থাজবা য়ায়।
খনথবা য়াবা ৱাফম
ঈশ্বরগী নিংথৌলেবাক্না পানবা মতমদা পুন্সি অসি করি ফিভম ওইগনি?
বাইবলনা ৱাহংসিগী পাওখুম মসিদা পীরি থাগৎ ঈশৈ ৩৭:২৯ অমসুং যিশাইয়া ৬৫:২১-২৩.


text:
প্রধান মন্ত্রি ফসল বিমা যোজনা
টোপিক অসিনা প্রধান মন্ত্রি ফসল বিমা যোজনাগী মতাংদা ইনফোর্মেসন পীরি।
অনৌবা ক্রোপ ইন্সুরেন্স স্কিম অসি ৱান নেসন – ৱান স্কিম থীমগী লাইন্দনি। মসিনা মমাংদা লৈখিবা স্কিমশীংগী খ্বাইদগী ফবা ফিচরশীং ইনকোর্পোরেট তৌই অমসুং চপ মান্ননা, মমাংদা লৈখিবা অৱাৎপা/অশোনবা পুম্নমক লৌথোকখ্রে। PMFBY অসিনা হৌজিক লৈরিবা নেসনেল এগ্রিকলচরেল ইন্সুরেন্স স্কিম অমসুং মোদিফাইদ NAIS হায়রিবা স্কিম অনিসিগী মহুৎ শিনগনি।
পান্দমশীং
- মহৌশাগী উপদ্রবশীং, তিন-কাংশীং অমসুং লায়নাশীংনা মরম ওইদুনা থারিবা মহৈ-মরোংশীং অদু মাং-তাকহনখিবা মতমদা লৌমীশীংদা ইন্সুরেন্স অমদি শেল-থুমগী মতেং পীবা।
- লৌউ মখা চত্থনবগীদমক্তা লৌমীশীংগী ইনকম তংদু-লৈতাহনবা।
- অনৌবা মওংগী অমদি হৌজিক্কী মতমগী ওইবা লৌউ মওং শীজিন্ননবা লৌমীশীংবু পুক্নিং থৌগৎপা।
- এগ্রিকলচর সেক্টরদা ক্রেদিত লেপ্পা লৈতনা শোয়দনা চংহনবা।
স্কিমগী হায়লাইটশীং
- খরিফকী মহৈ-মরোং পুম্নমক্কী ওইনা 2% অমসুং রবিগী মহৈ-মরোং পুম্নমক্কী ওইনা 1.5% খক্কী চাং মান্নবা প্রেমিয়ম লৈগনি। করিগুম্বা চহিগী ওইবা কমর্সিএল অমসুং হোর্টিকলচরগী ওইবা মহৈ-মরোংশীংগী ওইনদি লৌমীশীংনা থীগদবা প্রেমিয়ম অসি শুপ্নগী 5% ওইগনি। লৌমীশীংনা পীগদবা প্রেমিয়মগী চাং অসি য়াম্না নেম্মী অমসুং মহৌশাগী উপদ্রপশীংনা মহৈ-মরোংশীং মাংহনখ্রবসু মপুংফাবা ইন্সুওর তৌরিবা শেনফম অদু লৌমীশীংদা ফংহন্নবগীদমক্তা সরকারনা লেমহৌরিবা বেলেন্স অদু পীগনি।
- সরকারগী সবসিদিদা অপ্পর লিমিট লৈরোই। করিগুম্বা বেলেন্স প্রেমিয়ম অদু 90% ওইরবফাউবদা মদু সরকারনা পুথোক্কনি।
- মমাংদদি, প্রেমিয়মগী চাং অসি কেপ্পিং তৌবগী প্রোভিজন লৈরম্মী অমসুং মদুনা লৌমীশীংদা অনেম্বা ক্লেমশীং ফংহল্লম্মী। কেপ্পিং অসি প্রেমিয়ম সবসিদিদা সরকারনা পীরিবা অদু লিমিট লৈহন্নবা তৌরম্বনি। কেপ্পিং অসি হৌজিক্তি লৌথোক্লে অমসুং লৌমীশীংনা শেনফম অমত্তা ককথবা লৈতনা মপুংফাবা ইন্সুওর তৌরিবা শেনফম অদুগী ক্লেম অদু ফংলগনি।
- টেক্নোলোজি শীজিন্নবসি য়াম্নমক পুক্নিং থৌগৎকনি। লৌমীশীংদা ক্লেমগী শেনফম ফংহনবদা থেংথদনবগীদমক মহৈ-মরোং লোকপদু স্মার্ট ফোনশীং শীজিন্নদুনা ফোটো নমগনি অমসুং অপলোদ তৌগনি। মহৈ-মরোং লোকপগী এক্সপিরিমেন্টশীংগী মশীং হন্থহন্নবগীদমক রিমোট সেন্সিং শীজিন্নগনি।
- PMFBY অসি NAIS / MNAISগী মহুৎশিনবা স্কিমনি অমসুং স্কিম অসি চৎনহনবদা শীজিন্নরিবা সর্ভিস পুম্নমক্কী সর্ভিস টেক্স লিএবিলিটি লৈরোই। মসিনা ইন্সুরেন্স প্রেমিয়মদা লৌমীশীংগীদমক চাদা 75দগী 80 ফাউবগী সবসিদি লৈহনগনি হায়না পারি।
কোনশিনগদবা লৌমীশীং
ঋতুগী মনুংদা খংহল্লবা মহৈ-মরোংশীং খংহল্লবা এরিয়া অমদা থারিবা অমসুং মহৈ-মরোং অদুদা ইন্সুওরেবল ইন্টরেষ্ট লৈবা লৌমী পুম্নমক ইলিজিবল ওইগনি।
কম্পলসরি ওইবা কভরেজ: খংহল্লবা মহৈ-মরোং খংহল্লবা এরিয়াদা থারিবা অমসুং ইন্সুওরেবল ইন্টরেষ্ট লৈরবা স্কিম অসিগী মখাদা এনরোল তৌবসি মখাদা পীরিবা লৌমীশীংগী কেটেগোরিশীংগীদমক্তা কম্পলসরি ওইগনি:
- ক্রোপ লোন একাউন্ট /KCC একাউন্ট (লোনি লৌমী হায়না কৌরবা) অমা লৈরবা, মহৈ-মরোংগী ঋতুদুগী মনুংদা খংহল্লবা মহৈ-মরোংদুগী ওইনা ক্রেদিট লিমিট সেঙ্কসন/রিন্যু তৌরবা খংহল্লবা এরিয়াদুদা লৈবা লৌমীশীং। অমসুং
- মতম-মতমগী মতুংইন্না সরকারনা মনুং চলহন্নবা লেপ্পা লৌমীশীং।
ভলুন্টরি ওইবা কোভরেজ: ক্রেদিট লিমিট রিন্যু তৌদবা ক্রোপ KCC /ক্রোপ লোন একাউন্ট হোল্ডরশীং য়াউনা মথক্কীসিগী মনুং চন্দবা লৌমী পুম্নমক্না ভলুন্টরি ওইবা কোভরেজ লৌবা য়াই।
স্কিম অসিগী মখাদা কোনশীল্লিবা রিস্কশীং
- পোত্থোক মাংবা (হৌরিবা মহৈ-মরোংশীং, নোটিফাই এরিয়া বেসিসতা)। লাম্মৈ, ব্রজ তাবা, নোংলৈ, লেন, সাইক্লোন, তাইফুন, অকনবা নুংশিৎ, হুরিকেন, তোর্নেদোনচিংবা থীংবা ঙমদবা রিস্কশীংনা থোকহনবা পোত্থোক মাংহনবশীংদা কম্প্রেহেন্সিভ ওইবা রিস্ক ইন্সুরেন্স পীরি। ঈচাউ, লৈবাক হাজিল্লকপা অমদি লৈরাই কিন্থবা, ঈকং, ঈশীং ফংদবা, তিন-কাং/লায়নানচিংবনা থোকহনবা রিস্কশীংসু কোনশীনগনি।
- করিগুম্বা নোতিফাই এরিয়া অমদা লৈবা ইন্সুওর তৌরবা অয়াম্বা লৌমীশীংনা মহৈ-মরোংশীং থাবা/হুনবা তৌনবগীদমক্তা চাদিং তৌখ্রবা, অদুবু ঈশীং-নুংশীৎকী ফিভম্না য়াদবদগী ইন্সুওর তৌরবা মহৈ-মরোংশীং অদু হুনবা/থাবা য়াদ্রবদি, ইন্সুওর তৌরিবা শেনফমদুগী য়াম্লবদা চাদা 25 ফাউবগী ইনদেমনিটি ক্লেমশীংগীদমক ইলিজিবল ওইগনি।
- মহৈ-মরোং লোক্লবা মতুংদা মাং-তাকপা থোক্লবদি, লৌবুক্তুদা কংহন্নবগীদমক্তা থম্লিবা “কক্লবা অমদি শন্দোক্লিবা” মহৈ-মরোংশীংদুগীদমক লোকপা নুমিত্তগী পারগা য়াম্লবদা নুমিৎ 14 ফাউবগী কোভরেজ ফংগনি।
- অকক্নবা মফম-মফমগী ওইবা খুদোংচাদবশীংগীদমক্তা, খংদোক্লবা মফমদুগী ওইবা রিস্কশীং হায়বদি লেন, লৈরাই কিন্থবা অমসুং লৈবাক হাজিল্লকপনচিংবনা খংহল্লবা এরিয়া অদুদা লৈবা নাইতোম তাবা ফার্মশীং শোকহল্লিবদুসু কোনশিনগনি।
ইন্সুরেন্সকী য়ুনিট
স্কিম অসি ‘এরিয়া এপ্রোচ বেসিস’ অমদা চৎনহনগনি, হায়বদি “নোটিফাইদ এরিয়া” হায়না খংনগদবা খংহল্লবা, ইন্সুরেন্সকী য়ুনিট অমা ওইনা লৌরগা, মদুগা চপ মান্ননা, ইন্সুওর তৌরবা লৌমীশীংগী মহৈ-মরোং খুদিংমক্কী পাক-শন্না মহৌশাগী উপদ্রপনা মাং-তাকহল্লে হায়না লৌরবা, মান্নবা রিস্ক থোক্লবদি, হেক্টর অমদা থোক্লিবা পোত্থোক অদুগা মান্ননা ইনকম তাল্লে হায়না লৌরগা ওইগনি।
মেজর ওইবা মহৈ-মরোংশীংগীদমক্তা তাক্লবা এরিয়া (হায়বদি ইন্সুরেন্সকী য়ুনিট) হায়বসি, অতোপ্পা মমিং অমা থোল্লবসু খুঙ্গং/খুঙ্গংগী পঞ্চায়তকী থাক অদুবুনি অদুগা অতৈ মহৈ-মরোংশীংগী ওইনদি খুঙ্গং/খুঙ্গংগী পঞ্চায়তকী থাক্তগী হেনবা সাইজগী য়ুনিট অমদুবুনি। মতমগী মতুংইন্না ইন্সুরেন্সকী য়ুনিট হায়বসি নোটিফাই তৌরবা মহৈ-মরোংদুগী হোমোজেনস ওইবা রিস্ক প্রোফাইল লৈবা জিও-ফেন্স/জিও-মেপ তৌরবা মফম অমা (Geo-Fenced/Geo-mapped region) ওইবা য়াই।
মফম-মফমগী ওইবা উপদ্রপশীং অমসুং পনখ্রিবা খুদোংচাদবশীংনা থোকহনবা লৌরোক মতুংগী মাং-তাকপশীংগীদমক্তি, মাং-তাকখিবগী এসেসমেন্টকী ইন্সুরেন্সকী য়ুনিট অসি লৌমী মশামক্কী ইন্সুওর তৌরিবা লৌফম অদুনা ওইগনি।
এক্টিভিটিগী কেলেন্দর
স্কিম অসিগী মতাংদা মপুংফাবা ইনফোর্মেসন লৌনবগীদমক্তা, মফমসিদা ক্লিক তৌবীয়ু।
সোর্স: মিনিষ্ট্রি ওফ এগ্রিকলচর এন্ড ফার্মরস ৱেলফেয়র, গবর্নমেন্ট ওফ ইন্দিয়া


text:
নেসনেল ই-গবর্নান্স প্লান
সেক্সন অসিনা নেসনেল ই-গবর্নান্স প্লান – মসিগী ভিজন, ইমপ্লিমেন্তেসনগী থৌশিল, ফ্রেমৱার্ক অমসুং প্রোগ্রেসকী মতাংদা শম্লপ্না তাক্লি।
ভারতকী ই-গবর্নান্স অসিদা সরকারগী বিভাগশীং কম্প্যুটরাইজ তৌবদগী হৌদুনা নাগরিক্কী সেন্ত্রিসিটি, সর্ভিস ওরিএন্টেসন অমসুং ত্রান্সপরেন্সিগুম্বা গবর্নান্সকী অকুপ্পা পোইন্টশীংগী খোংথাংশিং ফাউবা য়াউরি। মমাংগী ই-গবর্নান্সকী খোংথাংশীংদগী ফংলকপা পারাশীং অসিনা লৈবাক অসিগী খুমাং চাউশিল্লক্লিবা ই-গবর্নান্সকী থৌশিল অসিগী মশক লেপ্পদা মরুওইবা থৌদাং অমা লৌরি। জাতিগী, রাজ্যগী অমসুং লোকেলগী থাকশীংগী ওইবা সরকারগী মশীং য়াম্লবা মশাশীংদা ই-গবর্নান্স ইমপ্লিমেন্ট তৌবগী থবক অসি খোংজেল য়াংখৎহন্নবা কমন ওইবা ভিজন অমসুং থৌশিলনা লমজিংবা প্রোগ্রাম এপ্রোচ অমা শীজিন্নবা মথৌ তাই হায়বসি মুন্না খংদোক্লে। এপ্রোচ অসিগী ওইনা কোর অমসুং সপোর্ট ইনফ্রাষ্ট্রকচর শেয়র তৌমিন্নদুনা, ষ্টেন্দার্দশীংগী খুত্থাংদা ইন্টর ওপরেবিলিটি লৈহন্দুনা অমসুং নাগরিকশীংদা সরকারগী লেংদবা মীৎয়েং অমা উহন্দুনা কোষ্টতা অচৌবা সেভিং লৈহনবা ঙম্বগী পোতেন্সিএল লৈ।
নেসনেল ই-গবর্নান্স প্লান (NeGP)
নেসনেল ই-গবর্নান্স প্লান (NeGP) অসিনা লৈবাক শিনবা থুংনা ই-গবর্নান্সকী খোংথাংশীংগী অপুনবা মীৎয়েং অমা লৌদুনা মখোয়বু অপুনবগী ওইবা ভিজন অমদা পুন্সিন্দুনা, শেয়র তৌনরবা পান্দম অমা ওইনা লৈহল্লি। ৱাখল্লোন অসিগী মতুংইন্না খ্বাইদগী শোত্থরবা খুঙ্গংশীংদা লৈবাক শিনবা থুংবা ইনফ্রাষ্ট্রকচর অমা য়ৌহন্দুনা অমসুং ইন্টরনেত্তা অরাইবা অমসুং থাজবা য়াবা এক্সেস লৈহন্নবা রেকোর্দশীংগী পাক-চাউবা দিজিটাইজেসন পাংথোক্লি।
মখা তান, গবর্নান্সকী মশক হোংদোকহন্নবগীদমক ই-গবর্নান্স হোংদোকহন্নবগী মীৎয়েং অমগা লোয়ননা অমসুং ক্লাউদ অমসুং মোবাইল প্লেটফোর্মগুম্বা চৎনরক্লিবা টেক্নোলোজিশীং শিজিন্নবগী মথৌ তাবদা মীৎয়েং থমদুনা অমসুং সর্ভিসশীংগী ইন্টিগ্রেসন্দা মীৎয়েং থমদুনা সরকারনা দিজিটেল ইন্দিয়া প্রোগ্রামগী মখাদা “ই-ক্রান্তি : নেসনেল ই-গবর্নান্স প্লান (NeGP) 2.0” অসি ইমপ্লিমেন্ট তৌনবা প্রোপোজ তৌখ্রে।
নেসনেল ই-গবর্নান্স প্লান
নেসনেল ই-গবর্নান্স প্লান অসি সরকারগী সর্ভিসশীং অসি নাগরিকশীং অমসুং ব্যুজিনেসশীংদা দিলিভরি হেন্না ফগৎহন্নবা পান্দমগা লোয়ননা হৌদোকখিবনি। মসি মখাদা পীরিবা ভিজন অসিনা লমজিংই:
“কমন সর্ভিস দিলিভরি আউতলেতশীংগি খুত্থাংদা, মীচম প্রজাশীংনা মাগী মাগী লোকেলিটিশিংদা পব্লিক সর্ভিস পুম্নমক ফংহনবা অমসুং মিচম প্রজাগী বেসিক ওইবা চংদ্রবা য়াদবশীংদু ফংনবগীদমক পুবা-থাংবা মমলদা অসিগুম্বা সর্ভিস অসিবু ইফিসিএন্সি, ত্রান্সপিরেন্সি অমসুং রিলাইএবিলিতি লৈহন্দুনা ফংহনগদবনি।”
ই-ক্রান্তি-সর্ভিসশীংগী ইলেক্ট্রোনিক দিলিভরি
ই-ক্রান্তি অসি দিজিতেল ইন্দিয়া ইনিসিএতিভকী চংদ্রবা য়াদ্রবা য়ুম্বী অমনি। ই-গবর্নান্স, মোবাইল গবর্নান্স অমসুং অফবা গবর্নান্স অমা লৈবাক অসিদা লৈহন্নবগী মরুওইবা মথৌ তাবদু য়েংদুনা য়ুনিয়ন কেবিনেটনা 25.03.2015দা “ত্রান্সফোর্মিং ই-গবর্নান্স ফোর ত্রান্সফোর্মিং গবর্নান্স” হায়বা ভিজন অসিগা লোয়ননা ই-ক্রান্তিগী এপ্রোচ অমসুং মরুওইবা কম্পোনেন্টশীং অদু এপ্রুভ তৌখি।
ই-ক্রান্তি ফ্রেমৱার্কনা সরকারগী দিপার্তমেন্ট কয়ামরুম কোনশীন্দুনা মিসন মোদ প্রোজেক্টকী পোর্টফোলিও অমগী খুত্থাংদা সর্ভিসশীংগী ইলেক্ট্রোনিক দিলিভরি অদু পাংথোকই।
মিসন
ই-ক্রান্তিগী মিসন অসি সরকারগী সর্ভিস পুম্নমক ইলেক্ত্রোনিক্কী ওইবা মওংদা নাগরিকশীংদা, ইন্তিগ্রেতেদ অমসুং ইন্টরওপরেবল সিষ্টেমগী খুত্থাংদা মল্টিপল মোদশীং ফাউদুনা অমসুং অসিগুম্বা সর্ভিসশীং অসি পুবা-থাংবা ঙমগদবা শেনফমদা ইফিসিএন্সি, ত্রান্সপরেন্সি অমসুং রেলাইএবিলিতি লৈহন্দুনা সরকারগী ত্রান্সফোর্মেসন অমা লৈহনবসিনি।
ই-ক্রান্তিগী পান্দমশীং
‘ই-ক্রান্তিগী পান্দমশীংদি মখাগীসিনি:
- ত্রান্সফোর্মেসনেল ওইবা অমসুং আউটকম য়েংবা ই-গবর্নমেন্ট ইনিসিএটিভশীংগা লোয়ননা NeGP অমুক হন্না তাকপা
- সিতিজেনগী ওইবা সর্ভিসশীংগী পোর্টফোলিও হেনগৎহনবা
- কোর ইনফোর্মেসন অমসুং কম্যুনিকেসন টেক্নোলোজি (ICT)বু খ্বাইদগী হেন্না শীজিন্নহনবা
- ই-গবর্নান্স এপ্লিকেসনশীংগী রেপিদ রিপ্লিকেসন অমসুং ইন্তিগ্রেসন প্রোমোত তৌবা
- নৌনা লাক্লিবা তেক্নোলোজিশীং শিজিন্নবা
- হেন্না থুবা ইমপ্লিমেন্তেসন মোদেল শিজিন্নবা
ই-ক্রান্তিগী মরুওইবা প্রিন্সিপলশীং
- ত্রান্সলেসনগী মহুত্তা ত্রান্সফোর্মেসন – ই-ক্রান্তিগী প্রোজেক্ট প্রোপোজেল পুম্নমক্তা সর্ভিসশীং দিলিভরিগী মগুন, চাং অমসুং মওং অদুদা অচৌবা ত্রান্সফোর্মেসন অমসুং প্রদক্টিভিটি অমসুং কম্পিতিতিভনেসতা অচৌবা অহেনবা লৈহনগদবনি।
- ইন্দিভিজুএল সর্ভিসশীংগী মহুত্তা ইন্তিগ্রেতেদ সর্ভিসশীং – নাগরিকশীংদা ইন্তিগ্রেতেদ সর্ভিস দেলিভরি ফংহন্নবগীমক বেক এন্ড প্রোসেসশীং অমসুং প্রোসেসিং সিষ্টেমশীংগী কমন মিদলৱায়র অমসুং ইন্তিগ্রেসন অমা মথৌ তাই।
- গবর্নমেন্ট প্রোসেস রিএঞ্জিনিয়রিং (GPR) - GPRবু অনৌবা MMP পুম্নমক্তা চংদবা য়াদবা অহানবা খোংথাং অমগুম্না মেন্দেত পীদ্রবদি প্রোজেক্ট অমা সেঙ্কসন তৌবা য়ারোই। GPRগী দিগ্রি অদু এসেস তৌগদবনি অমসুং লৈরিবা MMPশীং অদুগী ওইনা হেনগৎহনগদবনি।
- দিমান্দগী মতুংইন্না ICT ইনফ্রাষ্ট্রকচর – সরকারগী দিপার্টমেন্টশীংদা কনেক্টিভিটি, দিমান্দগী মতুংইন্না পীবা ক্লাউদ অমসুং মোবাইল প্লেটফোর্মগুম্বা ICT ইনফ্রাষ্ট্রকচর পীগদবনি। মসিগা মরি লৈননা, প্রোজেক্ট শেম্বগী খুমাং চাউশিল্লবা থাক অমদা লৈরিবা নেসনেল ইনফোর্মেসন ইনফ্রাষ্ট্রকচর (NII) অসি DeitYনা ফাষ্ট ত্রেক তৌগনি।
- ক্লাউদনা দিফোল্ট ওইবা – ক্লাউদ তেক্নোলোজিশীংনা পীরিবা ফ্লেক্সিবিলিতি, এজাইলিতি অমসুং কোষ্ট ইফেক্টিভনেস অসি এপ্লিকেসনশীং দিজাইন অমসুং হোষ্ট তৌবদা মপুং ফানা শীজিন্নগনি। গবর্নমেন্ট ক্লাউদ অসি সরকারগী দিপার্টমেন্টশীংগী দিফোল্ট ক্লাউদ ওইগনি।
- মোবাইলনা হান্না – এপ্লিকেসন পুম্নমক মোবাইলগী খুত্থাংদা সর্ভিসশীং পীবা ঙম্নবা দিজাইন/ রিদিজাইন তৌবনি।
- ফাষ্ট ত্রেকিং এপ্রুভেলশীং - MMPশীংগী ফাষ্ট-ত্রেক এপ্রুভেল মেকানিজম অমা শেমগৎনবা, প্রোজেক্ট অমগী দিটেল প্রোজেক্ট রিপোর্ট (DPR) অদু মরি লৈনবা ওথোরিতিনা অমুকপু এপ্রুভ তৌখ্রবদি, মতুং তাবা ৱারেপ পুম্নমক লৌনবগীদমক দেলিগেট পাৱরশীং পীদুনা এম্পাৱার্দ কমিতিশীং শেমগৎপা য়াই।
- ষ্টেন্দর্দ অমসুং প্রোটোকোলশীং মেন্দেট পীবা – ই-গবর্নান্স প্রোজেক্টশীংদা DeitYনা নোতিফাই তৌবা মতুংইন্না ই-গবর্নান্স ষ্টেন্দর্দ অমসুং প্রোতোকোলশীং মেন্দেট পীগদবনি।
- লোলগী লোকেলাইজেসন – ই-গবর্নান্স প্রোজেক্টশীংগী ইনফোর্মেসন অমসুং সর্ভিস পুম্নমক ভারতকী লোলশীংদসু শোয়দনা ফংহনগদবনি।
- নেসনেল GIS (জিও-স্পাসিএল ইনফোর্মেসন সিষ্টেম) – NGIS অসি ই-গবর্নান্স প্রোজেক্টশীংদা প্লেটফোর্ম অমসুং সর্ভিস অমা ওইনা শিজিন্নগনি।
- সেক্যুরিতি অমসুং ইলেক্ট্রোনিক দেটা প্রিজার্ভেসন – ওনলাইন এপ্লিকেসন অমসুং ই-সর্ভিস পুম্নমক্না সাইবর সেক্যুরিতি য়াউনা অপিবা সেক্যুরিতিগী থৌরাং পুম্নমক ইনগদবনি। DeitYনা নোতিফাই তৌবা নেসনেল সাইবর সেক্যুরিতি পোলিসি 2013 অসি ইনগদবনি।
দিজিতেল ইন্দিয়াদা উৎলিবা ই-ক্রান্তিগী মরুওইনা পুক্নিং চংলিবা এরিয়াশীং
- এজুকেসনগী তেক্নোলোজি – ই-এজুকেসন – স্কুল পুম্নমক ব্রোদবেন্দনা শম্নগনি। সেকেন্দরি অমসুং হায়র সেকেন্দরি স্কুল (স্কুল 250,000 রোম কোনশিনগনি) পুম্নমক্তা ৱাই-ফাই (WiFi) লেম্না পীগনি। জাতিগী থাক্তা দিজিতেল লিতরেসিগী প্রোগ্রাম অমা পায়খৎকনি। ই-এজুকেসনগীদমক্তা মেসিভ ওনলাইন ওপন কোর্সেস (MOOCs) শেমগৎকনি অমসুং শিজিন্নগনি।
- হেলথকী তেক্নোলোজি – ই-হেলথকেয়র – ই-হেলথকেয়রনা মেদিকেল কনসল্টেসন, ওনলাইন মেদিকেল রেকোর্দস, ওনলাইন মেদিসিন সপ্লাই, পান-ইন্দিয়া এক্সচেঞ্জ ফোর পেসেন্ত ইনফোর্মেসন অসিনচিংবা কোনশিনগনি।
- লৌমীশীংগী তেক্নোলোজি – মসিনা লৌমীশীংদা রিএল তাইমদা লৈবা মমলগী ইনফোর্মেসন, ইনপুটকী ওনলাইন ওর্দর তৌবা অমসুং ওনলাইন কেশ, শেন্থং, অমসুং মোবাইল বেঙ্কিংনা রিলিফ পেমেন্ত তৌবা য়াহনগনি।
- সেক্যুরিতিগী তেক্নোলোজি – মাংজৌননা মতম চানা থৌরাং তৌবা ঙম্নবা অমসুং মীশীংগী পুন্সি অমসুং সম্পতিশীং মাংবা হন্থহন্নবা মোবাইলদা য়ুম্ফম ওইবা এমর্জেন্সি সর্ভিসশীং অমসুং দিজাষ্টরগা মরি লৈনবা সর্ভিসশীং অসি রিএল তাইমদা নাগরিকশীংদা ফংহনগনি।
- ফাইনান্সিএল ইনক্লুসনগী তেক্নোলোজি – ফাইনান্সিএল ইনক্লুসন অসি মোবাইল বেঙ্কিং, মাইক্রো-ATM প্রোগ্রাম অমসুং CSCs/ পোষ্ট ওফিসশীং শিজিন্নদুনা মপাঙ্গল কনখৎহনগনি।
- জষ্টিসকী তেক্নোলোজি – ইন্টরওপরেবল ক্রিমিনেল জষ্টিস সিষ্টেম অসি মরি লৈনবা এপ্লিকেসন কয়া, হায়বদি ই-কোর্টশীং, ই-পুলিস, ই-জেলশীং অমসুং ই-প্রোসিক্যুসন শিজিন্নদুনা মপাঙ্গল কনখৎহনগনি।
- প্লানিংগী তেক্নোলোজি – নেসনেল GIS মিসন মোদ প্রোজেক্ট অসি প্রোজেক্ট প্লানিং, কন্সেপ্ট শেম্বা, দিজাইন অমসুং দিভেলপমেন্টগীদমক GISতা য়ুম্ফম ওইদুনা ফিরেপ লৌবা ঙমহন্নবা চৎনহনগনি।
- সাইবর সেক্যুরিতিগী তেক্নোলোজি – লৈবাক অসিগী মনুংদা শাফবা অমসুং সেক্যুওর ওইবা সাইবর-স্পেস লৈহন্নবা নেসনেল সাইবর সেক্যুরিতি কো-ওর্দিনেসন সেন্টর অসি লিংখৎকনি।
ই-ক্রান্তিগী মখাদা, ইমপ্লিমেন্টেসনগী তোঙান তোঙানবা থাক কয়াদা লৈরিবা মিসন মোদ প্রোজেক্ট 44 লৈ।
অহেনবা ইনফোর্মেসনগীদমক, চানবীদুনা মফমসিদা ক্লিক তৌবীয়ু